
Capitolul | 


Tony Perely nu era „yellow”!?, nici în fata propriei 
judecati nici dupa aprecierile altora, mult mai exigenti. 

Nu e loial să „ciripeşti” la poliţie (şi nici sănătos, 
cînd poliţiştii sînt cumpăraţi), dar se poate discuta cu 
cei deopotrivă cu tine; ba chiar o poţi face în gura 
mare, dacă ai mai fost cumva şi nedreptăţit. 

Nu e loial să „dai” poliţiei pe unul dintr-ai tăi, în 
afara cazului cînd individul e „yellow”; ba chiar nici 
atunci. 

Singura soluţie onorabilă, în acest caz, o să-l iei 
undeva mai de-o parte, să-i spui o poveste despre bine 
şi rău şi... să-i cam faci felul... 

„Fermierii îngroziţi, descoperind în zori cenușii 
de zi, la vreo margine de cîmp, cadavre despuiate şi 
împănate cu gloanţe, puteau să se scandalizeze pînă la 
isterie. Nu conta, treaba lor! 

Faptele erau fapte; acesta era genul de justiţie la 
care se recurgea în tot Vestul şi chiar într-o parte din 
centrul ţării. Obişnuinţa e a doua natură, mai ales cînd 
convine... 

Să luăm exemplul lui Gallway Roşcovanul. 

Individul practicase toate meseriile condamnabile 
şi comisese tot ceea ce se poate comite în materie de 
încălcare a legilor si delicventa. Fusese, pe rînd, sau în 
acelaşi timp, spărgător, hoţ de buzunare, patron de 
localuri deocheate şi multe, multe altele. In urma 
acestui amestec de îndeletniciri de excepţie, parvenise 
la cea de „bootlegger”. Contrabanda cu alcool îi 
adusese mai multă bogăţie decit visase vreodată şi, ca 
urmare, o existenţă confortabilă, un soi de imunitate 
contra arestărilor, precum si amiciţia unor tipi... mai 
degrabă energici... Dar succesul urcă repede la cap, iar 


1 yellow-galben (în engleză), dar şi trădător,fricos 
(în argou )-N.T. 


Gallway nu-i poate rezista; devine flecar, certaret si 
ranchiunos si, infinit mai grav, ia obiceiul de a priza 
„pudră alba”. 

Angelo Vérona, elegantul sef de stat-major al 
bandei, a trebuit să-i spună, deschis, într-o Zi: 

— Ascultă, Roşcatule! Dacă aş fi în locul tău, aş 
termina cu prizatul. Tony n-admite praf de coco prin 
maşinărie. E suficient ca poliţiştii să „prelucreze” un 
pic pe vreunul dintre amicii tăi de viciu ca să fii „dat în 
git”. 

Figura dezagreabilă a Roscatului se strimba într- 
un rictus care se voia zimbet: 

— Ah! adevărat? zise. 

Angelo făcu un gest de afirmare, fixîndu-l pe 
avorton cu ochii săi mari, de culoare brună. 

— „Zăpada” n-a făcut bine nimănui. Iti da, pentru 
moment, impresia că esti mai mare decît „Immeuble 
Wrigley”, dar cum îi trece efectul redevii exact ceea ce 
eşti: un rahat. E chiar aşa cum îţi spun!... 

Gallaway se intilnea des cu un prieten, un anume 
Mose Lesson, care practica, atunci cînd avea chef, 
meseria de mecanic. 

Gusturile comune, de cel mai jos nivel, îi făceau 
să se simtă în largul lor mai mult prin murdăria şi 
atmosfera viciată din unele stabilimente deocheate, 
decit în restaurantele de lux, la modă. 

Mose Lesson făcuse o descoperire cu urmări 
capitale în viaţa lui Tony Perelli. Mose era o hahaleră 
fără bani, linguşitor şi parazit. Pentru el, Roşcovanul, 
era cel mai mare dintre cei mai mari traficanţi de 
alcool, adică un tip din clasa proprietarilor de 
automobile si cămăşi de mătase. Avea pentru 
prietenul său bogat atentii ca de la supus la monarh. 
Se aflau, cu aperitivele în faţă, într-un bar al bandei 
cînd Mose, la fel de vulgar la spirit ca şi la trup, îi făcu 
amicului său o propunere, după ce, mai înainte, îi 


daduse niste informatii confidentiale. Roscatul scutura 
din cap: 

— Chinezoaicele nu ma intereseaza, zise. Asculta, 
exista in oras o fata care e nebuna dupa mine. E fiica 
lui Joe Enrico. Nu i-am dat nici o atenţie. Vezi, asa sînt 
eu, Mose. 

— Evident... făcu Mose. 

Mose îi dăduse atenţie, şi-ncă cum! lui Minn Lee. 
O înîlnea mereu pe scările unui imobil trist, cu 
garsoniere mobilate, în care locuia. Era chinezoaică, 
dar o chinezoaică încîntătoare. Micuţă, subtirica şi fină, 
avea nişte miini minuscule, albe, admirabile.Ochii îi 
erau căprui, un pic migdalati, iar gura, un boboc de 
trandafir. Numai privindu-i pielea satinată aveai 
impresia că-i simţi căldura şi frăgezimea. Spre 
deosebire de celelalte din rasa ei, nu avea părul negru 
de jad, ci de un albastru foarte închis, cu reflexe 
metalice. 

Obişnuia să-i adreseze un suris din colţul gurii. 
Cînd încercase s-o angajeze într-o conversaţie, nu 
intimpinase nici o dificultate: era o fiinţă simplă, 
liniştită, gata oricînd să răspundă cu amabilitate cuiva. 
Căsătorită cu un artist — un pictor foarte bolnav — ea 
însăşi desena modele pentru reviste şi cataloage de 
modă ca să mai cîştige un ban... 

Stinjenit de purtarea ei cinstită şi demnă, Mose 
nu găsea ocazia potrivită pentru a aduce discuţia pe 
fagasul pe care îl dorea. Totuşi într-o zi, cînd i-a cerut 
să ia masa cu el, la un restaurant şic din oraş, Minn 
Lee s-a arătat surprinsă, dar nu indignată. 

— Soţul meu e bolnav, a răspuns ea, nu pot să-l 
las singur. 

— Se rezolvă, Frumuseţe! Aranjez eu, găsesc o 
femeie care să stea cu el cît lipseşti tu. 

Ea scutură energic din cap. Incerca cu stingacie 
să-i prindă mina, dar femeia făcu un pas înapoi şi fugi 
pe scări. 


De atunci îl evita. O suspecta ca îl aşteaptă sa 
plece de-acasă şi abia după aceea făcea cumpărături. 
Pentru ca să verifice lucrurile, într-o dimineaţă ieşi mai 
devreme din casă şi se postă în colţul străzii. Aproape 
imediat apăru şi ea. li tăie hotărît drumul: 

— Hello, figură îngerească, i se adresă, ce ţi-ai 
pus în căpuşorul ăla?... Să mă eviti? 

Prea onestă pentru a nega, ea încercă să-l 
ocolească, dar bărbatul o prinse brutal de umăr: 

— Asteapta un minut. 

Ar mai fi spus cu siguranta si altceva, daca un 
pumn osos nu l-ar fi lovit între omoplati, nu prea tare, 
dar suficient ca să-l simtă. Intors dintr-o mişcare, Mose 
întîlni o pereche de ochi de un albastru dur, care îl 
priveau cu un soi de răceală necruțătoare... nişte ochi 
pe care avea motive întemeiate să-i deteste. 

Sergentul Harrigan, de la Biroul de Poliţie, a fost 
şi laconic şi direct: 

— Ascultă, fă-mi plăcerea, las-o în pace pe micuța 
chine zoaică şi zi-mi povestea vieţii tale de ieri încoace, 
cea care a început aseară pe la cinci şi s-a sfîrşit cînd 
ai intrat în scutece. 

Minn Lee fugi ca o turturică speriată şi se pierdu 
în mulţime. 

— Dar, d-le Harrigan, nu pricep ce vreţi să 
spuneţi... 

Vocea îi devenise umilă, aproape plingatoare. 

— Cineva a ,intepat” un tip lîngă Parcul Central, 
i-a luat trei sute de dolari şi ceasul lăsîndu-l grămadă 
la marginea trotuarului. 

— Dar, d-le Harrigan, eu m-am culcat la ora 
zece... 

— Eşti un mincinos! Ai fost văzut lîngă Parcul 
Central, pe la nouă, şi la Hipodrom, pe la doisprezece... 

Poliţiştii i-au perchezitionat mai întîi camera, nu l- 
au uitat nici pe el. Toată ziua a fost purtat pe drumuri; 
de la sediul poliţiei la comisariat; de la comisariat la 


spitalul unde fusese internat cetateanul ranit si jefuit, 
etc. N-a putut fi identificat si nici alta dovada nu s-a 
găsit, drept care, seara, Mose era liber, uşurat, dar plin 
de ranchiună. 

Aventurile lui Mose o tulburau pe Minn Lee. 
Artistul muribund o întrebă, de pe patul de suferinţă, 
pe unde-i umblă minţile de i-a gătit supă de carne într- 
o zi de vineri... 

Inainte de boală nu crezuse în nici un dumnezeu; 
dimpotrivă, acorda întregul său sprijin unei şcoli de 
ateism care denigra violent atributele Divinitatii. După 
declanşarea bolii, însă, îi ceruse soţiei să distrugă 
caricaturile cu subiecte din obiceiurile religioase ale 
locuitorilor din Chicago şi a felului lor de a considera 
lucrurile Cereşti. Tot atunci i-a mai cerut să distrugă 
nişte nuduri şi gravuri obscene care decorau pereţii 
camerei. Pe Minn Lee n-o încercase nici bucuria, nici 
părerea de rău. Desenele acelea nu reprezentase 
nimic pentru ea, nu-i spuseseră nimic. Soţul său, John 
Waite, era un artist mediocru. Niciodată nu-şi 
imaginase că-n spiritul lui mocneşte vreo scînteie de 
geniu, sau vreun germene de imoralitate. In lucrările 
sale perspectiva era plată şi culorile terne. Nu avea 
deloc simţul desenului. 

Dar omul era bărbatul ei şi asta era totul. Viaţa, 
soarta, îi unise şi asta era suficient pentru a justifica o 
înţelegere care putea trece drept dragoste. Pe de altă 
parte, nu exista nici o rațiune pentru care ea ar fi 
trebuit să-l admire. Totuşi, fără să-l iubească, avea 
pentru el un respect profund... 

Acum, murea. Medicul neamt fusese explicit: mai 
avea de trait trei sau, cel mult, patru luni. In ultimul 
timp îi vizita şi un preot; un om cu suflet bun pe care 
nu-l deranja prezenţa lui Minn Lee, de altă religie. 
Vorbea cu multă căldură umană. Si el se pronuntase: 
trei luni... 


Cu un etaj mai sus trăia un batrin a cărui 
sănătate nu era mai bună decit a pictorului. Omul se 
numea Peter Melachini si fusese muzician. Nu era 
sărac, dar hotărise să-şi sfirseasca zilele în garsoniera 
în care îşi trăise o mare parte din viata. Bătrînii nu-şi 
schimbă uşor locuinţa, nici chiar cînd îşi pot permite 
una mai confortabilă. 

Femeia instalatorului, o nespălată, o asigurase pe 
Minn Lee că moşneagul se afla sub protecţia unei 
persoane importante, a unuia care făcea parte din 
lumea „bootleggers”-ilor. 

— Puteţi să intelegeti aşa ceva, d-na Waite? Acest 
gentleman i-a oferit d-lui Melachini posibilitatea de a 
se instala într-o casă magnifica, pe coastă, angajindu- 
se să plătească el totul... Mosul l-a refuzat, zicînd că va 
rămîne în casa lui şi că va muri în oraşul in care s-a 
născut. E sonat!... 

Din cînd în cînd, magnatul îl vizita pe bătrîn. Pe 
neaşteptate, în stradă, apăreau bărbaţi supli, cu feţe 
bronzate şi bine îmbrăcaţi. De după perdele, ochi 
arzind de curiozitate îi urmăreau întotdeauna. „Ce 
viaţă teribilă duceau oamenii ăştia cu pistoale, mai toţi 
destinaţi glontului! Dar şi cît cistigau numai într-o 
saptamina!...” îşi ziceau. 

Apărea apoi o maşină neagră din care coborau 
trei inşi; primul intra în clădire, urma al doilea şi, în 
sfîrşit, ultimul. Magnatul, întotdeauna al doilea, urca 
direct, în garsoniera lui Melachini, după ce lua, din 
mîinile unui acolit al său, un paner cu fructe. 

— Hello, Peter! Uite cîte ceva... prietene, îi zicea 
el cu ochii umezi, bolnavului. 

Făcuseră parte amindoi din aceeaşi orchestră, la 
„Cosmolino”. Tony Perelli îl iubea pe bătrîn; erau, şi 
unul şi altul, de viţă veche siciliană, dintr-un sat de pe 
lîngă Palermo. 

Minn Lee şi Tony Perelli s-au întîlnit, prima dată, 
din întîmplare, pe scară. Nu era înalt, dar avea o ţinută 


foarte demna. Fata lui carnoasa era ,luminata” de 
nişte ochi negri care reflectau permanent un soi de 
ironie sprintara. Imbracamintea îi era impecabilă, iar 
haina întredeschisă lăsa să se vada catarama din aur, 
bătut cu diamante, a curelei. l-a zimbit cald, iar ea i-a 
răspuns reţinut, dar a apucat să remarce că omul se 
uitase lung în urma ei. 

Cum boala bătrînului Melachini se agrava tot mai 
mult, Perelli a trebuit să-l viziteze mai des, acest lucru 
avind ca urmare firească o nouă întîlnire cu Minn Lee. 
La fel de firesc au intrat în vorbă. Părea un om bun, 
foarte politicos, cu o viziune originală asupra 
existenţei. A reuşit chiar s-o facă să rida. Nici vorbă de 
complimente în doi peri sau gesturi necuviincioase. A 
doua zi, un comisionar i-a adus fructe şi flori, însoţite 
de un cartonaş pe care se imprimase cu litere 
pretentioase: „Din partea lui Tony Perelli”. Minn Lee le- 
a primit cu naturalete, fara sa para surprinsa; la urma 
urmei munca de contrabandist nu i se parea mai putin 
onorabilă decit arta specială a lui John Waite. De ce ar 
fi trebuit sa faca nazuri? 

A treia oară nu s-au mai întîlnit întămplător; 
Perelli i-a ciocănit în uşă. Venise în vizită. Waite 
dormea. L-a primit cu un lejer sentiment de jenă. 

— Doarme, făcu el. Bine. L-am consultat pe 
doctor. Îi recomandă aerosolii de pe coastă... Batrinul 
Peter ar trebui să meargă şi el acolo, dar nu vrea. 
Ascultă, doamnă Waite, dacă o numai o chestiune de 
bani... 

Femeia clătină din cap. 

— Nu, domnule Perelli. Nu poate accepta bani, 
pentru că nu i-ar putea restitui onorabil niciodată. 

Pentru situaţia lor folosea poate prea mult 
cuvintul „onorabil”. 

John Waite a murit o săptămînă mai tîrziu. S-a 
stins în linişte, fără a necăji pe nimeni. După 
înmormântare, Minn a avut unele încurcături cu 


autorităţile care nu înțelegeau de ce poartă alt nume 
decit cel al decedatului. Le-a lămurit, i-a scris mamei 
sale, apoi s-a apucat să-şi caute o slujbă. Nu-şi prea 
făcea probleme în privinţa asta; avea o diplomă de la 
Universitatea din Columbia şi, pe baza ei, mai cistigase 
deja pina la douăzeci şi şapte de dolari pe săptămînă, 
desenînd modele pentru un magazin feminin deochiat, 
dar dorea să încerce şi altceva mai uşor. 

Află că un restaurant chinezesc are nevoie de 
ospatarite si îi scrise patronului, Che-Foo Song, 
rugîndu-l să-i acorde un loc. N-a apucat să primească 
răspuns; mai înainte s-a înfiinţat Mose Lesson cu o 
propunere!... 

Batrinul italian tocmai murise si se intimplase ca, 
in noaptea aceea, Tony Perelli sa se afle in garsoniera 
lui. Venise pe jos, discret, urmat de gorilele sale, 
pentru a inventaria personal lucrurile prietenului mort. 
Peter mai avea in Italia niste nepoti si Perelli dorea sa 
le trimita acestora tot ceea ce ramasese de pe urma 
lui, amintirile de familie, in mod deosebit. Se 
strecurase pe scari, fara a fi fost observat de cineva. 

La ora aceea imobilul era inca foarte zgomotos. 
Laski, polak-ul, care avea ambitia sa devina campionul 
lumii la tobe, facea un vacarm teribil, aducindu-si, ca 
de obicei, colocatarii la marginea disperarii. Multi 
sustineau ca tocmai aceste tobe scurtasera serios 
viata lui John Waite, că pictorul îşi căutase în moarte 
un refugiu împotriva lor... 

Perelli, obişnuit cu orchestrele zgomotoase din 
localurile sale, îşi sfirşea liniştit inspecția, fără a bănui 
ce se întămplă în camera de dedesubt. 

Minn Lee, palidă, cu trăsăturile contractate, se 
zbătea în braţele lui Lesson care încerca s-o 
imobilizeze. 

— Mititico, gifii el, poţi să fii sigură; pe cuvintul 
meu... o să ne distrăm nemaipomenit! Zău, sînt nebun 
după tine... 


Lupta era inegala, dar ea lupta; simtea nevoia sa 
lupte... 

Coborind, Tony tocmai traversa palierul din fata 
uşii ei cînd i-a auzit ţipătul. N-a stat pe ginduri, a 
năvălit înăuntru. 

— Hei! tu ăla, ce-ţi trebuie? s-a rastit el. 

Vinat de furie si ură, Mose nu era capabil să 
scoată nici un cuvint, făcea doar grimase scirboase 
spre intrus. 

Vocea lui Perelli răsună din nou, metalică, rece, 
fără patimă: 

— Hai, sterge-ol... 

— S-o sterg? Sigur, am s-o fac, dar nu din cauza 
unui afurisit de sicilian, îşi regăsi el graiul, in timp ce 
pumnul îi şi pornise spre maxilarul lui Tony, care îl 
evită cu agilitate. 

Locatarii din apartamentele vecine trebuie să fi 
auzit ceva ca o bătaie de tobă un pic mai puternică şi 
oarecum în afara ritmului... 

Tony tinea pistolul fumegind la înălţimea centurii, 
dar un al doilea foc nu mai era necesar; Mose era 
terminat. Se agata o secundă de bara patului, apoi 
alunecă pe podea. Minn Lee privea speriată cînd spre 
cadavru, cînd spre cel care trăsese. A înţeles repede: 
destinul său fusese hotărit. 

— Pune ceva pe tine şi hai, i se adresă cu 
blindete Perelli. 

Nu se înşelase. Oricare ar fi fost împrejurările si 
tonul cu care omul din faţa ei şi-ar fi pronunţat 
ordinele, acestea n-ar fi putut trece niciodată drept 
rugaminti. Se supuse. leşiră în stradă şi se îndreptară 
spre maşina care îi aştepta, cîteva sute de metri mai 
încolo. În urma lor, oamenii lui Perelli se ocupau de 
cadavrul  satirului, cu experiența profesioniştilor 
îndelung exersati. Nimeni nu-şi făcea probleme pentru 
urmări; situaţia era departe de a fi extraordinară. Două 
zile mai tîrziu, un căruţaş a găsit în cîmp, întins pe 


zăpadă, corpul lui Lesson. În unele ziare au apărut 
cîteva articole modeste de genul „Gangsterii au tras 
din nou în plin” şi asta a fost tot. 


Capitolul Il 


Din balconul larg, cu colonada venetiana, Tony 
Perelli putea privi in voie orasul pe care pusese 
stapinire. Il iubea pina la cea din urma piatra. Pentru 
el, Chicago era în acelaşi timp si cămin şi regat. In 
nesfirsitele şiruri de automobile, care străbăteau în 
ambele sensuri Grande Avenue, se aflau supuşii săi, 
prinşi de virtejul treburilor zilnice, — supusii si 
partizanii săi. Sub fiecare din acoperişurile ce se 
întindeau de jur împrejur, un bărbat sau o femeie 
ascundea în pivniţă, ceea ce el numea, ceea ce ei 
înşişi numeau, „du meilleur”; „du meilleur” în sticle cu 
etichete strălucitoare şi gituri argintii, sau în carafe 
scînteietoare. 

Natural, era ilegal să fabrici sau să vinzi 
„meilleur”-ul acesta. Flecare ladă cu sticle, sau butoi 
care il conţineau, strecurate în pivnițe prin 
contrabandă, constituia un atentat împotriva legii. 
Fiecare primitor al acestei mărfi era, mai mult sau mai 
puţin, complice cu „bootlegger”-ul care o procura, cu 
„trăgătorul” care îl proteja pe acesta. Departe de a 
renunţa la satisfacția de a exhiba triumfători 
asemenea sticle pe mesele lor, ei consimteau tacit ca 
oricare ar fi persoana ce s-ar fi amestecat în acest 
trafic, cu scopul de a i se opune, să piară de glonţ sau 
strivită sub roţile unei maşini. Deşi dispuşi a se arăta 
ingroziti, chiar şi numai de ideea că asemenea fapte 
fac parte din cotidian, în realitate ei erau cei care 
plăteau  gloanţele  ucigaşe şi florile destinate 
înmormîntării victimelor. 

Perelli reveni în salonul magnific care îi servea, în 
acelaşi timp, drept sufragerie şi cameră de zi. Mulţi, 
dintre cei care îi trecuseră pragul, aveau impresia că 
se află în holul unui supercinematograf; nu aveau de 


unde şti că se găseau într-o încăpere care copia exact 
camera dominicală din Palatul Dogilor. 

Era mulţumit. Minn Lee îşi găsise un loc în casa 
lui şi se obişnuise ca toată lumea s-o numească 
„doamna Perelli”. : 

Kiki, servitorul chinez, adusese cafeaua. Işi privi 
ceasul: exact opt. Era ora de la care începea primirile. 
Undeva se auzi o sonerie. Ştia cine-i vizitatorul şi-l 
aştepta. 

Red Galway nu se prea simţea în largul său, mai 
ales în dimineaţa asta cînd avusese necazuri. Totuşi, 
pierduse mult din starea de surexcitare şi furie care îl 
stapinise toată noaptea. 

— la loc, Red. Şi acum spune-mi ce s-a întîmplat 
în cartierul de Vest, vrei? îl întîmpină Perelli. 

Red îşi înghiţi saliva. 

— Ceea ce se întîmplă în Chicago de obicei, nişte 
chestii care mă depăşesc... răspunse el cu voce aspră. 
E timpul să ştiu cîteva lucruri, altfel voi începe să... 

Perelli îl privea pe sub sprincene, cu interesul pe 
care l-ar fi acordat unui animal curios. 

— Ce-ai să începi? Mă faci sa rid. Haide, începe! 
Dă-i drumul!... 

Red se întoarse în scaun cu oarecare greutate. 

— Băiatul ăla... Mose Lesson, îl ştii... Eu şi cu el 
eram prieteni. Cineva l-a ucis. Aş vrea să-l am în faţă 
pe ăla care a dat lovitura!... 

Abia perceptibil, pe faţa lui Perelli trecu un 
zîmbet. 

— Eu l-am curățat, răspunse el simplu. 

Tot el a spart tăcerea grea care a urmat: 

— Ei si? 

Figura lui Red se strimbă într-o grimasă. 

— Vezi, ăsta nu-i un mod de a trata un om ca el... 
un prieten de al meu... Mose şi cu mine eram ca fraţii. 

— In cazul ăsta trebuie să porţi doliu; fratele tău e 
mort. 


— De ce l-ai ucis? pronunţă Red cu dificultate. Nu 
înţeleg, pentru care motiv? Mose era băiat bun; mi-a 
făcut multe servicii. 

— Cum să-ţi spun? Aşa mi-a venit, dintr-o dată. 

Tony Perelli era aşezat pe un taburet lîngă orgă. 
Lua ceaşca de cafea de pe masuta din apropiere, o 
ridică şi trase cu voluptate în nări vaporii parfumati, 
apoi bau cu înghiţituri mici. 

— Da, mi-a venit ideea asta în minte, şi dacă îmi 
vine o idee în minte, mă şi hotărăsc, iar dacă mă 
hotărăsc, trebuie s-o şi îndeplinesc... întocmai. 

Red îşi trecu limba peste buzele uscate; se 
stapinea dar simţea că turbează în ciuda unui tremur 
interior datorat neputinței, obidei... 

— Ei bine, Perelli, n-aş putea spune că ai acţionat 
convenabil fata de mine. Asta-i tot. 

Tony părea să aibă aerul de a-l aproba. 

— Da, am aşa... un fel de simpatie faţă de 
durerea ta. Te înţeleg. Apropo, ai fost pe la spital?... 
Nu?!... Unul din prietenii tăi e acolo... Antropolos, 
grecul. Nu întrebi de ce? Văd că nu simţi nevoia. L-au 
tăbăcit pentru că vindea „coco” băieţilor mei... Ei, nu 
spui nimic?... Nu-i aşa că-i o veste proastă? 

Red continua să păstreze tăcerea. 

— „Băieţii” mei nu trebuie nici să bea, nici să 
prizeze droguri, nici să facă oricare alte lucruri care să 
le răvăşească minţile sau să le facă miinile să 
tremure... aşa!... 

Isi întinse mina, făcînd-o să tremure fantezist, dar 
foarte elocvent. 

— Sînt destul de mare ca să mă supraveghez 
singur, începu Red. 

— Sigur, sigur! Şi ce importanţă are dacă nu-o 
faci? Nu eşti plătit ca să te distrezi în felul ăsta; 
primeşti banii pentru ca să mă păzeşti, pe mine şi 
oamenii mei. Cînd ti se invirte capul şi-ţi tremură mina 
nu mai ai nici o valoare, iar dacă mai şi comentezi 


„treaba”, e foarte rău! Dar ceea ce e şi mai rău inca, e 
că un cap incetosat de droguri e oricind gata să-şi 
vinda prietenii... Asta-i! 

— Ascultă.... 

— Asta-i tot. Termină cu prizatul „albiturii” sau 
cară-te! 

Red se ridică. 

— In ceea ce mă priveşte, eu mă retrag... 

Pe fata lui Tony apăru din nou un suris ironic. 

— Sigur, sigur, părăseşte-ne... 

Deşi mărginit în multe privinţe, Red sesiză 
ameninţarea ascunsă sub ultimele cuvinte şi încercă 
să pareze. 

— Tony, sînt un tip căruia nu-i prea place să fie 
presat; nu uita, nu ai de-a face cu un copil. Cînd doi 
indivizi nu se mai înţeleg.... n-au decit să se despartă. 
Asta-i tot. 

— Da, asta-i tot, aprobă Tony. 

Red plecă cu o mie de planuri în minte. Cunostea 
toate trucurile privind contrabanda cu alcool, trucuri 
pe care le-ar fi ignorat dacă n-ar fi lucrat cu Tony. 

Il căută mai întîi pe unul dintre membrii bandei, 
cu care era în relaţii foarte bune şi, descoperindu-l la 
„Bellini”, îl puse la curent cu întreaga poveste. 

Vittorio Vinsetti era un bărbat tînăr, întotdeauna 
îmbrăcat impecabil, a cărui privire rămînea veşnic în 
alertă; avea aerul că se ştie urmărit continuu din 
spate. Işi exprima rar punctul de vedere, dar ştia să 
asculte. Aşa procedă si acum, aflind astfel de la Red 
despre cearta lui cu Perelli, despre moartea lui Mose şi 
mai ales cît de simplu ar fi fost să-şi organizeze îm- 
preună o afacere independentă. Red încerca să-l 
convingă că pentru el contrabanda cu alcool nu mai 
avea secrete, că avea legături care le-ar fi putut 
facilita trecerea mărfii peste frontieră şi că putea 
oricînd să asigure o piaţă de desfacere. Era convins că 
împreună cu o mina de băieţi buni, puteau obliga 


patronii de cafenele si braserii sa se aprovizioneze de 
la ei, ceea ce le-ar fi asigurat, intr-un rastimp scurt, o 
avere. 

Vinsetti îl ascultă cu mare interes, cu atît mai 
mult, cu cit el insusi vorbise unora, aproape la fel, nu 
demult. Planul său era, însă, altul. 

— Ei, te-ai prins, Vins... sfirsi Red. 

— Bineînţeles că m-am prins, dar nu-i chiar asa 
uşor, Red; şi chiar dacă ar fi, numai un descreierat ca 
tine poate vorbi aşa. 

— Mose era un băiat dintr-o bucată... 

— Mose era un rahat... un rahat mare şi lat. Acum 
e mort şi, zău, nu-i nici o pagubă nici pentru State, nici 
pentru guvern. Era, pur şi simplu, un buletin de vot. N- 
ai decit să votezi de două ori la viitoarele alegeri; e ca 
şi cum l-ai învia. Mă întreb ce-ar zice Perelli de toate 
astea. 

In timp ce vorbea, Red îl privea intrigat, pentru că 
Vinsetti era aproape un „mare trăgător” şi avea 
reputaţia de a fi foarte bogat. Aşa şi era; Vinsetti părea 
să fie dezmintirea vie a tradiţiei după care, odată intrat 
în afaceri, nu se mai putea ieşi: era un „independent”. 
Avea o cabină închiriată pe „Empress of Australia”; era 
pe punctul de a pleca în Canada şi, mai mult, începuse 
negocieri pentru a-şi cumpăra o vilă pe malul mării, la 
San Remo. 

Franchetea lui Red era neliniştitoare, mai ales la 
„Bellini” unde flecare individ părea să fie un spion. 

Noaptea, tîrziu, Vinsetti se prezentă la Perelli. 

— Red a turbat, spuse el. Vorbeşte. M-a agăţat la 
„Bellini” şi a dat din guşă numai resentimente. 

— Nu văd nici o problemă, îi răspunse Tony. 

Răspunsul acesta constituia şi cuvînt de ordine şi 
alibi. 

Între timp, Red, foarte excitat, se pusese pe rele, 
adică încerca să atite zizania între bande. Imaginase 
deja un plan care i se părea strălucit şi trecuse la 


punerea lui în practică. Prin intermediari îl contactase 
pe Mike Feeney, baronul cartierului de Sud. Se deplasă 
personal pînă la cartierul general al acestuia, dar nu-l 
găsi decît pe Shaun O'Donnell, şeful statului major în 
ierarhia bandei şi cumnatul şefului, în particular. 
O'Donnell era, de fapt, cel care făcea jocurile, creierul 
organizaţiei. Mic de statură şi slab, foarte vindicativ în 
actele sale şi permanent pus pe harta, era după unii, 
iritant, iar după alţii, cu totul dezagreabil. II ascultă cu 
răceală pe Red, apoi îi răspunse descurajant, cu 
franchete aspră: 

— Red, nu eşti bun nici pentru mine, nici pentru 
altcineva. Te droghezi şi bei. Nu avem locuri pentru 
indivizi care prizează cocaină. Perelli e ceea ce e... dar 
nu vrem încă scandal cu el. 

— Mose, începu Red... 

— Mose poate rămîne, foarte bine, în iad, acolo 
unde îi e locul, se stropşi Shaun. 

Zilele următoare se scursera fără incidente 
deosebite, dar Red nu se simţea în siguranţă şi, cum 
nu avea altă soluţie, într-o după-amiază cenuşie de 
iarnă, se strecură în Cartierul General al Poliţiei, unde 
ceru o întrevedere cu comisarul Kelly sub motivul că 
are a se plînge împotriva unui agent de poliţie. Vorbea 
cu voce rdicată pentru că poliţia se afla în cercul de 
»influenta” al lui Perelli şi, atît în interior ca, de altfel, 
şi în exterior, multe perechi de ochi şi urechi stăteau la 
pîndă. Nici unui individ de teapa lui Red nu i-ar fi trecut 
prin minte să meargă la Poliţie; procedeul obişnuit 
consta în a lua legătura telefonic şi a stabili o întîlnire 
secretă cu persoana dorită. Excitat la maximum, el 
luase taurul de coarne fără a se gîndi prea mult la 
urmări şi astfel, un sfert de oră mai tîrziu, se găsea 
faţă în faţă cu şeful detectivilor, un bărbat cu trăsături 
severe. 

Vorbind, Red evita cu indeminare să dea nume şi 
date concrete. Singurul lucru care reieşea clar, din cele 


spuse, era acela că viata îi este in primejdie. De asta 
comisarul era mai convins, poate, decit el însuşi încă 
de la primele vorbe, dar ce putea face? 

Red nu prezenta interes pentru Kelly; omul nu-i 
spusese nimic care să nu-i fi fost deja cunoscut. De 
altfel era sigur — avusese multe experienţe de felul 
ăsta — că dacă l-ar fi citat ca martor în fata unui juriu, 
el şi-ar fi retractat imediat toate cuvintele pronunţate, 
iar dacă i-ar lua o declaraţie scrisă, ar fi în stare să jure 
în faţa judecătorilor că aceasta i-a fost smulsă prin 
forţă, violenţă şi viclenie sau prin oricare alt mijloc de 
constringere. 

Kelly stia cum murise Mose, care fusese mobilul, 
cine erau indivizii care îi căraseră cadavrul şi numărul 
maşinii furate de care se folosiseră. Cum Red putea să- 
| mai ţină cu vorba încă mult timp, îi tăie monologul: 

— Doreşti ca să-ţi asigur o gardă? 

Red sări indignat: 

— Ce? Mie? Gindesc că sînt capabil să mă apăr şi 
singur. Nu, comisare; miine ma voi întîlni cu prieteni 
care îmi vor asigura şi bani şi protecţie. Asta e... 

Cocaina îşi făcuse efectul, îl adusese la un grad 
ridicat de euforie; i se părea că are prieteni bogaţi şi 
puternici, că este el însuşi suficient de puternic. 

leşi în stradă cu trei umbre după el. Două dintre 
ele erau ofiţeri de poliţie. 

— Să nu-mi scapati pasărea asta din ochi, le 
ordonase şeful. 

Nu apucă să depăşească colţul clădirii că doi 
bărbaţi îl acostară, unul din dreapta, celălalt din 
stînga. 

— Ce e, ce se întîmplă?... făcu Red, în timp ce 
indivizii îl luau afectos de braţe. 

— Strigă şi eşti mort, îi spuse unul pe ton de 
glumă, infingindu-i botul unui pistol între coaste. 

Detectivii care îl urmăreau, rămaşi mult mai în 
urmă, nişte începători prea tineri şi fără experienţă 


pentru jocul acesta, asistară la apariţia celor doi 
prieteni ai clientului lor, fără să-şi dea seama de 
realitate. Abia cînd cei trei urcară într-o maşină care-l 
aştepta, făcură şi ei semne unui taxi; era însă prea 
tîrziu, nu mai aveau pe cine urmări. 

Red nici nu-şi dădea prea bine seama ce i se 
întîmplă. Un betiv îşi revine, uneori — în cazuri limită 
—subit din beţie, dar unul care a prizat o doză 
suficientă de cocaină nu-şi poate regăsi simţul realităţii 
nici în asemenea situaţii. Realiza doar că se afla pe 
bancheta din faţă a unei maşini, că individul din 
spatele său, care se întreținea pe un ton vesel cu 
celălalt, îi apăsa ceafa cu un obiect dur şi rece. Vrind 
să se amestece în discuţie, a fost redus brutal la 
tăcere. 

— Mă întreb, zise şoferul, cum de nu te doare 
gitlejul după ce te-ai plins la Poliţie. 

Maşina părăsise oraşul şi se angajase pe 
drumurile unei suburbii triste, mohorite, cu cite o casă 
izolată pe ici, pe colo. Ajunşi în dreptul unor copaci, 
şoferul opri. 

— Coboară, îl împinse el spre uşă pe Red. 

Timpul cît durase călătoria redusese mult din 
efectul drogului; Red tremura din toate încheieturile. 

— Ce vă trece prin minte? întrebă el cu voce 
nesigură. Nu m-am plins de nimic. Duceti-ma la Tony... 

Ceilalţi doi acoliti îl prinseră de miini şi-l smulsera 
din maşină, apoi îl traseră, undeva, în spatele 
copacilor. 

— Doar nu vreţi să mă... să mă omoriti? hohoti el. 
Ascultaţi-mă, n-am făcut nimic rau... 

Ucigaşii aveau pistoalele în miini; le armară, apoi 
traseră aproape simultan. Red căzu mai întîi în 
genunchi, se chirci pe pămîntul îngheţat şi, după 
cîteva spasme, rămase nemişcat. 


Individul care trăsese primul îşi puse pistolul în 
holster şi aprinse o ţigară; flacăra chibritului se ridică 
perfect dreaptă. 

— Sa mergem, zise el flegmatic, aruncind 
chibritul ars peste cadavrul de la picioarele lor, apoi se 
îndreptă spre maşină şi urcă pe locul pe care stătuse 
Red, în faţă, lîngă şofer. 

Parcurseseră deja cam jumătate din drumul spre 
oraş, cînd se pomeniră urmăriţi de o maşină a poliţiei. 
Sunetul modulat al sirenei le cerea să oprească, dar 
şoferul lansă maşina cu toată viteza înainte, călcînd 
pedala accelerației pînă la fund. 

— la „maşina de scris”, spuse el peste umăr celui 
din spate, e sub banchetă. 

Acesta se trase într-o poziţie incomodă, ridică 
perna banchetei şi scoase de sub ea un pistol- 
mitralieră cu tambur. 

— Au fost avertizaţi, probabil, de Kelly, îşi dădu 
cu părerea ucigaşul din faţă, în timp ce-şi completa 
muniţia din butoiaşul revolverului. 

Automobilul poliţiei se apropiase sensibil. 

— Hai, trimite-le o portie zdravana, se mai adresă 
el calm celui cu pistolul mitralieră, care tocmai 
coborise geamul de la uşa din spate, dinspre şosea. 

Rat-a-tat-a-tat-a-tat-a-tac..., răsună rafala, în timp 
ce tuburile cartuselor arse zburau din armă, 
împrăştiindu-se pe şosea. A 

Parbrizul maşinii urmăritoare sări în tandari. In 
chiotul cauciucurilor suprasolicitate, politistul-sofer 
căuta să evite snopul de gloanţe cu care îi împroşcau 
gangsterii. La rîndul lor, armele poliţiştilor scuipară foc, 
direct prin spaţiul închis mai înainte de parbriz, 
obţinînd, ca rezultat imediat, spargerea geamului din 
spate a maşinii urmărite. 

Injurind, pistolarul curăţă, cu ţeava armei 
automate, resturile de geam, se aşeză într-o poziţie de 
tragere avantajoasă şi deschise din nou focul asupra 


politistilor. Rafala nu si-a atins tinta pentru ca politistul 
de la volan, sesizind intenţia banditului, o evitase în 
ultima clipă. Prin parbrizul spart traseră şi poliţiştii o 
nouă salvă. 

— Vă trimit în iad! scrisni mitraliorul în timp ce 
lua din nou linia de ochire, apoi se muie dintr-o dată, 
scăpă arma din miini şi se rostogoli pe planşeul 
maşinii, între banchete; poliţiştii trăseseră iar, şi unul 
din gloanţe îşi atinsese ţinta. Pistolul-mitralieră rămase 
o clipă într-un echilibru curios pe portbagajul maşinii, 
se răsuci din cauza trepidatiilor şi, în sfîrşit, se 
rostogoli pe şosea. Maşina poliţiştilor, care se 
apropiase foarte mult, trecu peste armă, se auzi o 
explozie, intră într-un soi de slalom şi se opri, în cele 
din urmă, la marginea şoselei. 

— Dă-i înainte, Joe, rahatii ăia au rămas în sant, 
constată calm banditul din dreapta şoferului, în timp 
ce dirija fasciculul de lumină al unei lanterne spre 
pistolarul dintre banchete. Se întunecase deja. 

Descoperind gaura  însîngerată din fruntea 
camaradului chircit pe planşeul din spate al maşinii, se 
răsuci cautindu-si o poziţie cît mai confortabilă. Tot 
restul drumului nu discutară decît despre un derbi de 
baseball ce trebuia să se joace în zilele următoare, 
nederanjaţi deloc de zgomotul provocat de cadavrul 
aruncat de forţele centrifuge, la curbe, dintr-o portieră 
în alta a automobilului. 


Capitolul Ill 


Vinsetti nu era un gangster de rînd. Doi ani 
fusese diplomatul bandei, călătorind dintr-un loc în 
altul, aflat într-un permanent dute-vino peste Marile 
Lacuri, în Canada. Se dovedise un negociator de mare 
anvergură, reuşind să încheie afaceri cu posibilităţi 


largi de extindere, conditionate numai de capacitatea 
sefilor sai de a-si tine angajamentele. 

Inca tinar si suficient de dragut ca sa se creada 
irezistibil, Vinsetti comisese însă greşeala de a se 
logodi cu o tînără canadiancă, care nu s-a împăcat 
deloc cu gîndul că logodnicul său putea să-i „dea 
papucii”, fără a suporta consecinţele. Chemat în 
judecată pentru menţinerea promisiunii şi altele, el şi-a 
angajat un avocat ce trebuia să-i apere interesele, dar 
care, odată onorariul încasat, s-a ocupat destul de vag 
de afacere, apoi a abandonat-o cu totul. 

Rezultatul a fost că la prima deplasare la Toronto, 
Vinsetti, arestat şi închis, n-a avut încotro şi a trebuit 
să plătească daune materiale şi morale importante. A 
scăpat din închisoare dar, cu acest prilej, a pierdut 
postul de agent-achizitor şi de intermediere, ceea ce a 
dus la scăderea substanţială a veniturilor sale. 

— Nu vreau încurcături, îi spuse Tony Perelli, cînd 
afacerea intră în discuţie. Te-ai pus rău cu „băieţii” din 
Canada: nu pot să mai ţin în slujbă un tip compromis. 

— Nu văd ce legătură are asta cu treburile 
noastre, răspunse Vinsetti care fierbea în interiorul 
său. 

— Se prea poate ca fata să nu fi spus 
judecătorului că te ocupi cu contrabanda de whisky şi 
că tratezi afaceri de milioane de dolari, dar se şi poate 
să-i fi spus. Poate nu i-o fi spus că lucrezi pentru 
Antonio Perelli, dar... neclaritatile nu-s bune... 

Vorbise mingiindu-si mustăcioara şi parind că 
numără arabescurile covorului. Reluă, privindu-l drept 
în faţă: 

— Pleacă mai bine în Est, Vittorio mio. Acolo se 
pot face piulite şi sînt multi bani de cîştigat, iar 
distracţii, cite poftesti. Nu sînt supărat... 

Işi însoţise ultimile cuvinte cu cîteva bătăi 
amicale pe umărul lui Vinsetti. 


Seara, Tony îşi deschise inima către Minn Lee. Se 
aflau numai ei amindoi în salonul venetian. Usa cu 
incrustatii din aur era deschisă şi întregul apartament, 
discret parfumat, se scălda în lumina ambrată a 
lustrelor. 

— Băiatul ăsta iubeşte prea mult femeile, 
dragostea, şi tot restul de timpenii!... 

— Să fie numai timpenii, Tony? făcu ea. 

— Nu cînd e vorba de tine, dulce floare de păcat, 
o alintă el zimbind dar mai există oare o alta ca tine pe 
lume? 

Spunind asta, se ridică şi merse la orga 
monumentală ce ocupa un întreg perete. Timp deo 
oră cîntă pentru ea. Muzician excelent, cînta şi la 
vioară, dar marea lui pasiune raminea orga, în fata 
căreia putea rămîne ore întregi, executind pasaje din 
operele italiene. Pentru Perelli arta începea şi se 
sfirsea cu aceste opere, pe care le iubea cu aceeaşi 
patimă cu care detesta jazz-ul, din care îşi cistigase 
pîinea în tinereţe, deşi, spuneau unii, îl cînta şi dansa 
ca un maestru. 

Cînd reveni lîngă Minn Lee, pe sofa, tot despre 
Vinsetti îi vorbi: 

— Imi pare rau de băiatul ăsta; e foarte talentat şi 
îmi este util. A greşit, dar cine nu greşeşte într-o zi sau 
alta? Trăieşte totuşi prea confortabil şi duce o viaţă 
prea rafinată. Din asta i se trage. Nu bea, nu vorbeşte, 
respectă codul onoarei cum trebuie, dar femeile l-au 
compromis. A 

Peste cîteva zile, Vittorio se reabilită. In urma 
unor tratative duse cu şeful poliţiei, Kelly, un om din 
bandă, deţinut pe nedrept, a fost pus în libertate. 
Individul avea o valoare deosebită în ochii lui Tony şi 
eliberarea lui a fost un adevărat triumf pentru 
„locotenent”. 

— Trebuia să-l mai ţinem la noi pe individ, îi zise 
Kelly sergentului Harrigan. 


— Cam aşa-i în genul asta de afaceri; îi prinzi, le 
mai şi dai drumul, După părerea mea, Perelli s-a 
străduit să-şi elibereze omul pentru a evita un nou 
omor. Apropos, azi dimineaţă a fost găsit Red Gallway, 
ucis pe la spate. 

Kelly clătină din cap: 

— Era de aşteptat. Vorbea prea mult şi trebuiau 
să-i închidă gura. Ştiu că-i curată pierdere de timp, dar 
e bine să-l vezi pe Perelli... 

Kelly îşi mîngiie cîteva clipe bărbia nehotărit, apoi 
se rezgindi. 

— Nu, mai bine mă duc eu însumi. 

— Perelli şi-a găsit o altă femeie, îl informa 
Harrigan. 

— Ştiu, Minn Lee..., Mrs. Waite, ori cam aşa ceva. 
Dacă există un cod de onoare al gangsterilor, omul îl 
respectă scrupulos. N-am primit nici o reclamaţie de la 
vreunul din banda sa. 

Harrigan îşi privi vîrful unghiilor şi zise enigmatic: 

— Există unul care va veni, mai curînd, sau mai 
tîrziu. 

— Vinsetti? M-aş mira! Dacă ar fi măcar o şansă 
să se intimple treaba asta, Perelli ar afla primul, si 
dacă Perelli va sti primul..., sfirsi polițistul, zimbind cu 
subinteles. 

— A, nu! făcu Harrigan, nu va veni în carne si 
oase aici, dar ne va furniza informatii foarte utile. 

Kelly clatina din nou din cap: 

— Asta m-ar surprinde. Îl întîlneşti des?... În orice 
caz, dacă-l vezi, spune-i că Perelli e la curent cu faptul 
că vrea s-o şteargă şi că-i întotdeauna nesănătos să-l 
abandonezi pe unul ca el. Poate se va hotari să vină la 
noi, ştiind asta şi mai ales, asigură-l că-i vom oferi 
protecţie. In Canada legile sînt în picioare şi viata 
sigură, banda nu poate interveni. 


În următoarele două zile, Harrigan îl căută pe 
Vinsetti, dar fără succes fiindcă, pur şi simplu, acesta o 
văzuse pe Minn Lee şi se îndrăgostise fulgerător de ea. 

Pentru Minn Lee, unele lucruri erau „onorabile”, 
iar altele, dacă se poate spune aşa, „dezonorabile”. In 
ultima categorie clasa ea abuzul în încrederea 
bărbatului pe care soarta i-l hotarise partener, iar în 
prima, datoria de a-i destăinui acestuia tot ceea ce 
avea vreo legătură cu ei şi cunoştea numai ea. Aşa că 
îi povesti lui Perelli, în amănunt, despre vizitele lui 
Vinsetti: ce-i spusese, ce-i promisese, ce făcuseră... 
Acesta, cu mentalitatea sa originală, se simţea flatat 
de interesul pe care Minn Lee îl stirnea în jurul ei, o 
admira mult. pentru loialitatea şi mai ales pentru felul 
cum îi povestea tot, fără patimă sau ranchiună, ca şi 
cum ar fi fost vorba de maruntisuri cotidiene. Simtea 
că nu era la mijloc nici timiditate, nici interes meschin 
în a-i provoca cine ştie ce gelozie, de care să profite 
într-un fel oarecare. 

Vinsetti vorbise multe. De dragoste, de 
devotament, de viaţa splendidă care se ducea în 
Europa. Mai vorbise, însă, şi despre unele lucruri 
tulburătoare, care puteau umbri demnitatea lui Perelli, 
cum erau casele din cartierul „Cicero”... Minn nu 
simţise vreun şoc deosebit, pentru că îşi aminti de 
restaurantul lui Che-Foo-Song, în care solicitase un loc, 
şi îşi zisese că nu putea fi mare diferenţă între „Cicero” 
şi „Steaua cerului”, în care norii de fum de ţigară nu se 
împrăştiau niciodată. 

Se simtise poate uşor rănită, sau numai surprinsă 
un pic, căci omul care o luase în casa lui devenise un 
fel de zeu pentru ea. 

Pe Tony, însă, partea asta din poveştile lui 
Vinsetti îl jignea. 

A doua zi, la sfirsitul unei convorbiri de afaceri, îi 
spuse acestuia: 


— Daca Minn Lee va dori sa-ti vorbeasca, te va 
putea chema la telefon. Esti un barbat cu mult farmec, 
dar vorbesti prea mult... nu de dragoste, nu... de 
„Cicero”, să zicem, nu-i aşa? Ai încercat o lovitură de 
mare calibru... şi nu asupra mea, Vittorio mio. 

Vinsetti văzu atunci în privirea lui o luminita rosie, 
aproape insesizabilă, pe care o cunoştea foarte bine. 
Perelli zimbea şi era amabil, dar luminita raminea 
prezentă acolo, în ochii lui, şi el ştia exact ce înseamnă 
aceasta. 

Puteai să te certi cu Perelli şi să-l înfurii oricît de 
tare. Dacă motivul nu atingea viaţa lui, bunul mers al 
afacerilor, sau altceva legat de primele două tabuuri, 
el te ierta si se împăca odată cearta sfirsita. Pînă la 
aceste limite, puteai să ajungi chiar să te baţi parte în 
parte şi de la egal la egal cu Perelli, apoi puteai pleca 
liniştit şi fără probleme în privinţa propriei sigurante, 
dincolo de luminita roşie, însă moartea sosea repede, 
necruțătoare, imediată... 

Promptitudinea stătea la baza personalităţii lui 
Vinsetti, guverna totul, şi gînd şi acţiune. Pînă atunci 
disputa fusese de ordin pur personal: demnitate rănită, 
coborire în ochii femeiei iubite, etc. Pentru asta, Perelli 
nu ucidea pe nimeni. De aceea, cînd văzu luminiţa 
roşie, deveni precaut, rece şi foarte atent. Fusese 
diplomat şi ştia că cea mai bună armă a acestei onora- 
bile profesii era capcana; să laşi adversarul să pice în 
propria-i capcană, să creadă că nu-i cunoşti metodele. 

Continuă deci să vorbească, încercînd să lase 
impresia că ar fi mai degrabă un îndrăgostit prins într- 
o iubire nepermisă, decît un camarad neloial. In cele 
din urmă avu impresia că situaţia i se ameliorase, că 
devenise aproape normală. Spera să nu se înşele în 
privinţa asta, să-şi stapineasca propria imaginaţie, 
subiectivă oricum. 

Tony se arătă mai generos decit îi stătea în 
caracter. Avea în el ceva de felină; îi plăcea să 


loveasca prin surprindere, fara avertismente. De data 
asta îl avertiză pe Vinsetti, cînd se revăzură pentru 
afaceri: 

— Anul ăsta n-o să poţi avea vacanţă, Vittorio... 
Ce-ar fi să-ţi vinzi biletul pentru locul rezervat pe 
„Empress of Australia”? E păcat să pierzi nişte bani. 

Nimic altceva, nici un reproş. Dacă cineva din 
bandă încerca să fugă, să se retragă din activitate, era 
declarat proscris, iar în cazul cînd îi reuşea acest lucru, 
îl aşteptau tot felul de necazuri. | se puneau în cîrcă, 
cu dovezi, cîteva asasinate — reale sau numai pentru 
a-l încrimina — astfel că respectivul găsea graniţele 
străine închise pentru el, iar dacă ajunsese totuşi 
undeva, risca să fie extrădat. Oricum si oricind af fi 
revenit în ţară, cîteva revolvere l-ar fi aşteptat, gata 
pregătite pentru a-l trimite pe lumea cealaltă. 

Serviciul de spionaj al lui Perelli putea trece drept 
un model al genului. In fiecare bancă, funcţionarii îl 
ţineau la curent cu conturile oamenilor săi. Cunoştea 
creditul lor pînă la ultima centimă, precum şi toate 
mişcările de fonduri către străinătate, dar, mai cu 
seamă, îl interesau cecurile provenite de la companiile 
maritime şi turistice. _ 

Vinsetti avea si el un cont în bancă. In general, 
gangsterii nu prea au încredere în bănci, pastrindu-si 
banii în locuri sigure, dar despre Vinsetti aflase că 
primise o carte de credit. Nu ăsta era, însă, motivul 
principal al furiei lui Perelli, ci aluzia la „Cicero”. 

Angelo Verona era şi el de părere că băiatul e 
periculos, şi era păcat de el, pentru că se dovedise 
foarte deştept şi avizat în afaceri. Oameni ca el erau 
foarte pretiosi şi, tocmai de aceea, greu de înlocuit. El 
negocia cu toate acele canalii onorabile care-i furnizau 
marfă lui Perelli, iar ca „ofiţer de legătură” nu avea 
rival, putea să se ducă nestinjenit în oricare colt al ţării 
fără să lase nici cea mai mică urmă. Tot el făcea şi 
legătura între Mike Feeney, Joe Polonezul şi alţi capi ai 


bandelor rivale. Era discret si îşi tinea cuvîntul... Pe 
scurt, era prototipol „Trăgătorului” perfect. Cum 
spusese Angelo, era cu adevărat păcat, iar 
evenimentele se succedau, inevitabil, într-un singur 
sens... 

Ramurile de „activitate” ale lui Perelli erau 
nenumărate. El nu finanța si nici nu îngăduia furturile 
ordinare, cu sau fără violenţă. Banii victimelor sale 
erau găsiţi întotdeauna intacti şi citeodata se găseau 
în buzunarele celui aruncat la marginea drumului sume 
enorme. 

Cuvîntul său era garanţie, iar creditul imens. În 
afară de agenţii informatori, în număr foarte mare şi 
strecurati peste tot, mai avea la dispoziţie capitalul 
bandei, cu o cifră de afaceri colosală. Dar nimeni nu 
cunoştea în detaliu întregul păianjeniş de relaţii şi 
influenţe, conturi bancare şi afaceri în derulare sau în 
perspectivă. Acestea ramineau în ceea ce el considera 
cel mai sigur seif din lume — memoria sa. 

Cel mai de invidiat „dar” al său raminea, însă, un 
fel de al şaselea simţ, care îi semnala întotdeauna 
primejdia, în care credea orbeşte. Mai în toate cazurile 
în care dispusese acţiuni neaşteptate, fie că era vorba 
de recompense, fie de pedepse sau eliminări, motivul 
imediat invocat nu era aproape niciodată cel real. Un 
exemplu concludent îl constituia eliminarea lui Red 
Galway, nu din cauza unui pericol imediat, vizita la 
poliţie, ci... viitor. 


Capitolul IV 


Dacă pedepsele lui Perelli erau fără crutare, 
recompensele depăşeau, mai întotdeauna, aşteptările. 
Cheltuise cincizeci de mii de dolari pentru 
apartamentul lui Angelo şi retrimisese, bogat, în Sicilia 


un tînăr recrut, mult prea neindeminatic pentru a fi un 
bun „gangster”, dar care îi salvase odată viata. Băiatul 
era prea incapabil pentru a fi păstrat şi prea brav 
pentru a fi concediat. 

Vinsetti? Perelli avea în minte o mulţime de idei în 
legătură cu el. 

„Locotenentul” scrisese, prin intermediul unui 
agent, anulind rezervarea locului de pe „Empress of 
Australia”, iar prin intermediul altuia, retinuse acelaşi 
loc, dar pe alt nume. Exact cum prevăzuse Tony. Mai 
mult, farmecul lui Minn Lee îl domina încă, Vittorio 
continua să-i trimită flori şi bilete de dragoste, pe care 
Tony le citea surizind. 

— Scrisorile lui Vittorio au farmec. Cere-i să 
revină, Minn Lee... Sigur, mi-e indiferent!..., dar 
biletelele îmi plac... E un tip simpatic şi tare, tare... 
caraghios! 

Cu scrisul său şcolăresc, Minn Lee îi răspunse lui 
Vinsetti şi astfel la început reluară ceaiurile de după- 
amiază, în prezenţa lui Tony, apoi, aproape singuri. 
Perelli era tot mai ocupat; la orizont se întrezăreau nori 
negri, prevestitori de „furtună si sînge”. Amenințarea 
unui război între bande făcea din Vinsetti un om 
indispensabil, nici nu se putea pune problema 
renunţării la un „arbitru” de calibrul său. 

Cele două mari bande rivale începuseră să-şi 
încalce terenul una alteia şi să-şi dispute o zonă 
neutră, pînă mai ieri. Oamenii lui O'Donnel furnizau 
bere şi lichioruri în cartierul de Nord, unde Mike avea 
două braserii şi era milionar. In zona aceasta, un soi de 
„no man's land”, patronii localurilor trebuiau să ia 
marfa de la ambii furnizori dar, la un moment dat, 
Mike îşi schimbă atitudinea, dorind să preia singur 
întreaga aprovizionare cu băuturi. Cei care l-au 
refuzat, au suportat consecinţele obişnuite în astfel de 
cazuri, adică bătăi şi devastarea localurilor. „Tratat” în 


felul acesta, unul din cei mai buni clienţi ai lui Perelli se 
plinse lui Angelo, care îşi informa imediat şeful. 

— Trimite-mi-l pe Vittorio şi află cine a dat 
lovitura, ordonă Tony. 

După cîteva cercetări discrete, dădură peste 
Death House Hennessey, un fel de om de paie al 
celorlalţi, un indivit brutal, fost şef de bandă. Shaun 
O'Donnel îl întrebuința atunci cînd nu dorea să rămînă 
necunoscut autorul loviturii şi deci considera inutil să 
se folosească de vreunul din oamenii lui personali, 
curati încă. 

— Terminati cu Hennessey, iar Vittorio să-l vadă 
pe Feeney sau pe O'Donnel, hotărî Perelli. 

Vinsetti îl întîlni pe O'Donnel într-un hotel de lîngă 
North State, dar micul irlandez îl primi artagos. El îi 
propuse un „Modus vivendi”, dar Shaun, care nu se 
pricepea la astfel de termeni, i-o tăie scurt: 

— Nu pot pricepe de ce rămii în banda lui Perelli. 
Mike şi cu mine vrem să-ţi oferim un post mai bun. Ştiu 
că mori de frica lui Tony, dar să presupunem că l-am 
demola, undeva, într-un loc unde sîntem siguri că-l 
vom găsi... Individul ăsta îşi tratează oamenii mai rău 
ca pe cîini... 

Propunerea era clară. Vittorio, nehotarit, cîntărea 
avantajele şi dezavantajele. 

In timp ce tratativele lîncezeau, Death House 
Hennessey a fost lichidat. O maşină se oprise în faţa 
casei lui şi un om sună la uşă. Hennessey deschise şi 
privi în noapte, spre stradă... Un agent ciclist care 
auzise răpăitul mitralierei se apropie. Il găsi aplecat 
peste balustradă, cu douăzeci de gloanţe în corp. 

Shaun O'Donnel privi chestiunea în mod filozofic. 
Faptul că un subordonat al său fusese omorit, nu 
însemna mare lucru pentru el; avea oameni suficienţi 
şi dacă mai avea nevoie putea găsi destui, fără prea 
mare cheltuială. Singurul element care i se părea 
demn de luat în seamă, era acela că avea, în sfîrşit, un 


motiv temeinic de a dezlantui un atac impotriva lui 
Perelli. Deci plăti inmormintarea lui Hennessey din 
propriile fonduri şi aşteptă. 

Perelli trimise o coroană de flori. Nimeni nu 
îndrăzni să cricnească, sau să se arate surprins. Era 
regulă: vinovatul trimitea întotdeauna flori, pentru 
comemorarea pioasă a memoriei celui ucis. 

Tony îi vorbi lui Minn Lee, într-un fel cum nu-i 
vorbise niciodată, nici ei, nici altor femei care 
trecuseră prin viaţa lui. 

— In această afacere, draga mea, sînt patru 
puncte cardinale bine delimitate. Cine umblă cu fundul 
în două luntre, între Nord şi Vest, rămîne pe dinafară. 
Vittorio n-a făcut nimic cu O'Donnel şi, în loc să-mi 
spună „Atacă!”, din contra, îmi repetă într-una 
„Aşteaptă, aşteaptă!...”. lată că eu aştept în timp ce 
afacerile mi se duc dracului...! 

Vittorio avea motivele lui de-l îndemna să 
aştepte. Il căută pe Tony şi-i prezentă un raport 
complet asupra negocierilor. Acesta îl ascultă calm, 
apoi, la sfîrşitul întrevederii, zise: 

— Bune şi frumoase toate cîte-mi spui, dar să 
aştept ce? Ca Mike să îmbătrănească şi să-i vină 
mintea la cap? Cam lungă aşteptarea asta!... Cît? vreo 
zece ani, poate! Mike trebuie să aranjeze lucrurile, sau 
îl termin..., e ultimul meu cuvînt, Vittorio. Vorbim prea 
mult, mai bine îl lăsăm pe Ricardo să acţioneze... 

Ricardo era mitraliorul lui preferat; un individ care 
făcuse războiul, recoltase trei decoraţii şi avea cel 
puţin douăzeci de morţi la activ. 

— Voi mai aştepta, totuşi, un pic... şi apoi...! sfirsi 
el. 

După-amiază, Perelli se duse la „Cicero”. În timp 
ce servea cafeaua în propriul său restaurant, trei 
automobile trecură încet prin faţa localului şi-l 
împroşcară cu rafale de mitralieră. 


Perelli se trinti la pămînt în mijlocul bucăţilor de 
moluz şi a cioburilor de sticlă care cădeau din toate 
părţile. Decise pe loc că îi era imposibil să aştepte mai 
mult; trebuia acţionat, şi-ncă repede!... 

Atacul nu fusese improvizat, se făcuse după un 
plan bine pus la punct. Vinsetti era unul din puţinii 
oameni care ştiau că va merge la „Cicero” în după- 
amiaza aceea, el însuşi fiind organizatorul iesirii în 
scopul declarat de a-l pune pe Tony în legătură cu un 
armator canadian. 

Perelli dispuse totuşi o anchetă. Mike Feeney şi 
Shawn plecaseră la New-York chiar în noaptea 
precedentă; alibiurile lor erau, foarte clar, stabilite 
dinainte. 

Revenit acasă, Perelli îl întîlni pe Vittorio, cu care 
discută mult, insistînd asupra norocului de a fi scăpat 
cu viaţă. Nu comise eroarea de a intra în detalii. 
Vinsetti s-ar fi speriat şi cine ştie de ce putea fi capabil 
un şobolan ca el?... 

Totuşi vigilenta lui Vittorio n-a fost cu totul 
adormită; a rămas oarecum în alarmă. L-a chemat mai 
întîi pe Kelly şi i-a dat o serie de informaţii, promitindu- 
i încă şi mai multe în zilele următoare. Apoi făcu un 
lucru straniu, exact în maniera omului care era, el 
însuşi straniu. Işi chemă notarul şi scrise în fata lui 
următorul testament: 

„In caz că voi muri de moarte violentă, şi sub 
afirmația judecătorului că această moarte este un 
asasinat, dispun ca o sumă de o sută de mii de dolari, 
prelevată din averea mea, să constituie recompensă 
pentru acela care va proba identitatea asasinului meu 
şi îl va executa.” 

După masă, Minn Lee, în urma sugestiilor lui 
Tony, îi telefonă şi îl invită la ceai, dar după ce puse 
receptorul în furcă, acesta îi spuse: 

— Poţi să rămii în apartamentul tău, draga mea, 
fiindcă am de rezolvat cîteva chestiuni cu Vittorio. 


Vinsetti veni pe la patru si jumatate. Dupa el, la 
un sfert de ora, se prezenta si comisarul Kelly, care 
respecta intelegerea facuta in prealabil cu Vittorio. De 
fapt detectivul ajunsese în fata locuinţei lui Perelli cu 
zece minute mai devreme decit trebuia, zece minute 
pe care le consumase urmărind distrat încărcarea unor 
mobile într-un camion. Numărase două fotolii, un 
garderob şi o masă uriaşă. Urcase cu ascensorul. Sună. 
li deschise Angelo. 

— Vittorio a plecat, şefule. N-a stat decît cinci 
minute. Venise s-o vadă pe Minn Lee, dar Minn are o 
migrenă îngrozitoare. 

— Unde este Perelli? întreabă scurt comisarul. 

Era pe terasă, de unde l-a chemat cineva. 

— Vinsetti a venit aici acum un sfert de oră, i se 
adresă Kelly pe un ton insistent, şi n-a putut pleca. 

— Tot ce se poate, dar daca nu mai este aici, asta 
înseamnă că a plecat, nu? făcu Tony. Casa are două 
ieşiri; el: o preferă, de obicei, pe cea din spate. 

Aş vrea să mă uit prin camerele astea... 

Kelly, simțind ca pierde partida, se exprima 
brutal. 

— A!... dar, desigur... făcu Tony un gest cu mina, 
sfirsindu-si vorba într-un suris. 

Vittorio dispăruse. Cum şi în ce fel, era un mister. 
Kelly cunoştea şi ieşirea a doua, de aceea pusese un 
detectiv de-al său s-o păzească. Omul era categoric: 
pe uşa aceea nu ieşise nimeni! 

Două zile mai tirziu, cadavrul lui Vinsetti a fost 
găsit în lac. 

Fusese împuşcat de foarte aproape, la gura ţevii, 
cum se spune, iar în buzunare i s-au găsit optzeci de 
bacnote de o mie de dolari. 

Perelli a fost dus la Cartierul General al Poliţiei, 
unde i s-a luat un interogatoriu sever. 


— Sper, spuse el la plecare, că-l veţi prinde pe 
ucigaşul sărmanului Vittorio. Prea s-au înmulţit în 
ultimul timp asasinatele de felul ăsta. 

La inmormintare, urma îndeaproape cortegiul 
funerar într-un automobil blindat. 


Capitolul V 


Vinsetti era dotat cu ceva talent şi cultură 
literară. Lăsase în urma sa un morman de manuscrise, 
memoriile sale care, spre marea dezamăgire a lui Kelly 
şi încă şi mai marea uşurare a multor indivizi de teapa 
lui Perelli, nu conţineau informaţii de interes real, vital. 
lată ce scria despre o vizită pe care o făcuse la 
Hollywood: 

„Viaţa gangsterului nu are continuitate. Ea se 
compune dintr-o serie de episoade scurte, scrise, 
toate, în aceeaşi sală funerară... Noi tipi, noi caractere 
îşi fac mereu apariţia pe scenă, apoi dispar brusc, 
înainte de a-şi fi marcat, într-un fel sau altul, trecerea. 
Întreaga istorie a „ţării gangsterilor” este punctată cu 
rafale de pistol-mitralieră, fiecare punct fiind, adesea, 
final...” 

Minn Lee avea felul ei, personal, de a privi „ţara 
gangsterilor”. Ea vedea o mulţime de bărbaţi şi femei; 
acestea din urmă frumoase, zgomotoase, luxos 
îmbrăcate şi acoperite cu bijuterii, păreau perfect 
fericite şi satisfăcute de condiţia lor. De altfel, Tony 
ştia să le pună admirabil la punct, atunci cînd se 
amestecau în chestiuni care nu le priveau, iar într-o zi 
îi spusese: 

— Am oroare de toată multumirea asta care mă 
înconjoară. 

— Cînd va veni şi rîndul meu să te plictisesc? îl 
întrebase surizind. 


— Cine ştie! îi răspunse el, sărutîndu-i mina. 
Poate cînd voi fi batrin şi nu-mi vor mai place lucrurile 
frumoase, nici vocile dulci, nici ceea ce încîntă 
privirile... poate cînd femeile vor înceta să mai fie un 
subiect important pentru mine. 

Acum îi prinse capul între ambele miini şi o 
întrebă blind: 

— Eşti fericită? 

Răspunse semnului afirmativ al femeiei cu un 
sărut, apoi o ridică în braţe, o aşeză pe genunchi şi 
începu s-o legene, ca pe un copil. Contactul cu ea îi 
calma nervii supraexcitati si îi permitea să se 
concentreze mai uşor asupra unor probleme dificile. 
De data asta se gindea la Shaun O'Donnel şi la banda 
lui Feeney. 

Mike Feeney era un adevărat diavol. De talie 
impresionantă, începuse prin a fi picher, ca apoi să 
reuşească să-şi formeze cea mai redutabilă banda. El 
era unul din iniţiatorii metodei numite „ananas”, care 
consta în a pune o bombă la intrarea în locuinţa sau în 
localul unui funcţionar sau patron de restaurant, 
refractar la ordinele şi dorinţele lui. „Ananasul” avea 
darul să schimbe urgent şi radical modul de a vedea 
lucrurile al celui în cauză. Erau puţini cei care 
rezistaseră la un astfel de prim „argument”, iar la un al 
doilea, şi mai distructiv, nu s-au cunoscut cazuri, 
fiindcă nimeni nu primise încă un al treilea „ananas”. 

Meseria asta îi adusese lui Mike o avere imensă, 
permitindu-i să aibă tot ceea ce-şi dorea pentru a-şi 
exercita  „influenţa”. Astfel ajunsese furnizorul de 
alcool al micilor negustori, iar secţia lui de „trăgători 
de elită” era faimoasă. Deschisese şi case de joc, 
bookmakerii, erau oamenii lui, o combinaţie încă şi mai 
bănoasă... Sora lui, clădită ca şi el, îl ajuta considerabil 
în toate. Adesea, Mike se lăuda cu una din isprăvile 
soră-sii: plecind de la o dispută cu unul din durii 


cartierului, aceasta îi bătuse pe individ pînă îl lăsase în 
nesimţire... 

Cu toţi banii de care dispunea, nu exista femeie 
îmbrăcată mai fără gust în Chicago: se exhiba în ţinute 
violet-agresiv sau roşu-aprins şi purta diamante cit 
nucile, montate pe brose sau pandantive mari cit 
farfuriuţele de dulceaţă. Pe lîngă toate aceste 
„calităţi”, avea şi o voce aspră şi groasă, care băga 
spaima printre membrii „asociaţiei Feeney”. 

Cum era de aşteptat, nu-l putea suferi pe Tony, 
mai ales din pricina calităţilor sale masculine. Il numea 
în fel şi chip şi, bineînţeles, îl acuza pentru localurile pe 
care le poseda în „Cicero”, dar, pe de altă parte, îşi 
pistona mereu bărbatul, pe O'Donnel, să deschidă 
unele asemănătoare. Reuşea să se impună mai uşor în 
fata bărbatului decît a lui frate-său, fapt cu totul 
surprinzător, pentru că Shaun avea temperament şi de 
trei ori mai multă minte ca Mike. In rest, tipa nu avea 
nici un fel de scrupule; trimitea oamenii la moarte fără 
urmă de remuşcare, uitindu-i pe loc. Tot ea fusese si 
instigatoarea atentatului împotriva lui Perelli. 

De data aceasta, ea insista ca Shaun să meargă 
să-l intilneasca pe Tony şi să-i ceară socoteală în 
legătură cu altă femeie. Shaun protestă. 

— Probabil că eşti al dracului de grăbită să scapi 
de mine!... Nu-ţi băga nasul în treaba asta, Bella... 

Un naş fără imaginaţie o botezase Flori Bella. 

| se vorbise de chinezoaica „achiziţionată” de 
Perelli şi, stapinita de curiozitate, se dusese s-o vada. 
Cu această ocazie, poate pentru prima dată în viaţă, 
se arătase şi ea sociabilă, iar Perelli a rămas cu totul 
perplex cînd a aflat că Minn Lee îşi făcuse o impresie 
bună despre ea. 

— Copila asta, se pronuntase Bella, e prea buna 
ca să trăiască cu unul ca Tony. Porcul de sicilian a 
început să se îngraşe. Fii sigur, Shaun, nici beat n-ai 
cum să-l ratezi!... 


Shaun nu-i raspunse. El avea propriul sau plan si 
nici nu putea fi vorba sa se pripeasca din nou. Dar, in 
una din zilele următoare, Bella îi aduse o veste si mai 
proaspătă: 

— Perelli are un individ nou, din New-York. E un 
anume Conn O'Hara, îl cunoşti? 

Shaun îl cunoştea; Mike Feeney îl ştia şi mai bine; 
amindoi aveau motive personale serioase pentru a nu-l 
iubi deloc. 

— E un pistol adevărat şi un şmecher, dar 
vorbeşte ca un papagal; sînt de părere că abia va avea 
timp să facă turul oraşului, înainte de a dispare. 

In cursul săptămînii următoare, Perelli primi încă 
un recrut, pe care i-l recomandase un furnizor de 
alcool. Era un băiat de familie bună, cunoştea mai 
multe limbi străine şi fusese dat afară de la colegiu 
pentru un furt stupid. Nici el însuşi nu reuşea să-şi dea 
seama cum de putuse să-l comită. Inalt, nervos, cu un 
cap frumos, făcea impresia că poate să devină „mare 
trăgător”. Tony nu prea ştia ce să facă cu el: tînărul nu 
vărsase încă sînge, ori aceasta era o condiţie 
indispensabilă pentru a fi admis în lumea intimă, plină 
de mistere a „gang”-ului. Cine dorea să ocupe o poziţie 
oarecare într-o bandă, trebuia să aibă asupra sa o 
crimă suficient de gravă pentru a nu mai putea da 
înapoi. Ori înăuntru, ori în afară...! 

Exista, la dispoziţia membrilor bandei, o mică 
fermă, unde aceştia îşi petreceau scurte vacanțe. 
Acolo se găsea şi standul lor de tir. Perelli îi trimise la 
fermă, pe noul venit şi pe Ricardo, campionul 
mitraliorilor săi. 

— Lasă-l cit mai liber, îi recomandase el 
pistolarului. 

La capătul a cîteva zile de exerciţii, Ricardo îi 
raportă şefului: 


— N-are nervii care se cer în meseria asta, 
trebuie să-i incredintati misiuni de altă natură, mai 


puţin dificile. 
Aşa se face că, întors la Chicago, Jimmy McGrath 
— acesta era numele recrutului — a fost investit cu 


funcţiile pe care le îndeplinise defunctul Vinsetti. 
Specificul acestei munci l-a pus pe Jimmy în situaţia de 
a întîlni tot soiul de gangsteri, şi dintr-o bandă, şi din 
cealaltă, ca şi alţii, independenţi, expunîndu-se astfel 
unui pericol continuu. Totuşi, după ce s-au văzut de 
cîteva ori, tînărul reuşi să intre în grațiile lui Mike şi, cu 
totul şi cu totul surprinzător, în cele ale lui O'Donnel, 
căruia îi plăcu foarte mult. 

— Faci şi tu parte din banda lui Perelli? îl 
întrebase Mike. De ce te-ai înhăitat tocmai cu el? 

— Lasă băiatul în pace, intervenise Shaun, ăsta i- 
a fost norocul. Vei fi reprezentantul lui Tony, aşa-i? 

— Sint şi, probabil, voi fi ceea ce va hotărî el, 
răspunse Jimmi. 

— Desigur, acum are nevoie de un „plasator de 
marfă”, din moment ce l-a omorit pe Vittorio... 

— Cel mai bun prieten al lui, interveni şi Bella, 
care participa la întrevedere. Ca să ştii ce fel de ciine 
riios e sicilianul ăsta!... 

— Vittorio alerga în stînga, în dreapta; l-a scăpat 
pe Tony de la multe încurcături, îi explică Shaun, 
putînd foarte bine să adauge că, el însuşi, scăpase de 
multe ori basma curată datorită celui despre care 
vorbea. 

La acest dejun de afaceri mai participa un 
personaj, un italian descărnat, cu aspect lugubru, 
prezentat sub numele de Mr. Camona. Jimmy nu 
pricepea care-i era rolul; individul nu deschidea gura 
decît pentru a mînca, a bea si a emite, din cînd în cînd, 
monosilabe. Mai tîrziu se află, prin Perelli, că omul 
fusese importat din Sicilia şi că sosise în State ca 
pasager clandestin, că paşaportul lui era fals. 


Mike Feeney controla o serie de distilerii unde se 
fabrica alcool denaturat, de proasta calitate, pentru 
consumul celor mai putin avuti, ce nu puteau să-şi 
ofere „du meilleur”. Camona, care în trecutul său 
cunoscuse cu siguranță  puşcăriile italiene pe 
dinăuntru, conducea aceste distilerii şi, ca unul ce 
făcuse războitul la mitraliere, constituia un recrut de 
seamă printre spadasinii lui Feeney. 

In seara aceea Camona ucise; el sau poate 
insotitorul său. 

Tony se întorcea de la Operă la volanul unei 
maşini, deşi împreună cu el se mai aflau şi două dintre 
gorilele sale. Tocmai se înscria într-o curbă, pe 
Michigan Avenue, cînd un alt automobil îl dubla fără să 
accelereze pentru depăşire. Abia avu timp să se 
arunce pe bancheta din faţă, rămasă liberă, că o 
grindină de gloanţe se abătu asupra lor. Unul dintre 
însoțitori, mai putin norocos, se prăbuşi mort, cu un 
glonte în git. Maşina duşmană dispăru, în viteză. Totul 
durase doar cîteva clipe, dar ochii ageri ai lui Tony 
avuseseră timp să recunoască îndărătul unuia din 
pistoalele mitralieră o pereche de mustati ce-i erau 
foarte bine cunoscute. Sosi acasă calm, fără să-şi 
trădeze în vreun fel emoţiile. Minn Lee, care-l aştepta, 
nu observă nimic. Abia cînd o trimise la culcare, ea 
înţelese că se intimplase ceva foarte grav. 

Camona locuia într-un mic apartament din 
cartierul de Sud. Cînd sosi acasă, pe la ora două 
noaptea, şi introducea cheia în broasca uşii, un individ 
apăru în spatele lui îi puse botul unui pistol în ceafă şi 
trase, apoi se îndreptă liniştit spre maşina care-l 
aştepta, undeva, mai încolo. Dispăruse demult cînd 
apăru patrula poliţiei. 

— Bine lucrat, Conn!... îl felicită Perelli a doua zi, 
la micul dejun, pe O'Hara. 

Acesta, impozant, masiv, îmbrăcat la „ultimul 
răcnet al model”, rinjea satisfăcut. Era primul lui 


„lucru”, de unul singur în slujba lui Tony şi nu-şi putea 
stapini logoreea: 

— Da, patroane, o treaba curata..., specialitatea 
mea! Nu trag decit o singură dată într-un tip si, din 
acel moment, existenţa lui, poţi fi sigur, trebuie trecută 
la timpul trecut. Pe ăsta aş fi putut să-l am din stradă, 
dar se afla pe-acolo un cuplu de îndrăgostiţi... pe 
urmă, l-am văzut urcînd scările... 

— Bine, bine... E clar..., îl potoli Tony. 

Nu putea să-i sufere şi se arăta foarte puţin 
răbdător cu lăudăroşii. 

Aflind despre asasinat din ziare, Jimmy a fost 
şocat. 

— Aveţi vreo idee de cel care a dat lovitura? îl 
întreabă el pe Tony. 

— Eu sînt ăla, Jimmy, îi răspunse Tony, fără a-şi 
desprinde privirea din ochii lui. Zdreanta aia umană a 
încercat să mă suprime aseară. M-a luat la ochi cu 
mitraliera... 

— Aţi fost deci în maşina asupra căreia s-a tras? 
întrebă Jimmy neîncrezător. 

Auzise vorbindu-se de rafalele trase pe Michigan 
Avenue, dar nu se pronuntase nici un nume. 

— Sigur că da, veni răspunsul. 

— Dar sinteti sigur că a fost Camona? 

Perelli rise numai cu buzele, fără a emite vreun 
sunet. 

— Uite cum se petrec lucrurile, spuse el. Ne 
omoară... şi-i omorim. Eu nu vreau sa suprim pe 
nimeni, dar ce să fac dacă alţii o caută? Nu există legi 
care să ne protejeze; sîntem proprii noştri judecători şi 
călăi. Cînd cineva îţi ucide un om, e normal să-l ucizi la 
rîndul tău pe acel cineva, iar dacă se întîmplă să cazi 
tu însuţi, cei care rămîn trebuie să te răzbune. Cam 
aşa merge treaba. Dacă aş putea să mă pling la poliţie, 
mi s-ar cere probe, ori singurele probe de care dispun 


sînt pe retina ochilor si... aici, încheie, lovindu-se cu 
degetul in piept. 

— Dar, sa ucizi un om cu singe rece, mi se pare 
îngrozitor! 

— Să omori pe cineva stăpinit fiind de pasiune, 
da; asta e îngrozitor, căci ai nouă şanse din zece să-l 
suprimi pe cel care nu trebuie. Vezi, ca la război. E de- 
a dreptul idiot să cureti nişte oameni pe care nu-i 
cunoşti, printre care, fii sigur, sînt o mulţime de tipi 
cumsecade. Hai la atac să-i ucidem; vin la atac, să-i 
ucidem!... O treabă care nu rimează cu nimic... Pe cînd 
noi, cînd doborim un individ, o facem din motive 
serioase; merită să ne asumăm riscul. Ceea ce se face, 
în general, cu capul înfierbîntat este, de cele mai multe 
ori, stupid şi dezonorant. Numai ceea ce se face cu 
sînge rece poate fi înţelept. 

Aceasta a fost prima lecţie de etică 
„gangsterească” primită de Jimmy, lecţie ce, dat fiind 
tinereţea lui, l-a impresionat grozav. 

— Rămii prin preajma lui Shaun O'Donnel, îi mai 
recomandă Perelli. E posibil, ca în zilele următoare, să 
devii reprezentantul nostru. 

Jimmy îi povesti cele discutate cu Shaun, la 
întîlnirea precedentă. 

— Foarte bine, îl aprobă Tony, în problema asta 
gîndim la fel. Poate îi vei lua locul lui Vittorio; ai avea 
de cîştigat o grămadă de bani. 

Dar, în forul său interior, Perelli era convins că 
Vinsetti, cu talentul şi cunoştinţele sale, nu putea fi cu 
una, cu două, înlocuit. 

incetul cu încetul, Jimmy făcu cunoştinţă cu 
întregul „comitet” al bandei, cu partea lui executivă şi, 
desigur, cu Minn Lee. Frumuseţea şi graţia ei îl 
subjugară complet. 

Tony transformase apartamentul, în aşa fel încît 
tonul culorilor să scoată şi mai mult în evidenţă 


carnatia şi tenul ei delicat. Îmbrăcase totul in mătăsuri 
care valorau cit greutatea lor în aur pur. 

După prima întrevedere, Jimmy plecă convins şi 
conştient că un mare gol din sufletul său se umpluse. 
Se îndrăgostise nebuneste de Minn Lee. Aceasta 
urmărea cu îngrijorare pasiunea crescîndă a tînărului. 
Un singur om intrase cu adevărat în viaţa sa, unul 
singur, Tony Perelli, şi nu mai putea fi loc pentru alţii. 
Privea fără teamă viitorul, deşi ştia că se poate aştepta 
să se intimple lucruri teribile în orice moment. De la 
singurul său stramos european moştenise, o data cu 
sîngele, şi o anumită filozofie de viaţă, ce se 
armonizase perfect cu fondul ei predominant oriental. 

Într-o zi Perelli o întrebă: 

— Mă iubeşti? 

Răspunsul a venit cu atîta întîrziere încît şi-a 
simţit inima strînsă. 

— Presupun că da... cred că da, răspunse ea, în 
cele din urmă. Poate că nu prea ştiu bine dacă ceea ce 
simt este dragoste. Femeile care vin aici vorbesc de 
iubire ca despre o nouă cremă de faţă sau ca despre 
un film în premieră. Eu nu prea ştiu ce să spun. Mă 
inspaiminti, asta-i tot ce ştiu. 

Tony o privi scrutător, apoi, parcă iluminat de o 
idee, începu să vorbească: 

— Uite, păpuşă mică, să ne închipuim că în 
anticameră se află un tip, însoţit de executori, care m- 
aşteaptă si ca-ti zic: „Minn, ieşi!”. Ştiind ca prima 
persoană ce va ieşi va fi împuşcată, oare ai...? 

Risul ei îl întrerupse. Ridea ca o europeancă, rar 
şi plin, nu ca o chinezoaică: subţire, ascuţit. 

— Bineînţeles... sigur că voi ieşi! 

— Dar vei fi ucisă, Minn Lee... insistă el. 

— N-are importanţă, răspunse ea cu voce gravă. 

— Ai face-o şi pentru altul, oricare ar fi el? 

Minn reflectă o clipă, încruntîndu-şi sprîncenele. 


— Nu, raspunse, nu, pentru nimeni altul, oricare 
ar fi el! 

Un suris larg lumina fata lui Perelli, in timp ce 
ochii săi negri lucira într-un fel ciudat. 

— Dar asta-i iubire, nebună mică... drăgălaşa mea 
scumpă... 

O luă în braţe şi o sărută îndelung. 


Capitolul VI 


Tony Perelli prinsese simpatie pentru noul său 
recrut, dar, de la un timp, se întreba ce post să-i dea. 
Tînărul n-avea nici experienţă, nici aplombul necesar 
ca să poată fi un bun „reprezentant”. Nu era cazul să 
fie desemnat drept „yellow”, dar nici stofă de 
„trăgător” nu părea să aibe, pentru că un „trăgător” 
nu ucide numai, strict, pentru a-şi apăra propria exis- 
tenta. 

Jimmy se ducea mereu la Minn Lee, arătîndu-şi 
dragostea in mod deschis. 

Tony, in loc sa se formalizeze, considera acest 
fapt ca pe un omagiu adus femeii pe care, el însuşi, o 
iubea. De mai multe ori fusese tentat să-l trimită 
acasă, la New-York, mai ales că nu deţinea încă 
secrete importante, exceptind mărturia sa privind 
moartea lui Camona. Nu-şi făcea însă probleme din 
pricina asta; era sigur că Jimmy nu se va servi 
niciodată de cele ştiute pentru a-i face necazuri. 

De Jimmy se mai interesa şi comisarul Kelly care, 
în ciuda asprimii şi severitatii afişate era, în fond, un 
bărbat adevărat, cu multă bunătate în suflet. Unul din 
trucurile lui consta în a se prezenta pe neaşteptate la 
locuinţele unor cetăţeni suspectaţi de nelegiuiri. Tirziu, 
într-o după-amiază sosi şi la Tony acasă, care îl primi 


în prezenţa lui Minn Lee. Comisarului îi plăcea fata si 
incerca fata de ea sentimente aproape parintesti. 

— Ei, Minn Lee, îi zise, esti pe cale să-ţi oferi un 
sejur nemaipomenit! 

— Un sejur? Vrei să spui că Doamna a început sa 
trăiască abia după ce a venit aici, interveni Tony 
surizind straniu. 

— Şi cînd va începe să şi moară aici? veni replica 
detectivului. 

Surisul lui Tony se strimbă într-o grimasă. Avea 
oroare de tot ceea ce putea să evoce moartea 
naturală, bolile şi consecinţele lor fatale. 

— Cum poţi vorbi aşa, şefule? De ce să întuneci 
bucuriile fireşti ale acestei tinere? 

— Cred că am să-ţi întunec si mai mult tie 
bucuriile. la zi-mi! cine e tînărul pe care l-ai adus de 
curînd în bandă? 

— Nu înţeleg... 

— Ba înţelegi perfect: iti vorbesc de McGrath... 

— A! Jimmy! E prietenul unuia dintre prietenii 
mei. Vine de la New-York. 

— Şi ce-l împiedică să rămînă acolo şi să studieze 
crima organizată prin corespondenţă?... 

Tony ridică capul şi-l fixă pe Kelly drept în faţă: 

— Un cuvînt oribil. Crimă!... Există prea multă 
crimă în Chicago. Vezi, Kelly, mă întreb adesea dacă 
poliţia îşi face cu adevărat datoria. Apoi îmi zic: Dacă 
Kelly se ocupă de bandiții ăştia, într-o zi sau alta, vor fi 
prinşi şi aşezaţi frumos pe scaunul electric. 

— Şi asta o să-ţi permită să dormi mai liniştit, nu-i 
aşa? 

— M-ai întrebat ce am de gînd să fac cu Jimmy? 
Nici eu nu ştiu. E băiat bun, dar nu-i făcut deloc pentru 
»meserie”. Este prea gentlemen; în maniera 
americană, bineînţeles! Poate-i găsesc ceva în Canada. 

— El e noul „reprezentant”, nu? veni foarte 
precisă întrebarea politistului. 


— Cum? facu Tony stupefiat. 

— Da, probabil ca-ti trebuie unul, foarte tare, 
acum, după ce l-ai doborit pe Vinsetti... 

Perelli parea socat. 

— Cum să-l fi doborit eu pe Vittorio? răspunse el, 
cu reproş in voce. De unde ţi-a venit ideea asta 
năstruşnică, comisare? Pe cel mai bun prieten!... Nu, 
banda lui Mike Feeney a dat lovitura, te asigur. 

— Poti sa aduci probe in fata justitiei? 

— Ştiu o mulţime de lucruri, dar nu pot dovedi 
nimic. Şi chiar dacă aş putea aduce dovezile necesare, 
crezi că aş veni să fac plingere? Ce-am spus se 
adresează domnului Kelly, prietenul meu, nu domnului 
Kelly, polițistul. 

Rivalitatea dintre cele două bande îi era bine 
cunoscută lui Kelly. Ştia că puterea lui Perelli creştea 
fără încetare şi că partizanii celuilalt clan dispăreau, 
unul cîte unul, precum cuvintele unui text scris cu 
creta, şters cu buretele. Mai ştia că cel mai redutabil 
rival al lui Tony era Mike, şi cine spunea Mike Feeney, 
spunea Shaun O'Donnel. 

Kelly încercă să intre în legătură cu O'Donnel, dar 
nu reuşi. De altfel, era foarte, greu pentru oricine ar fi 
dorit să intre în contact cu inventatorul execuţiei la 
„shake hand”?. Perelli însuşi folosise trucul într-o 
noapte. In timp ce cu dreapta îi stringea cordial mina 
unui anume Emilio Moretti, bandit periculos, cu stînga 
îi descarcă revolverul între coaste, ciuruindu-l. 

Spre lauda lui, Perelli iubea pacea, munca liniştită 
şi ordonată, detesta omuciderea şi ar fi consimţit să 
plătească un preţ destul de ridicat pentru a-i pune 
capăt. Socotea că, în felul acesta, afacerile i-ar fi mers 
mult mai bine, dar, cu nici un preţ, nu era dispus să 
cedeze din „teritorii”... 

Era însă fără de milă fata de gangsterii mărunți 
care începeau prin a lucra cu el, apoi, cînd prindeau un 

pic de cheag, i se întorceau împotrivă, punindu-i bete 
în roate. Pe aceştia îi făcea să dispară foarte repede, 
pentru că nu avea altă soluţie. Erau găsiţi prin 
boscheti, ciuruiti de gloanţe sau pescuiti din ape, cu 
mîinile şi picioarele legate cu sîrmă. Unul fusese 
lichidat cu un foc de revolver, chiar în holul plin de 
lume al unui teatru. Dar ei reprezentau numai 
plevuşcă... Nu tot aşa stăteau însă lucrurile cu 
„mormanul acela de rahat” care era Mike Feeney... 

Jimmy dejuna în compania lui Shaun O'Donnel 
care, socotindu-l inofensiv, îl admitea în anturajul său. 
Shaun ascultase calm încercările diplomatice ale 
tînărului. Răspunse tărăgănat: 

— Să mă întîlnesc cu Tony?... Nimic de zis, dar 
unde? In salonul ăla aurit, ca Vinsetti? Nu, băiete... 

— Dar îţi jur că Perelli nu doreşte decit să 
reglementeze cu voi cele cîteva probleme spinoase, 
cauza discordiei. 

— Hm, iată o manieră inedită de a defini un 
atentat. Sigur că vrea să ,,reglementeze”... şi noi la fel. 
Numai că armele noastre nu-s mai prejos decit ale lui. 
lar tu, nu te amesteca în lucruri care te depăşesc. 
Apropo, spunei brigandului ăla de O'Hara să-şi 
păzească femeia de Tony, E pe cale de a fi executat, i- 
am pus cruce neagră, dar e bine să-i faci totuşi co- 
misionul ăsta. Cît despre tine, şterge-o din Chicago, 
acum cît n-ai intrat încă pînă la git în rahat...Mai bine 
întoarce-te acasă. 

Jimmy clătină din cap. Legăturile care îl retineau 
la Chicago erau din acelea care nu se puteu rupe. 
Oricare i-ar fi fost soarta, trebuia să rămînă; nu se 
simţea în stare să trăiască departe de Minn Lee. 

Viaţa în „gang” avea curiozitatile şi dezamăgirile 
ei. Oameni cu care încheiase contracte pentru Tony şi, 
de multe ori, cu care servise masa în ajun, lăsau, aşa 
dintr-o dată, totul baltă. Făceau o vreme afaceri sub 
protecţia lui Tony, care, evident, îşi lua partea, apoi, 


fara motive clare, rupeau relatiile cu el, sau, si mai 
rau, treceau de partea clanului advers. In aceasta 
situatie, desi intre bandele lui Perelli si Feeney se sta- 
bilise in mod tacit o frontieră, ramineau totuşi „puncte 
strategice” pentru a căror dominație se dădeau 
neîncetat adevărate bătălii. 

Nu se ducea lipsă niciodată de buni „trăgători”. 
Contra unei plăţi pe măsură, „trăgători cu ambele 
miini”, de elită, puteau fi aduşi de la New-York, 
Filadelfia sau Saint-Louis. Bine antrenați, ei dovedeau 
o eficienţă şi o precizie uimitoare şi, ceea ce era mai 
important, nu-şi pierdeau niciodată capul, indiferent de 
complicațiile cărora trebuiau să le facă fata. 

Tony părea să deţină superioritatea în toate 
privinţele. Avea agenţi care supravegheau partea 
adversă cu vigilenta extremă. Cum apărea un nou 
recrut de marcă, executorii lui erau puşi în alertă şi în 
cel mai scurt timp îl suprimau. Din punct de vedere 
tehnic lucrurile stăteau la fel: alcoolul sosit pe mare, 
pe calea ferată sau cu avionul, înainte de a fi scos pe 
piaţă, era verificat în laboratoare, de specialişti de 
mina întîi. 

Într-o zi, cînd Jimmy luă ceaiul într-unul dintre 
cele mai şic restaurante din oraş, o voce stridentă îl 
strigă. Era O'Hara, ca de obicei, zgomotos şi expansiv. 

—...Sa-ti fac cunoştinţă cu doamna O'Hara, Jim. 

Jimmy privi stupefiat. Apariţia acestei femei, 
lîngă, bruta puternică şi vulgară care era bărbatu-său, i 
se păru bizară. Blondă, înaltă, subtirica şi mlădioasă, 
cu o faţă de madonă cu ochi mari, strălucitori, căprui, 
ochi de copil, şi nişte buze sîngerii care nu aveau 
nevoie de fard, îţi tăia răsuflarea prin frumuseţe şi 
eleganţă. 

— Sint fericită să te cunosc, domnule McGrath. 
Am auzit vorbindu-se mult de dumneata. 


Jimmy ar fi preferat sa n-o auda vorbind; vocea 
tărăgănată, a cărei vulgaritate n-o depăşea decit cea a 
lui O'Hara, contrasta izbitor cu prezenţa ei exterioară. 

— Spuneai că o să mă duci s-o vad pe doamna 
Perelli, se otari ea, strimbindu-se către O'Hara. 

— Sigur, dragă, sigur! o linişti Conn. Şi-a pierdut 
minţile de cînd i-a intrat în cap ideea că trebuie s-o 
cunoască Minn Lee, adăugă el, întorcîndu-se spre 
Jimmy, apoi reluă către nevastă-sa: La urma urmelor, 
nu-i decît o chinezoaică obişnuită, drăguță, ce-i drept, 
dar nu-i deloc genul meu... 

Femeia se arătă destul de rece faţă de Jimmy, 
deşi avea o imagine deja formată, din cele auzite 
spunindu-se despre el, care nu-i era tocmai 
nefavorabilă. Oricum, gîndea ea, tînărul nu are un post 
important în bandă, deci nu merită cine ştie ce 
consideraţie. Toţi prietenii ei rămăseseră în Brooklyn; 
Chicago o plictisea şi plictiseala asta nu era de natură 
s-o facă binevoitoare, iar în ceea ce priveşte simpatia, 
acesta era un sentiment pe care ea, Maria Polouski, 
nu-l cultivase niciodată. 

leşind din restaurant, Jimmy McGrath dădu cu 
ochii, cu totul pe neaşteptate, de Tony Perelli. Se 
îndrepta spre Michigan Avenue, încadrat de patru 
trăgători. Alţi patru pistolari se deplasau pe trotuarul 
celălalt, pentru siguranţă deosebită. 

Aşa obişnuia Tony! Să iasă pe jos pentru vreo 
tranzacţie oarecare, pentru a cumpăra cadouri lui Minn 
Lee, sau, pur şi simplu, pentru a face o plimbare prin 
oraş — un soi de exerciţiu de autoritate pe care îl 
considera indispensabil. 

Jimmy cunoştea deja destul de bine firea 
patronului, pentru a şti că trebuia să evite să-l 
abordeze, în asemenea momente. Işi văzu deci de 
drum, la o distanţă respectabilă, în urma lui. Intrau în 
curbura bulevardului; gorilele se strinsera şi mai mult 
în jurul şefului, sporindu-si vigilenta. Mai înaintaseră 


astfel vreo cincizeci de metri, cînd un automobil închis, 
care se deplasa pe banda întîi, încetini în dreptul 
grupului.  Detunăturile sacadate ale  pistoalelor- 
mitralieră erau asurzitoare. Un glonte ricoşă atit de 
aproape, încît Jimmy îi simţi suflul puternic. Trei dintre 
pistolarii lui Tony trăgeau cu amindoua mîinile; al 
patrulea zăcea pe trotuar. Maşina atacatorilor făcu un 
viraj scurt şi se imobiliză în mijlocul carosabilului, 
blocînd circulaţia foarte intensă la ora aceea. Din toate 
părţile apăreau poliţişti care se îndreptau în fugă spre 
locul atentatului. Unul dintre ei deschise portiera din 
faţă a maşinii şi-l smulse din scaun pe şofer. De după 
ureche i se prelingea un firicel de sînge, moartea îşi 
pusese deja amprenta pe faţa lui. Alte două cadavre, 
chircite în partea din spate a automobilului, dovedeau 
că „trăgătorii” lui Tony trăseseră ca nişte virtuoşi... 

Perelli reveni furios de la comisariatul de poliţie. 
Unul dintre cei mai buni gardieni de corp ai săi era 
mort. Văzuse cadavrele celor care îl atacaseră, 
acoperite cu o pinza şi pregătite pentru identificare, 
dar nu simţea nici o satisfacţie. 

— Au fost oamenii lui Feeney şi Shaun O'Donnel, 
nu-i aşa? 

Tandră, Minn Lee îi dezinfecta cu tinctură de iod o 
rană uşoară la una din miini. Jimmy urmărea tăcut 
scena. 

— lată cum s-au petrecut lucrurile, începu Tony 
scrişnit. Azi-dimineata, Shaun mi-a trimis un delegat ca 
să mă invite la o convorbire de împăcare, iar după- 
amiază, probabil pentru ca să mă împace definitiv, mi- 
a trimis maşina aia cu bestii... Şi, pe deasupra, a vorbit 
într-un mod foarte murdar de Minn Lee; dacă aţi şti ce- 
a putut să spună? 

Jimmy îl privea cu ochii larg deschişi de uimire: 

— De ce? întrebă el, cu naivitate. Minn Lee nu i-a 
făcut nici un raul... 


— Uite aşa stau lucrurile, constată Tony simplu. 
Vino, vreau să-ţi vorbesc, mai adăugă el, apoi îl prinse 
de braţ şi îl conduse pe balcon. 

— Trebuie să-l vezi pe O'Donnel. Dacă îi 
telefonezi, eu cred că va veni. 

— Dar ce-aş putea să fac eu? se nelinişti Jimmy. 

N — Spune-i ca vrei să lamuresti toată tarasenia. 
Intreaba-| pînă unde vrea să meargă. Cheamă-l la 
telefon; explica-i că vrei să aranjezi totul între mine si 
el, că eu habar n-am că-i telefonezi. Nu-mi plac 
încurcăturile, mă înţelegi? Tu eşti singurul care poţi 
limpezi situaţia, aşa cum ţi-am zis. 

Shaun era omul cel mai greu de găsit din oraş. 
Evita orice companie şi, cu atît mai mult, străzile fără 
protecţie. Deşi nu-şi dădea seama de asta, Jimmy 
McGrath era singurul om din lumea gangului care îl 
văzuse pe Shaun relativ des şi cu regularitate. L-a 
găsit cu telefonul după două ore de căutări. Nu i-a 
răspuns prea călduros: 

— Dacă n-ai fi tu Jimmy, i-aş spune să se ducă 
dracului. Acum te-a uns delegat, reprezentantul lui, 
nu? Si, mai săptămînă trecută, spunea peste tot că 
eşti... 

— Putem să ne întîlnim undeva? îl întrerupse 
Jimmy. 

— Ce crede Perelli despre împuşcăturile de azi? 
Mă crede amestecat? 

— Da, am impresia că da... răspunse Jimmy 
ezitant. Cred că asta gîndeşte, Shaun... 

Francheţea răspunsului îl dezarmă pe Shaun. 

— Foarte bine, am să mă întîlnesc cu tine. Vino 
astă-seară la zece în intersecţia dintre Michigan şi 48 
Avenue. Nu lua pe nimeni cu tine, am încredere 
absolută, Jimmy. Cred că totul se va sfirsi cu bine. 

Jimmy îi raportă lui Tony rezultatul convorbirii cu 
Shaun. Acesta îl bătu prieteneşte pe spate: 


— Bravo, esti un băiat sic! Să iei maşina cea 
mica, pentru întîlnirea asta. Din colţul bulevardului se 
va urca si Conn; se va culca pe planseul din spate, ca 
să nu fie văzut. Ş-apoi, poate nici n-o să ai nevoie de 
intervenţia lui. 

Jimmy asculta interzis. 

— Cum aşa, dar ce vrei să fac? 

Perelli îl fixă cu o privire rece, tăioasă; ochii îi 
luceau straniu. Scoase din buzunar un revolver Colt, 
micut, dar de cea mai bună calitate, şi i-l întinse. 

— lată, ţine! făcu el. Pune scula asta sub braţ, să 
ai cu ce-l aranja. Să-i dai, din el, din belşug şi cît mai 
mult posibil! 

— Urmă o tăcere grea, ruptă, în cele din urmă, de 
glasul tremurat al lui Jimmy: 

— Ce doriţi să fac? 

Era complet alb la faţă şi vorbise ca în transă. 

— Nu-i vorba de ce doresc să faci; nu doresc... iti 
ordon să faci! răsună vocea lui Tony, imperativă şi 
aspră. Te duci şi-l dobori pe Shaun O'Donnel... 


Capitolul VII 


Masinal, Jimmy McGrath deschise uşa de intrare 
în apartament, fără a-şi putea da seama exact cum 
ajunsese acasă. Lumea exterioară, oamenii normali, cu 
viaţa lor de fiecare zi, fără alte obligaţii în afara celor 
domestice, reprezentau o altă societate. El trebuia să 
devină un ucigaş oficial, să-l asasineze pe unul din 
puţinii oameni care avea încredere în persoana sa. 
Peste cîteva ore trebuia să tragă... 

Lua o foaie de hirtie şi scrise: 

„Shaun O'Donnel are încredere în mine, iar eu 
trebuie să-l omor.” 


Citi de mai multe ori, pentru a se patrunde de 
adevarurile ce decurgeau din postura spre care era 
împins. Aprinse hirtia şi, urmărind-o cum arde, îi veni 
în minte că şi el, la fel ca aceasta, intră imaculat în foc 
şi va ieşi calcinat... netrebnică cenuşă neagră de om... 

Se gîndi să-l avertizeze pe Shaun, dar era absolut 
sigur că, la fel ca pe un circuit electric, informaţia se 
va întoarce instantaneu la Perelli. Tot trădare s-ar fi 
numit, iar pentru trădare exista numai un singur fel de 
plată... 

Totuşi, nu frica de moarte îl împiedica să-l 
avertizeze pe O'Donnel, ci faptul că ar fi trădat un om 
de care se ataşase mult, faţă de care avea un 
angajament şi căruia îi datora o supunere pasivă. 

Evident, banda lui Feeney îi va marca numele cu 
o cruce neagră; dacă ucidea, trebuia să se aştepte la 
represiuni de aceeaşi natură, tot la gloanţe. Tony era 
obligat să-i asigure protecţia, pînă cînd o nouă crimă 
contra bandei rivale, încă şi mai gravă, o va face uitată 
pe a sa... 

Cineva batu în uşă. Era Conn O'Hara, cu o pălărie 
mare, gri, dată pe ceafă şi un trabuc gros între dinţi. 

—Hello tinere, ocupat? 

Jimmy îi făcu semn să intre. 

— Eşti pregătit pentru diseară? 

— Bineînţeles, răspunse Jimmy cu un ton ce se 
voia indiferent. 

— Bine! Să vii diseară la garaj şi să iei maşina 
mea. Vezi să nu tragi în tipul culcat pe planşeul din 
spate: voi fi eu. Banda lui Feeney e cu ochii în patru; 
vor supraveghea ieşirea maşinii şi dacă mă vor vedea 
lîngă tine vor înţelege totul. In cazul ăsta, primul lucru 
care ni s-ar întîmpla ar fi acela că am întîlni un taxi din 
care o „maşină de scris” ar trage copii în două 
exemplare... 

Conn O'Hara era un om care nu cunoştea frica. 
Fusese dintotdeauna un ucigaş! îşi demolase prima 


victimă pe la optsprezece ani. Pentru el „treaba” pe 
care o pregăteau, nu aveau nimic extraordinar, de 
aceea nu încerca nici o emoție anticipată. Cit despre 
paloarea lui Jimmy, ştia că era inerentă debutului. 

— Nu-ţi mai bate capul, Jimmy, zise el, sufiind un 
nor de fum. Asta nu înseamnă mare lucru; tot omul 
trebuie să moară într-o zi sau alta. Dacă te-ai lua după 
ziarele astea stupide, ai sfirsi prin a crede că un individ 
scăpat de demolare trebuie să trăiască la nesfirsit. Tu 
să te gindesti de la cite salvezi un nenorocit 
suprimîndu-l: griji, boli, suferinţe... totul! 

— Nici nu vreau să mă gîndesc, dar... 

— Bineînţeles că nu vrei, e natural, îl întrerupse 
Conn, conciliant. 

li mai dădu cîteva instrucţiuni şi plecă grăbit: 
trebuia să raporteze despre vizită... 

Perelli nu era acasă. Plecase cu Minn Lee la 
plimbare, în automobilul blindat. Cum nu alegea 
niciodată de două ori acelaşi itinerariu, banda lui 
Feeney renuntase să-i mai întindă ambuscade în 
asemenea circumstanţe. 

In apartament, Angelo clasa nişte documente 
venite din Canada. El era mult mai mult decit 
secretarul particular al lui Perelli; mulţi vedeau în el pe 
viitorul şef al bandei, deşi nici nu-i ştiau numele 
adevărat. Toată lumea îi zicea Verona, după numele 
oraşului italian în care susţinea că se născuse, şi-apoi 
trebuia să aibe o identitate! 

Inteligent, cu un simţ deosebit al combinațiilor 
zise „strategice”, Angelo Verona se descurca strălucit 
în afaceri. Era respectat şi temut, în acelaşi timp, 
pentru calităţile sale de trăgător cu ambele miini, ca 
virtuos al pistolului mitralieră, nu în ultimul rînd, ca o 
autoritate în materie de alcool. Participa foarte rar la 
răfuielile din oraş, multumindu-se cu supravegherea 
activă a tot ceea ce se întîmpla în imediata apropiere a 
lui Perelli. 


Daca O'Donnel vorbea elogios despre el, Vérona 
n-avea nici o consideraţie pentru acesta. Pe O'Hara îl 
detesta inca si mai mult decit pe irlandezi, in general. 

— Şeful e aici? întrebă Conn, asezindu-se în cel 
mai bun fotoliu din salon. 

— Nu-i place să fie numit „şef” murmură Angelo. 

— L-am văzut pe băiat. Nu va deveni „trăgător” 
nici într-un milion de ani. 

— A... adevărat! Si cine-i băiatul?... 

— Jimmy McGrath. Dar Tony n-are de ce-şi face 
griji. Pentru diseară am eu grijă de Shaun. 

— Ce mai e şi povestea asta cu Shaun? De ce 
trebuie să ascult de la tine nişte informaţii care nu mă 
privesc? De ce nu te faci jurnalist? Du-te la „Tribune” şi 
descarca-ti sacul acolo... 

Conn incrunta sprincenele: 

— Credeam ca pot vorbi?! 

— Poate ca la New-York oamenilor le place sa se 
auda vorbind; aici ne comportam ca si cind in fiecare 
colt al camerei ar fi instalat cite un microfon in 
legatura directa cu politia... 

Tony intra pe usa. Era singur. Minn Lee se 
retrăsese în apartamentul ei. Se apropie de Angelo şi îi 
spuse repede cîteva cuvinte în italiană. 

Aceasta avu darul să-l irite pe Conn, care nu 
pricepea nici-o boabă. 

— Hm! făcu el, aveţi secrete? 

— Cine ţi-a zis că trebuie să ştii tot, domnule 
Conn O'Hara? veni interpelarea seacă a lui Tony. 

— Sint aici din cauza lui Jimmy. Mi-ar place să fac 
treaba singur. El are aerul ca va ceda... 

— Ti-am spus eu ca trebuie să-l dobori tu? E 
rîndul lui Jimmy, e lovitura lui. Dacă-l doboară pe tip 
fără ajutorul revolverului tău, lasă-l s-o facă; eşti acolo 
numai pentru cazul cînd s-ar pierde cu firea, sau ar 
trage celălalt mai repede. Nu el te însoţeşte, tu îl 
insotesti, ai înţeles? 


O'Hara parea sifonat. 

— Am înţeles, îşi găsi el cu greu cuvintele, apoi se 
retrase umilit. 

— E gură spartă, dar are dreptate, zise Angelo. 
Lovitura asta e prea dură pentru McGrath. Pînă va 
căpăta experienţă, încearcă-l într-o afacere mai puţin 
serioasă. 

Tony clatină din cap: 

— Nu, Jimmy nu e încă „înăuntru”; e singurul mod 
în care îl putem face să „intre”. Pînă cînd nu va fi 
obligat să-şi supravegheze fiecare pas, pînă nu va şti 
că trăgătorii lui Mike sînt pe urmele lui, că sînt la 
pîndă, nu va înţelege exact ce este meseria noastră. 

— Nu sînt de părerea ta. Dar în sfîrşit, să lăsăm 
asta... Să sperăm că totuşi lovitura va merge. 

Multe din obligaţiile pe care le avea, îi impuneau 
lui Tony prezenţa în oraş. Trebuia să treacă zilnic pe la 
birouri, laboratoare, depozite, braserii şi diverse alte 
case şi localuri pe care le controla. De obicei, seara, 
între orele şase si noua, Minn Lee raminea singură si 
se plictisea. Aşa că vizita, pe neaşteptate, a lui Jimmy 
a însemnat, pentru ea, mai mult decit o distracţie. 
Tinea la el pentru ca era diferit mult fata de toţi 
bărbaţii pe care-i cunoscuse de la terminarea 
colegiului. Cînd Kiki, valetul, îi anunţă sosirea tinarului, 
puse de-o parte broderia de mătase la care lucra şi-i 
ieşi veselă înainte. 

— Credeam că nu vrei să mai vii pe la mine..., 
începu ea, apoi, vazindu-i figura, se opri. Era palid, 
contractat, cu privirile aiurea şi reci; nu-l văzuse 
niciodată aşa. 

— Ce e Jimmy, nu te simţi bine? 

— Ba da, dar voiam să discut ceva cu tine. 

— Vorbeşte Jimmy, Tony va veni abia pe la zece, 
îl îndemnă ea surizind, ducîndu-l spre un fotoliu. 

„In cîteva ore viaţa mea va lua alt curs”, gîndi el, 
asezindu-se în fotoliu şi inchizind, o clipă, ochii. 


— Daca mi se va intimpla ceva, Minn Lee, vreau 
să ştii ce insemni tu astăzi pentru mine... locul imens 
pe care îl ocupi în viaţa mea... Cuvintele mele pot 
părea sărace şi lipsite de semnificaţie, lipsite de 
sinceritate, dar, în faţa lui Dumnezeu, acesta e 
adevărul. Pot fi considerat nebun că încerc un aseme- 
nea sentiment..., dar ştiu atîtea lucruri despre tine şi 
Perelli! Nu sinteti căsătoriţi, nu-i aşa? 

Ea clătină din cap. 

— Natural, ştiam asta, urmă el. N-aş putea să-ţi 
ofer cine ştie ce; în meserie sînt numai un amator... 

Urmă o tăcere. 

— Dar bine, Jimmy, ce vrei să spui cu: ,, daca mi 
se întîmplă ceva”?... îl întrebă ea calmă, fortindu-se să 
surida. 

— Oh! ştii doar, in genul asta de afaceri, astăzi 
eşti, iar miine... nu mai esti... 

— Si de ce să nu mai fii tu miine? făcu ea, fixindu- 
| intens cu căutătura ochilor ei mari şi gravi. Trebuie sa 
se intimple, deci, ceva teribil în noaptea asta? 

Jimmy deschise gura ca pentru a răspunde, dar se 
răzgîndi şi clătină din cap, şoptind doar: 

— Nu..., asta-i tot, Minn Lee. 

Se ridică brusc, ca împins de un resort. 

— Pleci? întrebă ea surprinsă. 

Drept răspuns, fiindcă nu-i mai putea spune nimic 
— vocea l-ar fi trădat — îi luă mina, o strînse şi apoi o 
sărută. 

Garajul era foarte aproape, cîteva case mai 
încolo. Merse pe jos şi ceru maşina lui Conn, pe 
numele fictiv sub care acesta o înregistrase. 

Fără alte formalitati, o mina îi indică unul dintre 
automobile. 

Ca în transă, deschise una dintre portiere. „Uşa 
cealaltă”, şopti o voce, şi capul lui O'Hara apăru de sub 
o pătură care-l camufla perfect, întins pe planşeul 
maşinii. 


Demara şi ieşi în stradă. Asfaltul era umed si 
alunecos. In cinci minute rulau deja pe Michigan 
Avenue. Un alt automobil venea încet din partea 
opusă. Cînd ajunsese în dreptul lui lumina puternică a 
unei lanterne îl orbi. 

— Ce-ţi spuneam eu, Jimmy? 

Conn O'Hara scoase capul de sub pătură şi reluă: 

— Mă căutau! Dacă stăteam lîngă tine, scoteau 
pistolul mitralieră şi „adio Chicago”! 

Spre periferia oraşului o altă maşină se încrucişă 
cu a lor şi, pentru a doua oară, lumina puternică a unei 
lămpi electrice zăbovi cîteva secunde pe obrazul lui 
Jimmy. | 

— Asta e Shaun, abia se auzi vocea lui Conn din 
fundul maşinii. Mike nu ştie despre întălnirea voastră 
din seara asta, altfel îţi garantez că ar fi fost prin 
preajmă. N 

Sosira la locul întîlnirii. Un mic bulevard pustiu. In 
colț era o casă în construcție, înconjurată de o barieră. 
Inima lui Jimmy bătea să-i spargă pieptul. Se întreba 
dacă Shaun va veni cu maşina. Mai spera că ceva ar 
putea da alt curs evenimentelor. Sosirea acestuia 
însoțit de o gardă puternică de trăgători de elită, cu 
mitraliere si tot restul..., sore exemplu. 

Vise deşarte; indiferent cum, Shaun O'Donnel 
trebuia ucis. Era absolut necesar ca inamicul numărul 
unu al lui Perelli să fie şters dintre cei vii, şi asta, prin 
propria sa grijă, nu altfel... 

— Poți să distingi ceva, băiete? întrebă Conn cu 
voce înfundată. 

— Nu, nimic... răspunse Jimmy tremurat. 

Trecu o femeie cu un coş în mînă. După citeva 
minute observă o siluetă bărbătească apropiindu-se 
repede, folosind la maximul locurile mai întunecate; 
Jimmy simţi că leşină recunoscîndu-l. 


Cobori din maşină în aşa fel încît cel care se 
apropia sa nu poata vedea pistolul, gata armat, pe 
care îl avea în mina. 

— Tu eşti, Jimmy? se auzi vocea lui Shaun de la 
doar cîţiva metri. Nu pot să-ţi acord decit cinci minute; 
sînt necazuri în oraş şi... 

Fără să mai ochească — întunericul făcea inutilă 
operaţiunea — , Jimmy duse pistolul în faţă şi trase. 
Rata prima lovitură. Trase precipitat restul gloantelor 
din încărcător, fără să-şi dea seama dacă vreunul 
dintre ele îşi atinsese ţinta; Shaun O'Donnel, sprijinit 
de balustrada casei în construcţie, încerca să-şi scoată 
pistolul. 

— Tul... mai apucă Jimmy să-i audă vocea, apoi 
trei detunaturi de arma rasunara foarte aproape, 
asurzindu-l. Conn O'Hara trăsese cu singe rece, ca la 
poligon, fără să dea greş. O'Donnel se prăbuşi linga 
barieră. Din depărtare se auzi fluieratul unui poliţist. 

— S-o ştergem! strigă O'Hara, urcînd la volan. 

Demară. Lîngă el, Jimmy părea incapabil să facă 
vreo mişcare, ba chiar să şi gindeasca... Şi totuşi un 
gînd îl stăpînea complet: Shaun O'Donnel era mort... el 
îl ucisese... el însuşi îl conduse la moarte... Trădase în 
modul cel mai laş... Trădare Neagră!... 

— Dumnezeule! exclamă el, privind aiurea. 

Maşina zbura literalmente; O'Hara fusese şi şofer 
de curse în viaţa lui, iar Ford-ul, pe care îl conducea 
acum, era construit pentru viteză. 

— L-am dat gata şi pe ăsta, zise el mulţumit. Tu l- 
ai ratat, dar n-ai nici o vină; ce să-i faci?... Nu te 
blamez; n-ai nici experienţa, nici nervii mei... Nu-ţi face 
probleme, încearcă să te remontezi pupind sticluta aia 
pe care te rog s-o scoti din buzunarul meu... Ai vazut 
cum a căzut? Din primul foc! l-am trimis ,grauntele” 
drept sub inimă. Cînd îmi îndrept pistolul spre cineva, 
ăluia nu-i mai trebuie decît înmormântare! 


Jimmy n-auzea nimic. Cu nasul proptit in geamul 
portierei, murmura numai pentru sine: „Jimmy 
McGrath... ucigas!” 


Capitolul VIII 


Vestea ca Shaun O'Donnel fusese lichidat se 
raspindi ca fulgerul in Chicago. Era un eveniment 
foarte important, pentru ca Shaun fusese unul din 
puternicii lumii interlope. Cel putin aşa era considerat 
de gangsterimea măruntă. Acestora, el le oferea 
adesea sprijin material, indispensabil încropirii unor 
afaceri, dar cu aceeaşi nonşalanţă îi făcea să dispară 
brusc, de cele mai multe ori în condiţii teribile. Aşa s-a 
întîmplat cu un oarecare Amigo, prieten din copilărie al 
lui Perelli, care, în urma unui apel telefonic, dispăruse 
fără urmă. Mai tîrziu i-a fost găsit cadavrul, ciuruit de 
gloanţe, îngropat în grabă într-o plantație. Tony nu 
uitase nici o clipă povestea asta, dar... prietenia e 
prietenie, iar afacerile-s afaceri. 

Soţia lui Shaun făcu o criză de nervi şi fu dusă la 
spitalul în care se afla şi bărbatu-său. Acesta părea să 
nu mai aibă nevoie decit de un preot şi chemară unul 
în grabă. Sergentul de poliţie Harrigan îl însoţi pe preot 
la căpătiiul muribundului. 

— Aveţi vreo idee despre ce s-a întîmplat? Cine 
putea da lovitura? întrebă preotul în şoaptă. 

— E inutil să vorbiti în şoaptă, interveni medicul 

de serviciu de la urgente, prezent acolo. Nu ne poate 
auzi, iar cînd va putea, îi va rămîne prea putin timp... 
g — Nu înţeleg aceste crime, îl întrerupse preotul. 
In fiecare zi jurnalele vorbesc de omucideri de felul 
acesta. E groaznic! Să fie într-adevăr un război între 
gangsteri? 

Harrigan dădu afirmativ din cap. 


— O'Donnel relua preotul, cunosc numele acesta. 
N-a fost cumva băiat de cor la catedrala Sfîntul Nume? 

— Ba da, confirmă scurt Harrigan, apoi îl întrebă 
pe polițistul care ajunsese primul la locul crimei daca 
muribundul nu spusese ceva. 

— Cred că am auzit un nume: Jimmy, preciză 
agentul, dar nu pot fi sigur... Altceva, nimic... 

Harrigan era uimit de circumstanţele în care se 
petrecuse crima. O' Donnel îşi lăsase maşina la vreo 
două sute de metri de locul unde fusese împuşcat; se 
deplasase pe jos, fără escortă, într-un loc din afara 
oraşului pustiu la ora aceea... Părea cu totul nefiresc şi 
se întreba cu glas tare dacă nu cumva asociatul său, 
Mike Feeney, nu-l „lăsase pe loc”. Preotul, care nu 
auzise niciodată expresia, îl privea mirat. 

— E simplu, părinte, asta înseamnă „trimis la 
moarte de propriul clan”. 

— Cum e posibil? făcu preotul nedumerit. 

— Uneori, reluă polițistul, acesta este preţul ce 
trebuie plătit pentru tăcere, un armistițiu... sau pentru 
pace între clanuri. Cînd un şef pierde de sub control 
unul sau mai mulţi membri ai bandei, indiferent de 
posturile acestora, — să spunem că unul dintre ei şi-a 
lichidat cu de la sine putere rivalul — atunci nu are 
decît două posibilităţi: să-i aprobe fapta şi să-l apere, 
sau să-l „lase pe loc”, adică să-l trimită într-un loc în 
care să fie aşteptat de trăgătorii duşmani. 

— Un sacrificiu uman..., murmură preotul. 

— Uman?... In măsura în care ăştia mai sînt 
oameni! Numai că... 

Shaun se mişcă; un geamăt îi scăpă dintre buze. 

— Dacă vrei ceva de la el, grăbeşte-te, îi zise 
medicul lui Harrigan. 

Polițistul se apropie de pat şi se apleacă deasupra 
muribundului: 

— Hello, Shaun, mă recunoşti, nu-i aşa, băiete? 
Sînt Pat Harrigan, sergentul Harrigan de la poliţie... 


Privirile lui Shaun se limpeziră; in ochi îi apăruse 
un fel de sclipiri care arătau clar ca este conştient. _ 

— Am fost totdeauna un prieten pentru tine. Iti 
aduci aminte, eu am fost cel care a avut grijă de 
mama ta, cînd ai fost prima dată la închisoare. Hai, 
batrine, zi-mi cine a dat lovitura? 

Muribundul murmura ceva... Harrigan crezu că 
înţelege. 

— Bineînţeles că am anuntat-o pe nevastă-ta, am 
trimis maşina mea după ea... „Ei” nu ţi-au lăsat nici-o 
şansă, nu-i aşa? Te-au „lăsat pe loc”, aşa-i? 

Shaun intelesese, dar nu răspundea nimic. 

— Haide, hotărăşte-te, băiete! încearcă să 
vorbeşti... N-a fost Feeney? Atunci, cine? tipii din 
banda lui Perelli? 

Ochii lui Shaun continuau să privească inteligent, 
dar buzele îi rămîneau închise. Vocea lui Harrigan 
deveni mai insistentă: 

— N-o să ajungi în faţa lui Dumnezeu cu minciuna 
pe buze, nu? Cine a făcut-o? Conn O'Hara a tras? 
Shaun, nu pleca fără să spui adevărul! A fost banda lui 
Perelli? Sînt sigur, Conn O'Hara a tras, nu?... 

Aştepta în zadar; fidel tradiţiei Shaun nu va vorbi. 
Nu va avea încredere în poliţie; pentru el poliţia nu 
însemna mare lucru... Ştia că altă poliţie, cea a 
clanului său, se va însărcina să-l răzbune cît mai 
repede. Nu recunoştea decit autoritatea legilor 
„gangului”, altele decît cele stabilite de drept. 

Citise toate astea în ochii lui O'Donnel; trebuia sa 
renunţe. li făcu semn preotului să se apropie. 

— Vezi, părinte, aşa-s toţi... Muţi!... zisa el cu 
amărăciune, uitîndu-se la ceas. 

Nu trebuiră să aştepte prea mult; Shaun muri 
repede. 

... Mrs. O'Donnel sosi la capul mortului ceva mai 
tîrziu. Depăşise criza — nici nu mai plîngea măcar — şi 
se apucase să puna cu hotarire la punct toate 


amănuntele  înmormiîntării: greutatea  sicriului de 
argint, dimensiuni, haine, flori etc; nu părea să mai 
simtă nici o durere... 

Adusese cu ea trei dintre principalii şefi ai bandei. 
Unul dintre ei, Spike Milligan, un bărbat rece, cu o faţă 
ce părea cioplită cu barda, umbrită de o chică cînepie, 
semanind mai degrabă a funcţionar de banca bine 
plătit, dar care, în realitate, era mai periculos ca un 
şarpe cu clopoței, primise „contractul” răzbunării. 
Trebuia s-o facă el, în lipsa lui Mike Feeney, plecat într- 
un turneu de afaceri în Indiana. 

— Au fost Jimmy McGrath şi Conn O'Hara; i-ai 
văzut revenind, nu-i aşa, Spike? întrebă ea, cînd găsi 
răgazul necesar. 

— Ştiu că Shaun urma să se intilneasca cu Jimmy, 
răspunse acesta. De obicei nu-mi spunea unde se 
duce, dar de data asta a făcut-o... Perelli l-a trimis pe 
McGrath pentru că ştia că Shaun are încredere în el. 
Astora doi trebuie să le reglăm conturile înainte de 
întoarcerea lui Mike. 

Ceilalţi doi îl aprobară, apoi unul dintre ei zise 
dispretuitor: 

— Jimmy e un nimic... un lag prăpădit, nu face doi 
bani... 

— Asta nu inseamna ca nu va trebui sa plateasca, 
il întrerupse Spike. O'Hara locuieşte cu nevasta-sa într- 
un apartament de pe lîngă North State. Nu-i greu de 
găsit. 

— Dar Perelli? întrebă Bella. 

Urmă un moment de tăcere penibilă. 

— Cum? Nici unul dintre voi n-are atita sînge-n 
s... ca să-l doboare pe ăsta? strigă ea. 

— Nu-i chiar aşa uşor, răspunse Spike, cu o 
nuanţă de umilinţă în ton. Şi cei doi ştiu că au fost 
văzuţi şi n-or să stea cu miinile în sin, să ne-aştepte... 

Faţa urită a Bellei era complet desfigurată de 
cruzime şi ură. 


— Dacă-l întîlnesc, am să-mi reglez singură 
socotelile cu Perelli, scrişni ea din dinţi. 

După un alt moment penibil de tăcere, se ridică 
brusc în picioare. 

— Gata, plecaţi şi faceti-le felul ălora doi! ordonă 
ea. Fără un cuvînt, „trăgătorii” plecară la „treabă”. 


Capitolul IX 


Reacţia lui Jimmy McGrath a fost neaşteptată; îşi 
regăsise dintr-o dată toată stăpînirea de sine, tot 
sîngele rece şi se despartise de Conn O'Hara fără nici 
un fel de emoție, fie ea aparentă sau reală. 

Trecuse pragul şi nu-i raminea decit să aştepte 
desfăşurarea evenimentelor. Era necruţător cu sine, 
aşa cum fusese necruţător cu O'Donnel. Işi pusese 
singur eticheta: de asasin de miezul nopţii, ucigaş cu 
sînge rece, ucigaş de prieten, asta era. Pînă atunci nu 
intelesese nici sensul, nici motivațiile măcelului 
permanent de pe străzile Chicago-ului. lată că acum 
era el însuşi „trăgător”, adică ucigaş plătit. Ar fi trebuit 
ca toată fiinţa lui să fie revoltată, dar nu se întîmplă 
aşa: ceva ca un anestezic îi anihilase simţul cu care 
putea distinge între bine şi rău, între dreptate şi 
nedreptate. 

Urcă la el în apartament, îşi scoase haina, se 
spală pe miini, bau două pahare mari cu apă rece, se 
întinse în pat, trase cuvertura peste umeri şi stinse 
lumina. Nici vorbă de insomnie, cum ar fi crezut; 
adormi aproape imediat. 

Răsunară bătăi în uşă. Dintr-un salt a fost în 
picioare, cu pistolul in mînă. Simtea că inima i-o ia 
razna. Se apropie precaut de uşă. 

Din hol se auzi vocea lui Angelo: 

— Deschide, Jimmy. 


li deschise, Angelo intra. 

— Dormeai, facu el surprins. Pune-ti hainele si 
pantofii, mergi cu mine. 

— Tony are nevoie de mine? intreba Jimmy, 
cautindu-si lucrurile. 

— Nu vrea să te vada, dar doreşte sa dormi în 
altă parte. Aici nu eşti în siguranţă. 

Jimmy McGrath îşi simţea getlejul strîns ca de o 
ghiară invizibilă. 

— Vasăzică au aflat de cele întîmplate între... 
Shaun şi mine?... 

— Bineînţeles, spuse Angelo rece. L-au văzut pe 
Conn cînd v-aţi înapoiat. 

Jimmy se echipă în grabă, apoi îşi strecură pistolul 
în buzunar. Era gata; putea să-l urmeze pe Angelo. 

In stradă îi aştepta o maşină, păzită de doi indivizi 
cu care nu schimbară nici o vorbă; rămaseră pe trotuar 
cînd acesta plecă. Peste un sfert de oră, Jimmy era din 
nou instalat într-un mic hotel din apropierea locuinţei 
lui Perelli. 

— Să nu deschizi nimănui, îi spuse Angelo la 
plecare. Miine dimineaţă îţi trimit dejunul aici. Tot 
atunci o să te intilnesti cu Tony. 

— Conn unde e? îl întrebă Jimmy. 

— Acasă la el, îi răspunse celălalt iritat. Era grăbit 
să se întoarcă în patul din care fusese scos, pentru a-l 
muta la loc sigur pe noul „trăgător”. „Răzbunătorii” 
erau cu siguranţă pe urmele lui. 

Spike nu-şi propusese să înceapă „treaba” cu 
Jimmy; credea că-i mai bine să atace întîi ceea ce i se 
păru mai greu. Din stradă văzu că în apartamentul lui 
O'Hara era lumină. Intră într-un magazin din apropiere 
şi-l chemă la telefon. 

— Hallo! Tu esti Conn? Aici e Spike. 

Se cunosteau. Pe vremuri lucrasera in aceeasi 
banda. 


— Asculta, Conn! Shaun si-a incheiat in noaptea 
asta conturile si cred ca ,organizatia” se duce pe apa 
simbetei! N-ai vreo ocazie sa treci pe aici? 

O'Hara nu era prea destept, dar simti totusi 
cursa; un instinct anume îl avertiza de primejdie. 

— Bineînţeles că oricînd se poate ivi o ocazie. Voi 
încerca să te văd miine, în seara asta nu pot. Cred că 
am gripă, n-am ieşit deloc din casă. 

— Deci nu poţi în seara asta? făcu Spike. 

— Nu, mai bine miine dimineaţă, răspunse din 
nou Conn. 

— Atunci poate e mai bine să vin eu la tine. 
Putem profita de ocazie să punem la cale ceva 
formidabil. 

— Perfect. Nici nu-ţi imaginezi cît sînt de încîntat 
să aranjez cu tine o afacere în noaptea asta, îl asigură 
Conn, pe un ton care nu dădea nimic de bănuit. 

Spike Milligan închise telefonul, intrebindu-se 
dacă nu cumva O'Hara era unul din acei „guerillas” 
mercenari, care lucrau cînd pentru o bandă, cînd 
pentru alta, fără a face parte oficial din nici una. Optă 
pentru concluzia aceasta, spunindu-si că, probabil, 
O'Hara nu se află sub protecţia directă a lui Perelli. 
„Nu-mi va fi greu să-l aranjez pe băiatul ăsta, şi nici 
consecinţe serioase nu cred să am”, gîndi el. 

Reveni la maşina pe care o parcase într-un loc 
mai retras şi complet întunecat în maşină, pe 
întuneric, spre a nu fi văzut, lăsase pe unul din 
oamenii săi. li făcu semn să coboare şi se îndreptă 
spre clădirea în care locuia O'Hara. Puteau pătrunde 
pînă la apartamentul lui Conn fără probleme; portarita 
se ocupa şi de ascensor, iar uşa de la intrare nu se 
încuia niciodată. Ajunseseră abia pe la colţul clădirii, 
cînd observă, la vreo cincizeci de metri dincolo de 
intrarea principală, un automobil închis stationind cu 
luminile de poziţie aprinse. Examinară rapid şi atent 
împrejurimile, apoi, la un semn al lui Spike, se 


retraseră în grabă spre locul unde îşi lăsaseră maşina; 
nu ţineau să fie invitaţi la propriile funeralii, mai ales 
că toate onorurile zilei erau rezervate deja lui Shaun 
O'Donnel. Demară cit putu de repede şi se îndreptă 
spre locuinţa lui Jimmy. Trecură prin faţa casei cu 
viteză redusă, privind cu atenţie în jur; nimic care să le 
strice planurile: nici indivizi, nici automobile suspecte. 
Intoarseră şi opriră la vreo sută de metri de „obiectiv”. 
Stinseră toate luminile maşinii şi coborira. Spike se 
razgindi şi-i făcu semn insotitorului său să urce din nou 
în maşină şi să-l aştepte acolo, apoi traversă strada, 
afectind mersul unui om obişnuit, pentru a nu atrage 
atenţia asupra sa. Locuise cîndva în aceeaşi clădire şi 
o cunoştea bine. Păstrase chiar un rînd de chei de la 
uşi şi îşi zise că-i vor fi de mare folos acum. Intră şi 
ajunse la uşa apartamentului lui Jimmy, fără să aprindă 
lumina pe scări. Bătu în uşă şi aşteptă cîteva clipe, cu 
simţurile la pîndă, gata să surprindă şi cel mai 
neînsemnat zgomot provenit dinăuntru. Nimic. Mai 
bătu o dată ceva mai insistent. Tot nimic, încercă 
mînerul uşii; acesta cedă; nu era încuiată cu cheia! 
Intră şi aprinse lumina. In apartament nu era nimeni. 
Cineva dormise în pat fără să-l desfacă. Locuinta 
fusese părăsită în grabă! O senzaţie acută de pericol îl 
pătrunse pînă în măduva oaselor: Perelli se pusese în 
gardă!... 

Stinse lumina şi ieşi încet, cu revolverul gata 
pregătit: degetul mare retinea cocoşul „Colt”-ului în 
poziţia armat, în timp ce arătătorul presa, pînă la 
capătul cursei, trăgaciul; oricine s-ar fi aflat în faţa 
armei ar fi fost un om mort dacă elibera cocoşul armat. 
Cobori scările, deschise uşa de la intrare şi privi 
neliniştit afară. Chiar în fata la piciorul scării 
exterioare, stationa exact automobilul închis observat 
şi în fata clădirii în care locuia Conn O'Hara. Ramase o 
clipă năucit, căutînd cu privirea propria lui maşină, 
dispărută ca prin farmec. 


Nu-şi revenise din uimire cînd simţi înşurubîndu-i- 
se în spate botul dur al unui revolver, iar o voce îi suflă 
în ureche: 

— Uşurel şi fără gălăgie, Spike. Trebuie să urcăm 
în maşină... 

Cineva îi luă mina cu revolverul şi eliberă încet 
cocoşul armei, apoi îi smulse „Colt”-ul din pumn. 
Împins violent, cobori scările spre maşina din care mai 
coborira doi indivizi. 

— Ce vreţi? se bilbii el, în timp ce era împins în 
maşină. 

Işi simţea gura uscată şi gitlejul contractat. 

II instalaseră pe bancheta de lîngă şofer. Omul 
care îi înfipsese revolverul între coaste închise portiera 
din faţă, apoi urcă şi se instală în spatele lui. 

— Mergem să facem o plimbare, Spike, îi zise el. 

— Ce... Ce vă trece prin minte? făcu Spike, bilbiit. 
Nu făceam decit să-i duc lui Jimmy o scrisoare de la 
Shaun... 

Individul din spate îl întrerupse cu un hohot vesel 
de ris, apoi zise: 

— Curind de tot ai să duci o scrisoare de la Jimmy 
la Shaun! 

Maşina se deplasa în mare viteză, printr-un 
cartier mărginaş al oraşului. Tot ce mai putea face 
Spike se reducea la a rămîne cuminte în scaun şi la a 
se întreba în ce loc îl vor duce: fiecare bandă îşi avea 
locurile de execuţie preferate... 

Apoi toate se pierdură într-o explozie asurzitoare: 
gînduri, idei, speranţe, voinţă... 

Şoferul încetini şi aduse maşina cît mai aproape 
de trotuar. Omul care trăsese, îşi puse pistolul în 
holster, se aplecă peste scaunul din faţă, deschise 
violent portiera şi apucînd cadavrul lui Spike de umeri 
îi făcu vînt pe caldarim. Şoferul reuşi o manevră 
savantă prin care evită să prindă mortul sub roţi, 
schimbînd în acelaşi timp sensul de mers al 


automobilului. Apasa pedala acceleratiei pina la fund: 
cu cit reveneau mai repede in oras, cu atit era mai 
bine... 

Ucigaşul îşi aprinse o ţigară. 

— Ai fi putut să-i zbori creierii în altă parte, miriii 
nemulţumit şoferul. Maşina asta furată nu mă 
interesează, o abandonăm, dar va trebui să-mi pierd 
toată noaptea curatind pardesiul. 

— Uită-l pe undeva, îl sfătui celălalt, tărăgănat. 

— Nu, mai bine îl ard, hotărî el, ceva mai uşurat. 
Crematoriile la ce-s bune, dacă pentru asta, nu? 


Capitolul X 


Mike Feeney reveni de la Indianapolis mai mult 
obosit şi plictisit, decît însetat de răzbunare. Desi 
mintea-i lucra încet, nu era nici prost, nici nesimtit, aşa 
cum le plăcea unor să creadă. Primirea pe care i-o 
făcuse sora sa, Bella, la sosire, îl puse pe gînduri, ba 
chiar îl cam sperie un pic, dar aşa cum îi şedea bine 
unui om de „meserie” de calibrul său, trebuia să 
judece lucrurile în mare, business-ul trecînd pe primul 
plan în raport cu oricare alte consideratiuni. 

— Spike nu s-a întors, remarcă el. 

— Bineînţeles că nu s-a întors; îl vezi aici? îi 
întoarse întrebarea Bella. 

— A fost curată nebunie din partea ta să trimiti 
trei oameni după O'Hara şi Jimmy. Fatalmente, Perelli 
trebuie să-i fi aşteptat. 

— Nu vrei sa termini o dată cu văicăreala? Nu 
exista decit o modalitate de a regla conturile cu Perelli, 
modalitate pe care o cunosc bine. Cit despre cei doi, le 
va veni rîndul mai curînd decit crezi. Am eu grijă, auzi? 

Mike, obosit şi preocupat, se aşeză în faţa unui 
dejun copios pe care îl înfulecă, păstrînd în forul său 


intim un vag sentiment al prezentei permanente a 
mortii. Era destinul tuturor celor din tagma lui si avea 
bunul simţ să nu se considere o excepţie. 

Căută apoi un punct de contact între ei şi banda 
lui Perelli. Poate Angelo... Avuseseră doar cîndva 
interese comune... 

Mike era pe cale să organizeze, la „Bellini”, o 
petrecere importantă, prilejuită de aniversarea zilei 
sale de naştere. Cum la asemenea petreceri, ca şi la 
înmormîntări, se stringea cam toată lumea bună a 
„dang”-ului si se  conveneau armistitii, Angelo 
promisese să fie prezent şi nu era exclusă nici 
paticiparea lui Tony Perelli. Deşi nu-i făcea plăcere, nu 
avea încotro: trebuia să poarte o discuţie deschisă 
direct cu şefii bandei rivale. 

işi continuă masa făcînd planuri şi cîntărindu-le 
atent posibilele implicaţii. Era conştient că, prin 
dispariţia lui Shaun, el trebuia să decidă totul, iar de 
aceste decizii atîrna propria lui soartă. 

Şi Perelli dejunase tîrziu. Se instalase, apoi, la 
orgă şi-i cîntă lui Minn Lee. În timp ce asculta muzică, 
mîinile delicate ale micutei chinezoaice brodau 
indeminatice un dragon din mătase. Fără desen sau 
model, Minn lucra dupa propria inspiratie, facind arta 
adevărată. Mindru de talentul ei, Tony arăta broderia 
tuturor prietenilor care-i vizitau casa. 

— E din G6unod, zise el, în timp ce degetele îi 
alergau pe claviatura orgii. Ce păcat că tipul ăsta n-a 
fost italian! Dar şi-a făcut educaţia muzicală la Roma şi 
asta nu-i tocmai rău.... Mă credeai capabil să cînt aşa 
ceva? 

— Tu ştii de toate, zise simplu Minn, surizind 
indefinit. 

Angelo Verona intra în salon obosit şi posomorit. 
Abia terminase de recepționat un transport de alcool si 
trebuia să raporteze. 


— Ai nevoie de mine, Angelo? îl întrebă Tony, 
cintind mai departe. 

— Da, veni scurt răspunsul. 

Tony se ridică de la orgă şi-i făcu semn femeii să 
se retragă. 

— Lasă-ne singuri, micut înger ceresc! Ne 
revedem un pic mai tîrziu. 

Cum ea nu plecă imediat, întîrziind cu strînsul 
lucrului, Tony urlă cu o brutalitate pe care nu i-o 
cunoscuse pînă atunci: 

— Ti-am zis: te chem mai tîrziu! Dumnezeii...! Ai 
inteles?... 

Era alt Tony, cel pe care îl descoperea pas cu pas. 
Pleca surizind numai cu buzele. 

— Ce e nou? se întoarse Tony către Angelo. 

— Trenul din Canada a sosit, dar unul din 
vagoane a fost deschis şi jumătate din alcool a 
dispărut. 

În alte vremuri, o astfel de veste l-ar fi înfuriat la 
culme pe Tony. Niciodată, nici el, nici oamenii lui, nu 
furaseră nimănui nici un fir de aţă. Comerţul său era 
loial; plătea totul cu bani buni. Modul ăsta de a pune 
mîna pe bunurile altuia era caracteristic bandei lui 
Feeney; ei nu respectau nimic, niciodată. Violarea unui 
vagon cu alcool însemna doar o treaba de rutină 
pentru ei. Angelo, văzînd că Tony raminea calm, a fost 
agreabil surprins. 

— Zici că jumătate din lichior a dispărut? Ştiam. 
L-au luat poliţiştii din Michigan. Eu le-am spus să se 
servească. 

— Ei bine, pot să-ţi garantez că au sărit peste cal. 
La pierderea asta trebuie să mai adăugăm cinci sute 
de dolari dati şefului de tren si încă două mii ofițerului 
de la Serviciul Prohibitiei... 

Tony îşi linişti locotenentul cu argumentul că 
siguranţa afacerilor merita cheltuiala. El nu dorea 


încurcături nici cu poliţia, nici cu autorităţile federale, 
nici chiar cu Feeney sau alţii de teapa lui. 

— Bine. E „du meilleur’. Incepem transportul 
mîine dimineaţă, zise Angelo, intinzindu-i o lista. 

Tony aruncă o privire pe hirtie, apoi îi dădu cîteva 
sfaturi: 

— Atenţie, Angelo! Trimite-i cîteva sticle din 
şampania asta judecătorului Cohlsohn; data trecută i- 
aţi dat o poşircă şi a făcut panaramă. N-are rost să ne 
stricăm „la git” cu judecătorii de la Curtea Supremă. Şi 
vezi, ochii mari la banda lui Feeney!... 

— Aiurea! făcu Angelo, cu optimismul bărbatului 
tînăr. Nu-ţi face probleme; Feeney trebuie să fie ca o 
pisică pe patine fără Shaun; el era creierul bandei. 

Zimbind, Tony se întoarse la orga. 

— E comparatia care i se potriveşte cel mai bine 
lui Mike, declară el vesel, atacînd cîteva fraze din 
„Romeo şi Julietta”. 

Angelo schimbă discuţia spre un alt subiect. 

— Nu ţi se pare că O'Hara e cam lăudăros? 

— Ce vrei, e irlandez, şi-ncă din New-York: nu 
poate să nu-şi dea-n petec!... 

Uşor iritat de indiferența lui Tony, Angelo 
continuă: 

— Ştii, are o femeie nemaipomenită... 

Perelli se întoarse dintr-o dată spre el, foarte 
interesat. Femeile erau esenţiale în viaţa lui; le 
socotea florile existenţei. 

— Cum? făcu el, cu ochii strălucind. 

Angelo mirii ceva neinteligibil. Nu-l interesau 
femeile şi considera dezastruoasă amestecarea lor în 
afaceri. O accepta oarecum pe Minn Lee, căreia căuta, 
pe cit îi stătea în putinţă, să-i facă viata agreabilă. Sub 
privirile insistente ale lui Tony, reluă deslusit: 

— Am fost stupid c-am pomenit de femei; sînt 
cauza tuturor necazurilor tale, Tony. De ce sa nu te 


ocupi numai de afaceri citiva ani si apoi sa te retragi si 
sa alergi dupa cite femei iti pofteste inima? 

Perelli nu-l luă în seamă, vorbi ca pentru sine: 

— O fi, într-adevăr, faină gagica asta a lui O'Hara? 
Mă surprinde că vorbeşti de ea! Dacă şi pe tine te-a 
mîncat limba, înseamnă că trebuie să fie ceva de capul 
ei 

— Ei, făcu Angelo, frumoase sau nu, sînt toate la 
fel! La urma urmelor, ce înseamnă o femeie frumoasă? 
Un chip... 

— Într-adevăr frumoasă? făcu Tony visător, 
întrerupîndu-i peroratia. 

— Depinde de gust, pronunţă Angelo dur. 

— Blonda? continuă Tony. 

— In genul astora care se învirt toată ziua pe aici, 
răspunse Angelo dispretuitor. 

Incet, încet, Tony obtinu toate detaliile care-l 
interesau. 

— Cum poate porcul ăsta de O'Hara să aibe o 
femeie aşa frumoasă?! Animalul ăsta gras, zgomotos, 
grosolan... 

— Dacă te-apuci acum să analizezi cauzele care o 
fac pe individa să se ataseze de un bărbat, cu 
siguranţă că ai luat-o razna... 

Angelo îşi privi ceasul. 

— O'Hara va fi aici în cîteva minute, mai zise el şi 
se retrăsese la ale lui. 

Intr-adevar, după cîteva minute se auzi soneria şi 
Kiki, valetul, îl introduse pe Conn O'Hara, ras proaspăt, 
pus la două ace, zimbind larg. 

Tony cînta, dar Conn era prea volubil ca să-l 
asculte tăcut. Lipsit de tact, nepricepînd nimic într-ale 
muzicii, dispretuind total simţul artistic latin, de la 
prima frază, Conn reuşi să-l indispună pe Tony. 

— Ai citit ziarele de azi? i-o tăie Tony scurt. 


O'Hara care nu citea ziarele niciodată, sub 
pretext că scriau numai minciuni, clătină din cap în 
semn că nu. 

— Tine! Citeşte!... în susul paginii, îi puse Tony 
„Chicago Tribune” în mînă. 

Conn începu să citească cu voce tare: 

— „Shaun O'Donnel, contrabandist de alcool, a 
murit, împuşcat de trăgători. Mortul era mîna dreaptă 
a lui Mike Feeney. Se crede că a fost „lăsat pe loc”. 
Comisarul detectiv Kelly este de părere ca...” 

Izbucni într-un hohot zgomotos de ris: 

— Auzi, „lăsat pe loc”! Asta o să-l facă pe Feeney 
să înnebunească... 

Tony ridică capul; îl privi şi mai rece: nu ordonase 
uciderea lui Shaun pentru ca să-l înnebunească pe 
cumnatu-său. 

— Continuă, făcu el blind. 

— „Noaptea trecută, agentul de poliţie Ryan, în 
post pe Maxwell-Street, auzind împuşcături s-a 
deplasat la faţa locului, unde l-a găsit pe Shaun 
O'Donnel împuşcat.” 

Conn se întrerupse: 

— Ca şi cum n-aş fi fost acolo... 

— Exact pentru că ai fost acolo e interesant; 
continuă... 

Dar O'Hara îşi dăduse deja drumul la gură: 

— Băiatul a tras unul sau două gloanţe; n-are 
importanţă... eram eu acolo cu pistolul pregătit; îţi 
închipui că n-am stat să-mi pierd timpul. Eram deja pe 
Michigan Avenue, înainte ca sticletele să fi ajuns lîngă 
mort. Cînd fac o treabă... 

Perelli zimbi fin din colţul gurii: 

— Perfect! Şi cînd aţi plecat era mort? 

— Dacă era mort? Mai e vorbă? Cînd îmi indrept 
pistolul spre un tip, ăla se poate considera ca şi mort! 


Perelli se apleca putin, lua o scobitoare subtire 
din aur, îşi făcu de lucru cu ea cîteva clipe, apoi zise 
suav: 

— Şi totuşi cînd l-au găsit era încă viu. 

— Nu se poate! sări Conn. 

— Fapte că trăia, că l-au dus la Brother's Hospital 
şi că Harrigan a stat de vorbă cu el. Hai batrine!... mai 
rizi daca-ti dă mina! 

O'Hara era buimacit. Lipsa de informatie, ca si 
propria fire îl puseseră într-o situaţie si ridicolă si 
periculoasă. 

— Si băiatul ăsta fără experienţă, făcu el 
dezumflat. Ti-am spus că nu-i bine să-l iau la o treabă 
ca asta. Era pe jumătate leşinat cînd a tras. Mie nu mi- 
a scăpat nimeni niciodată. 

Surisul lui Tony se făcuse şi mai amabil. 

— Înţeleg. Jimmy l-a ratat, dar tu erai acolo şi l-ai 
ucis în aşa fel încît peste o oră stătea de vorbă cu 
Harrigan la spital. 

Vestea era catastrofală pentru O'Hara. Se punea 
sub semnul întrebării „arta” sa de a ucide. Işi cîştiga 
existenţa pe baza reputației sale de minuitor rapid si 
precis al armelor. Era poate cel mai bun în domeniul 
său, dar nu-şi putea permite o reputaţie proastă. 

— Ai venit la mine de la New-York şi mi-ai spus că 
ştii să bagi cinci gloanţe la rînd în acelaşi punct, că 
acolo făceai aşa şi pe dincolo... Ei bine! aici, la Chicago 
ţi-am dat o treabă simplă şi uite ce-a ieşit?! 

O'Hara era consternat. 

— In tot cazul, a murit pînă la urmă, bolborosi el. 

— Evident. Toată lumea moare pina la urmă. Dar 
cînd desemnez eu un om, n-o fac pentru ca ăla să 
moară de batrinete. 

— Ascultă... 

— Bun, ajunge! nu sînt chiar atît de supărat pe 
tine... Să lăsăm asta acum; trebuie să mă sune Mike 
Feeney, am aşteptat telefonul lui toată dimineaţa... 


Nu terminase de vorbit cînd răsună soneria 
telefonului. O'Hara vru să ridice receptorul. 

— Nu tu, Conn! Eşti capabil să încurci oamenii, să 
răspunzi unuia şi, de fapt, să vorbeşti altuia! 

Era într-adevăr Mike Feeney. Avea vocea răguşită 
de furie, aproape că nu se înţelegea ce spune; în mod 
sigur Bella se afla lîngă el. 

— Domnul Perelli nu-i acasă, răspunse Tony, 
modificîndu-şi vocea . 

Din receptor se revarsa un şir formidabil de 
înjurături. 

— Haide, haide! nu vorbi aşa, domnule Mike 
Feeney, reveni el la vocea sa obişnuită. Poate că fac şi 
sînt tot ceea ce sustii, dar te asigur, domnisoara de la 
centrală nu ţine să audă toate astea... Ascultă o dată 
irlandez imbecil: n-am nici o legătură cu moartea lui 
Shaun...! Ce? O'Hara? Nu fii timpit Mike! N-aş pune 
animalul asta din New-York să omoare nici o mita... 

In glasul lui Tony apărură durități nebănuite: 

— Ascultă! Voi cu banda voastră mi-ati încălcat 
teritoriul. Mai noaptea trecută Shaun mi-a demolat un 
bar. Tot voi mi-ati furat un transport întreg de lichior 
din docurile de pe Eri€. Intelege, nu vreau încurcături 
cu voi, dar sinteti pe cale să-mi sabotati o afacere de 
mare anvergură... Ce? Să ne întălnim la intersecţia 
dintre Michigan şi Strada 25? Şi de-acolo unde să 
merg? La antreprenorul de pompe funebre? De ce nu 
vii tu aici? 

— Nu vă incredeti în şnapanul ăla, patroane, se 
agită Conn. 

— Bine, ne-am înţeles; ne întîlnim în faţa sediului 
ziarului „Chicago Tribune”, la unsprezece. Te va 
acoperi un mitralior. Sigur că doresc să discutăm... 
După aceea, tu şi cu mine, fără arme, venim aici. E 
clar. 

Puse telefonul în furcă şi apăsă un buton. Angelo 
apăru imediat. 


— Ma intilnesc cu Feeney; asigura-mi acoperirea, 
îi zise Tony in italiana. 

— Cu Feeney? intreba Angelo, facind ochii mari. 

— Nu te uita la mine ca un berbec, organizeaza 
ce ţi-am spus. E nevoie să mă întîlnesc cu omul ăsta. 
Astăzi n-or să fie focuri de artificii; miine, poate; 
poimiine, mai mult ca sigur..., dar astăzi, nu! Voi 
merge la întîlnire, va fi foarte interesant! 


Capitolul XI 


Auzindu-i pe cei doi vorbind într-o limbă pe care 
n-o înţelegea, O'Hara se simţi umilit. Şi mai supărător i 
se părea faptul că era eliminat din discuţii tocmai cînd 
se tratau probleme în domeniul cărora se credea 
expert. | se părea intolerabil ca un trăgător de elită, 
cum era el, să fie tratat ca o slugă, motiv pentru care, 
după cîteva tentative eşuate de a intra în discuţie, le 
reproşă lipsa lor de încredere în el. 

— Nu vrei să te duci la nevastă-ta? Te aşteaptă în 
hol, îl repezi Angelo, cu insolenta. 

Dacă O'Hara ar fi surprins sclipirea vicleană din 
ochii lui Angelo, ar fi regretat pe loc faptul că-şi 
adusese femeia cu el. Foarte mindru de frumuseţea 
Mariei, Conn nu pierdea nici o ocazie de a o prezenta 
în lume, deşi se arăta destul de prudent în alegerea 
celor ce se apropiau de ea. 

— Asta am să şi fac, răspunse el tifnos, în timp ce 
Angelo părăsea încăperea. 

— Cum, ai o femeie? îl retinu Tony, pe un ton 
mieros. E frumoasa, ei? 

O'Hara il privi cu un aer surprins: 

— Să înţeleg ca n-aţi cunoscut-o inca? 

El era cel mai în măsură să ştie lucrul acesta, 
pentru că o tinuse intenţionat departe de Perelli, nu 


din teamă, dar cunoscindu-i pasiunea pentru femei si 
aventurile nu tocmai curate avute socotea ca-i mai 
bine asa. Ca om de afaceri si gangster cu experienta, 
Conn gindea ca rolul femeii consta in a umple timpul 
liber al barbatului si atit. 

— E chiar aşa frumoasă? întrebă din nou Tony, 
amical. 

— Da, are ceva farmec... raspunse Conn, cu o 
nuanţă de căldură în glas, care nu-i scăpă lui Tony. 

Neinspirat continuă pe acelaşi ton; poate chiar 
ceva mai intim: 

— Să-ţi spun drept, Tony, nu înţeleg gustul tău 
pentru o „chink”... 

Trăsăturile feţei lui Perelli se înăspriră. 

— Nu înţeleg limbajul ăsta, zise el cu şmirghel în 
glas. 

Redevenise ceea ce era: patronul... 

O'Hara înţelese şi schimbă tonul: 

— Sigur că nu m-am gindit la Minn Lee, n-am 
nimic împotriva ei: e o fată foarte frumoasă şi cu mult 
farmec. 

Zimbetul prietenesc reapăru pe fata lui Tony; se 
lăsa flatat mai uşor dacă-i lăudai calităţile amantei la 
zi, decît dacă l-ai fi lăudat pe el însuşi. 

— Desigur, desigur..., încuviinţă el, dar poate nu 
chiar ca a ta?! 

O'Hara nu spuse nimic, dar în viziunea sa 
chinezoaicele erau nişte creaturi atît de stranii că nu 
reuşea să le plaseze în rîndul fiinţelor umane obişnuite. 

— Cheam-o aici, îi sugeră Tony. 

— Vrei s-o cunoşti? 

Tony dădu afirmativ din cap, sporind şi mai mult 
temerile lui Conn, care se simţi obligat să adauge: 

— E nebună după mine, să ştii... 

— Oh! sigur că trebuie să fie nebună după tine! îl 
ironiză fin, Tony, fără ca irlandezul să se sesizeze. Adu- 
o totuşi aici. 


— Ma duc s-o caut, facu el, dar inainte de-a iesi 
insista: 

— Ne iubim mult reciproc. Ar iesi o treaba tare 
urita daca cuiva i-ar trece prin minte sa se amestece 
acolo unde nu-i fierbe oala... 

Zimbind, Tony puse mina prieteneste pe umărul 
lui O'Hara. 

— Esti un tip cumsecade, Conn. Te voi face sa 
cîştigi bani mulţi. 

In timp ce uşa se închidea în urma irlandezului, 
Perelli mormăi în italiană un şir întortocheat de 
expresii privindu-l pe acesta, ca şi pe înaintaşii şi 
descendenţii săi... Scoase, apoi, din buzunar un 
pulverizator din aur masiv şi se parfumă delicat. Avea 
gusturi şi obiceiuri rafinate: îşi spăla mîinile cu apa de 
trandafiri, iar după calculele lui Angelo, numai una din 
băile sale cotidiene costa douăzeci de dolari. Importa 
din Europa cele mai rare parfumuri şi cosmetice, 
numai foarte scumpe. 

Cînd Conn O'Hara intră, precedat de nevastă-sa, 
Tony păru că nici nu-l vede; toată atenţia lui se 
concentra asupra ei. El care era tot timpul cu gîndul 
numai la femei, nu intilnise încă femeia visurilor sale şi 
iată că acum o avea în fata: blondă, subtiratica, de 
talie mijlocie dar bine făcută, elegant îmbrăcată, 
încîntătoare. Intui că era poloneză si nu se înşela 
deloc: chiar dacă femeia din faţa lui purta şi numele 
brutei irlandeze, ea raminea, de fapt, ceea ce era: 
poloneza Maria Poluski. O contemplă mut, ca pe o 
zeiţă abia încarnată, cînd vocea lui Conn îl scoase din 
extaz. 

— Fă cunoştinţă cu domnul Perelli, Maria, zise el 
şi o împinse uşor din spate. 

Tony îi luă mîna cu degete lungi şi suple, o păstră 
cîteva clipe în propriile miini, apoi o sărută 
ceremonios. Vocea dură a tinerei femei n-a alterat cu 
nimic iluzia perfecțiunii cu care se autosugestionase. 


— Am auzit vorbindu-se mult de dumneata, 
domnule Perelli, zise ea, aprobata din cap de Conn, 
cam nelinistit. 

Intr-adevar, îi vorbise mult despre Tony, dar nu 
într-un mod flatant, si-apoi se făcuse pe el însuşi să 
treacă drept egalul şefului, iar acum ea îl vedea în 
postura sa adevărată; era jenant. Dar şi mai rău era că 
putea să-şi aducă aminte de o frază pe care i-o 
spusese nu prea demult: ,Snapanul ăsta valorează 
zece, pînă la douăzeci de milioane de dolari.” Ori „şna- 
panul” se afla acolo, în faţa ei, şi părea s-o admire 
mult mai mult decît un coate goale ca el... 

— As fi încîntată dacă m-ai prezenta doamnei 
Perelli, se adresă ea lui Tony. Mi s-a spus că este de 
origine orientală. 

Tony se întoarse zimbind crud către O'Hara: 

— Ai auzit, irlandezule? Doamna a zis „orientală” 
şi nu „o chink”; sper că vei reţine şi tu! 

Avu o clipă, cu teamă, impresia că Perelli 
intenţionează s-o sărute, căci se îndrepta spre ea cu 
braţele întinse, ori n-avea nici un dubiu: Conn ar fi scos 
fulgerător pistolul şi gloantele ar fi pornit chiar în clipa 
cînd botul ţevii ar fi părăsit buzunarul... Dar Tony se 
mărgini să-i scoată doar capa de pe umeri. 

— E timpul să plecăm acum..., începu O'Hara. 

Perelli păru că nici nu-l aude. 

— Iti place Chicago? o întrebă el, curtenitor, pe 
Maria. 

— Da, destul de mult; e un oraş foarte şic. 

— Mai mult decît New-York-ul? veni următoarea 
întrebare, mai mult retorică. 

Tony părea interesat de capa Mariei. Reluă 
imediat: 

— Avem în oraşul ăsta magazine magnifice cu 
cele mai luxoase şi bogate modele vestimentare, de n- 
ar fi să ne gîndim decît numai la blănuri; cele de 


zibelina, Sa spunem... Daca vrei, am putea vizita 
citeva, zilele astea. 

O'Hara se întrebă pina la ce punct putea admite 
invitaţia aceasta „flagrantă”. Pe de alta parte ştia ca 
italienii sînt nişte palavragii, a căror propuneri si 
promisiuni, cînd era vorba de femei, nu făceau doi 
bani. 

Angelo intră în salon, punind capăt dilemelor 
mentale ce-l chinuiau pe Conn: 

— Te caută cineva la telefon, domnule O'Hara, i 
se adresă el pe un ton deosebit de politicos, folosindu-i 
numele de familie, lucru neobişnuit. 

— Pe mine? se arată Conn neincrezator. Cine să 
fie? Nu prea stie lumea ca sint in momentul asta aici. 

— Poliţia, zise Angelo cu voce joasă, făcînd nişte 
semne misterioase. Nu ştiu cum, dar se pare că au 
aflat, într-un fel sau altul, că eşti aici. 

— Kelly ştie tot, afirmă Tony. 

O'Hara ezită încă. Ceea ce-l supăra cel mai tare, 
era faptul că trebuia să-şi lase femeia singură cu 
Perelli. p 

— Haide, du-te! insistă. Tony. In timpul ăsta, 
doamnă O'Hara, de pe balconul meu, puteți arunca o 
privire asupra panoramei Chicago-ului. 

Cum O'Hara mai zăbovea încă indecis, îi zise 
brutal: 

— Ce mai aştepţi, domnule, ai?! 

Femeia înţelese. Totul se petrecea într-un fel 
anume, iar turnura pe care o luaseră lucrurile nu-i 
displăcea deloc. Era curioasă să vadă cum va proceda 
Perelli, pentru a se apropia mai mult de ea, pentru a-i 
intra în intimitate. Se simţea subjugată de frumuseţea 
decoratiunilor interioare ale salonului, reproducere 
fidelă a celui din Palatul Dogilor. Cîteva momente 
admiră în tăcere balconul, arcadele lui din marmură 
fină susţinute de coloane subţiri, venețiene, apoi zise 
aproape şoptit: 


— Aveţi o casa exceptional de frumoasă, domnule 
Perelli. Ca o catedrală, aş spune... N-am mai văzut 
ceva asemănător de cînd am părăsit... 

N-a menţionat nici continentul, nici ţara şi nici 
oraşul a cărei catedrală îi revenise în minte; n-a mai 
apucat! Bratul sting al lui Perelli îi cuprinsese strîns 
talia, cel drept îi dăduse capul puţin pe spate, iar gura 
sa îi muşcă lacom buzele. Nu se aşteptase la un atac 
atit de brusc si de hotărît. Gestul de rezistenţă abia 
schiţat rămase fără obiect: Perelli o eliberă tot atît de 
brusc cum o îmbrăţişase. 

— Dar ai tupeu, domnule! făcu ea aiurită. Astăzi 
ne vedem pentru prima oară şi iată că... 

— Iti place casa asta? o întrebă el repede. la 
spune, unde locuiesti? 

— Avem un apartment pe lîngă State, răspunse 
ea, aproape involuntar. Patru camere şi baie!... Oh, 
este suficient pentru mine! 

— Nimic nu e suficient de bun pentru tine, îi zise 
Tony şi o sărută încă şi mai gurmand decît prima oară. 

— Dacă ne-ar vedea Conn, murmură Maria 
temătoare, cînd îi dădu răgazul să respire, ne-ar 
împuşca! 

Tony îi cuprinse, aproape brutal, umerii în palme 
şi o privi cu duritate în ochi: 

— Daca irlandezul ar vedea? Ce să vada? Dacă 
te-aş săruta în fata lui, plăcerea mea ar fi şi mai mare, 
as fi şi mai satisfăcut. Cit despre împuşcat, ar trebui să 
fiu deja mort ca s-o poată face. 

Bărbatului din faţa ei îi tremurau şi trupul şi 
vocea: Maria  Poluski era  stupefiată, aproape 
înispăimîntată de patima pe oare o declanşase 
fulgerător în el. 

— Uite, ia ăsta; e al tău! Sigur, o să-ţi mai dau şi 
altele, dar acum ia-l pe ăsta, se precipită el, scotindu-si 
din deget un inel de aur, pe care era montat un enorm 


diamant albastrui, a carui valoare depasea, probabil, 
cu mult cinci mii de dolari. 

O clipa Maria avu impresia ca-si bate joc de ea, 
dar, în secunda următoare, înţelese... 

— Oh! măiculiţă, murmură ea, cit poate fi de 
frumos! 

— Ascultă, continuă Tony pe acelaşi ton, 
organizez pentru diseara o petrecere cu tot ce-i mai 
bun. Vei veni aici insotita de Conn. 

— Numai ca... va spune..., se incurca ea. 

— Va veni. Veti dormi aici. Pun la dispozitia 
voastră un apartament chiar în apropierea biroului 
meu. Am şapte-opt camere de oaspeţi... 

— Cum? Să raminem aici?! Nici să nu te gindesti! 
zise Maria, lăsîndu-se să cadă pe divanul somptuos. 

— Vrei zibeline? Vrei bani? Ce vrei? o mitralie 
Perelli cu întrebările, scotind din buzunar un fişic uriaş 
de bacnote. 

— Doamne! Cum poţi gîndi aşa despre mine? se 
lamentă ea. 

În loc de răspuns, Tony o acoperi iar cu săruturi. 

Un zgomot, venit de pe hol, îl făcu să se ridice 
instantaneu în picioare. Intră Conn cu trăsăturile feţei 
marcate de suspiciune. Se opri cîteva secunde lîngă 
uşă, privindu-i atent. 

— Ce-o fi însemnat farsa asta? mirii el. Poliţia 
habar n-avea de mine. 

Îşi fixă privirile pe Maria: 

— Ce ai? o întrebă, vazindu-i obrajii îmbujoraţi si 
strălucirile din priviri. 

— Uite ce mi-a dăruit domnul Perelli, îi întinse ea 
diamantul, cu un zîmbet forţat. 

— l-ai dăruit inelul asta? De ce?... 

— l-aş dărui şi altele mai grozave, dacă asta mi-ar 
face plăcere, răspunse Tony. E soţia ta, de asta i l-am 
dăruit... 

Bătîndu-l prieteneste pe umăr, continuă: 


— Conn e un tip sic, Maria. Într-o zi imi va lua 
locul. Am mare încredere in el — numai în el. E, fara 
îndoială, un mare trăgător. 

Flatat, O'Hara se calmă. Spirit simplu; cîştigurile 
imediate se clasau, de departe, pe primul loc în topul 
intereselor sale. Soneria de apel a unui telefon răsună 
în salon. Perelli ridică receptorul şi începu o convorbire 
cu corespondentul nevăzut de la celălalt capăt al 
firului. Conn profită de ocazie şi se apropie de Maria. 

— Nu cumva italianul ăsta s-a purtat cu tine mai 
intim decît e permis? sosoti el. S-a dat la tine? Te-a 
sărutat? 

— Ce-ţi veni, Conn?! Aş vrea să-l vad si eu pe ăla 
care ar îndrăzni! îi răspunse ea, tot în şoaptă. 

Fără să facă zgomot, parcă temîndu-se să nu 
deranjeze, Minn Lee intră în salon. Perelli, cu 
receptorul la ureche, nu-i scăpa din ochi pe soţii 
O'Hara şi n-o văzu din primul moment. Minn însă 
cunoştea privirea aceea a lui... 

— Maria, zise tare O'Hara, uite-o pe doamna 
Pereli; vino s-o cunoşti! 

li ieşiră în  întîmpinare;  schimbară cîteva 
amabilitati. Minn nu mai avea nici o îndoială: 
inevitabila femeie fatală se afla în faţa ei; nu trebuia 
să-şi facă iluzii, speranţele sale se reduceau la zero! 

Tony puse receptorul în furcă şi urmări, un 
moment, cu mare interes scena ce se derulă în faţa lui: 
simţea o plăcere aproape sadică la gîndul că cele două 
fermecătoare femei erau pe cale să înceapă lupta 
pentru a-i cîştiga favorurile. Turnă gaz peste foc: 

— Minn Lee, arată-i, te rog, doamnei O'Hara 
bijuteriile tale. 

Minn se supuse resemnată, dînd protectorului său 
posibilitatea să-i arate Mariei toate dovezile de 
mărinimie de care era în stare faţă de o femeie: mai 
întîi bijuteriile, apoi blănurile şi multe alte lucruri de 
lux; pe scurt o adevărată avere. Pentru Maria ar fi fost 


nevoie de mult mai putin ca sa se hotarasca, ceea ce 
se si intimpla. 

O'Hara stia ca are o femeie frumoasa care atrage 
privirile si complimentele barbatilor, asistase si la 
unele scene mai putin placute, dar, cu toata lipsa de 
inteligenţă, cele ce se întîmplau sub ochii lui îi cam 
ridicau sîngele la cap. 

— Haide, trebuie să plecăm! o luă el de braţ. 

Ca prin minune, Tony îşi aminti subit de el, îl opri: 

— Am nevoie de tine Conn. Trebuie să te duci să-l 
cauţi pe Jimmy. Soţia ta va rămîne aici. Minn Lee 
arată-i, te rog, sera, doamnei O'Hara. 

— Altă dată zise Conn aspru; avem o întîlnire. 

— Îmi pare rău, păru Tony resemnat, luînd mîna 
Mariei. Cred că vii diseară la petrecere, nu? 

Ea aruncă o privire scurtă lui O'Hara şi zise: 

— Nu, nu cred că putem veni. 

— Ba o să veniţi şi o să ramineti aici peste 
noapte. Minn Lee, îi dăm Mariei apartamentul de la 
stradă. 

— Nu-mi place să dorm in case străine, mirii surd 
O'Hara. 

— Sing Sing-ul a fost pentru tine ca o casă de 
familie? îl ironiză el. Vino pe balcon, vreau să-ţi spun 
cîteva vorbe între patru ochi. 

— Nu mă interesează, mirii din nou Conn, lăsîndu- 
se totuşi condus afară, pe terasă. 

— Aşa, făcu Tony, ţii neapărat să mă calci pe 
nervi pînă dincolo de limita suportabilă? 

Vorbea calm, aproape şoptit, dar nici şerpii 
veninoşi nu rag ca leii: 

— Fă-mi plăcerea şi las-o pe Maria în pace, 
răspunse Conn. 

Obrazul lui Conn se apropiase amenintator de 
obrazul lui Tony. Acesta, iute ca fulgerul, înfipse 
trabucul aprins, pe care îl avea în mîna dreaptă, în 
obrazul lui Conn, care, surprins şi de durere, făcu un 


salt înapoi. Se stapini însă repede: Perelli avea mina 
stîngă în buzunar şi era clar că putea apăsa pe tragaci 
în orice moment. Pentru prima oară în viaţă simţi 
gustul acru al fricii... 

— Ascultă-mă bine Conn... zise într-un tîrziu Tony, 
cu o duritate stranie în glas. Tu nu reprezinti nimic 
pentru mine. Dacă voi vrea femeia ta, o voi avea. In 
rest, să ştii că văduvele sînt mai sigure chiar decit 
domnişoarele  neprihănite... Dar eu nu vreau 
încărcături, nu-i aşa? Haide, Conn, nu fi timpit! Dacă te 
arăţi băiat şic, voi avea grijă de tine, încheie el, pe un 
ton mult mai blind şi conciliant. 

Potolit, Conn O'Hara făcu tot ce putu pentru a-i 
arăta omului care-l învățase ce-i frica, că un incident, 
de genul celui consumat între ei, nu trebuie 
transformat într-o drama. Se forţă chiar sa rida. 

— E O.K., zise el la plecare. La revedere, domnule 
Perelli. Sînt bucuros ca femeile noastre s-au 
cunoscut... 

Se retrase împreună cu Maria, convins că ieşise 
cu demnitatea neatinsă dintr-o situaţie mai mult decît 
dificilă. 

— Nici o petrecere în seara asta, hotărî el, în taxi. 

— Cum vrei, făcu ea indiferentă, dar va trebui să 
i-o spui tu lui Perelli. 

— Nu-ti face tu griji pentru ce i-oi spune lui 
Perelli. Nu mergi si gata! 

Spre seară ii telefona lui Tony. 

— Alo, Tony?! Te rog s-o scuzi pe nevastă-mea; 
nu se simte bine si nu poate veni la serată... 

— Vă trimit imediat un doctor... Diseară trebuie 
să fie aici. Te-am rugat să-l cauţi pe Jimmy. Unde e? 
Caută-l urgent!... 

— Alo! Ascultă... 

Tony inchisese brusc telefonul; nu-l interesau 
părerile lui Conn. 


O'Hara n-avea încotro: trebuia să execute ordinul 
primit. Era ziua înmormiîntării lui Shaun O'Donnel; zi 
mare pentru gangsteri, zi de armistițiu, în care se 
putea umbla prin oraş ceva mai relaxat. Il căută pe 
Jimmy, mai întîi, la noua locuinţă, dar acesta, contrar 
instrucţiunilor primite, plecase de-acasă. Sfirsi prin a-l 
găsi umblind aiurea, pe Michigan Avenue. Cu tot 
armistițiul, fără escortă, hoinăreala asta putea să-i fie 
fatală. Ajungîndu-l din urmă, îl bătu pe umăr. Jimmy se 
întoarse brusc. Era palid şi pradă unei emoţii pe care 
nu şi-o putea reţine. 

— Ce s-a întîmplat, băiete? îl întrebă O'Hara. 

— A! Nimic... 

— Tony are treabă cu tine. Dar, ce ai? 

— Nu ştiu nici eu. N-am dormit prea bine, cred... 

Conn era amuzat. In timp ce mergeau alături, se 
apucă să-i povestească lui Jimmy ce simtise el în 
împrejurări asemănătoare. Tot ce-i spuse se potrivea 
perfect cu filozofia Lady-i Macbeth, redusă la o frază: 

— După ce ai făcut o treabă ca asta, nu trebuie să 
te mai gindesti la ea, altfel innebunesti. 

Jimmy îl ascultă fără să-l înţeleagă. Ultima privire 
a lui Shaun îl urmărea pretutindeni, îl urmărise toată 
noaptea, îl va urmări tot restul zilelor sale..., ca un 
reproş mut al unui amic asasinat. 


Capitolul XII 


După plecarea vizitatorilor, Minn Lee nu vorbi 
aproape deloc. Stătea pe divan, aparent total 
absorbită de broderia la care lucra. Tony, cu un trabuc 
în gură, citea ziarul. 

— E frumoasă, zise ea, aşa, fără vreo introducere. 

Tony îşi ridică privirea din ziar şi o fixă asupra ei; 
ştia la cine se referea. 


— Eh, da.... facu el, e foarte frumoasa. 

Se scursesera cîteva minute în care fiecare îşi 
văzu de ale sale. 

— Te duci la operă astă seară? rupse ea, din nou, 
tăcerea. 

— Se prezintă „Apusul Zeilor”. M-aş duce mai 
degrabă la Grădina zoologică, decît să-l ascult pe 
Wagner ăsta al lor! 

— Atunci, poate rămii cu mine? Stăm atit de puţin 
împreună şi nu ştiu niciodată unde te duci... 

— Dragoste mică, doar ţi-am zis de-atitea ori: 
„Gîndeşte dacă vrei să gindesti, vorbeşte dacă vrei să 
vorbeşti, dar nu amesteca niciodată una cu alta!” 

Minn lăsă lucrul şi veni de i se aşeză pe genunchi. 

— Ştii de ce mi-e cel mai frică? 

— De ceea ce unei femei îi o întotdeauna frică... 
de intruziunea altei femei! 

— Şi... există o altă femeie? 

— Pentru mine există mereu o altă femeie; 
oricare dintre femei poate fi „o altă femeie”. 

— Pînă nu demult, ramineai lîngă mine... 
noaptea... 

— Asa-i, îmi plăcea fazanul... acum am schimbat 
meniul pe orez; într-o zi voi reveni la fazan... 

— Uneori mi-e atit de frică pentru tine, Tony... 
Cînd pleci de-acasă mă întreb întotdeauna dacă o să 
revii... 

— Pînă acum am revenit, nu? răspunse el, scurt. 

— În noaptea aceea cînd au tras cu mitraliera în 
tine, am crezut, că te vor ucide... 

— Cam asta am crezut şi eu, dar nu mai are 
importanţă! Şi unde sînt acum cei care au tras: şi 
Camona, şi Scalesi, şi Mc. Sweny? Iti spun eu! In iad, e 
sigur... cel puţin pentru credincioşi! 

— Nu putem pleca din Chicago, spune? aproape îl 
imploră ea. 


— Noi?! În „noi”-ul ăsta nu intru si eu. Tu esti aici 
ca si mobila din jur. Te iubesc mult; esti frumoasa, 
plina de farmec si foarte agreabila, cum e tot ce se 
găseşte în salonul asta, dar nici unul din lucrurile de- 
aici nu zice „noi”, nu-i aşa? Mobila aia superbă, spre 
exemplu, nu zice: „Tony Perelli, ia-mă cu tine în 
Europa!” 

O sărută lung, muscindu-i uşor buzele. 

— Nebunatică mică! făcu el, alintător. 

— Diseară, la petrecere... va veni şi ea? 

— Bineînţeles, răspunse Tony, tăios. 

— De ce nu-şi vede de casa ei?... E măritată 
doar... 

— Tu dacă-ai fi măritată, n-ai merge la nici-o 
petrecere? 

— Jimmy mi-a zis... începu ea. 

— Ah, Jimmy! Il iubeşti pe colegianul asta? 
Gasesti ca-i simpatic? 

— Daca-i simpatic... da; pentru mine e ca un copil 
inocent. 

— Si, desigur, îl iei în braţe pe copilul ăsta 
inocent... şi, fără îndoială, îl alinti cu sărutări, nu? 

Tony se repezi la ea şi, cu violenţă sălbatică, o 
ridică în aer. O ţinu suspendată cîteva clipe, în timp ce, 
din ochi, i se revarsa numai rautate şi cruzime. 

— De ce te uiţi aşa la mine? strigă ea îngrozită. 

In clipa aceea răsună soneria şi Tony o lăsă jos, 
calmat ca prin farmec. Minn Lee, abia sesizabil mai 
palidă, îşi reluă locul pe canapea, făcîndu-şi de lucru 
cu broderia. Tony culese de pe jos ziarul desfăcut, îl 
împături şi-l puse pe masuta de cafea. Din hol se auzi 
zgomot de paşi, apoi uşa se deschise şi în salon intră 
O'Hara, urmat de Jimmy. Dintr-o privire, Perelli înţelese 
că tînărul se afla într-o stare psihică de neinvidiat; 
trebuia calmat şi, dacă era posibil, făcut să-şi recapete 
încredere în sine. 


— L-am gasit pe bulevard, zise O'Hara, aruncind 
priviri semnificative catre Perelli. 

— Trebuie sa-ti vorbesc Tony, spuse Jimmy, apoi, 
se întoarse şi-i surise palid lui Minn Lee. 

— Acum te rog sa te retragi, iubito, i se adresa si 
Tony curtenitor, încercînd s-o conducă spre usa. 

In picioare, Minn avu o ezitare, dar se regăsi 
repede pe sine însăşi; spuse cu cel mai firesc ton din 
lume: 

— As putea să te văd înainte de a pleca, Jimmy? 
Am ceva de discutat cu tine. 

— Desigur, îi răspunse tînărul cu chipul ceva mai 
luminat de atenţia ei, apoi urmă, întorcîndu-se spre 
Tony: 

— Noaptea trecută am fost cu totul şi cu totul 
ridicol. 

Acesta îşi trecu prieteneşte braţul pe sub cel al lui 
Jimmy şi îl conduse pe balcon. 

— Vax! nu-i nimic. Cine crezi că a trecut prin 
meseria noastră fără să facă şi unele timpenii? 

— Asta-i din cauză că îl cunoşteam bine pe Shaun 
şi începusem să-l stimez... cănd am tras în el m-a 
privit... parcă avea numai repros în ochi... Ştii cum e... 
ca atunci cînd ucizi un cline la care tii foarte mult... 

— Inteleg foarte bine ceea ce simţi, dar asta nu-i 
nimic, va trece... 

— N-am putut să dorm... l-am avut în fata ochilor 
toată noaptea... 

— Gata, Jimmy. De acord, nu? făcu Perelli, 
bătîndu-l pe umăr ca un frate mai mare. Toate 
durităţile astea nu-s de tine; ai fost şi mai esti încă un 
student, dar trebuie să înţelegi... Dacă aş putea să-mi 
fac comerţul cu alcool fără să fac rău nimănui, ar fi 
perfect... Nu-mi plac încurcăturile astea urite... „Ei” 
însă nu mă lasă în pace, mi se bagă mereu în afaceri. 

Se întoarse dintr-o dată spre O'Hara, care tot 
încerca să intre în discuţie: 


— Ai mai auzit ceva de Kelly? 

Nu-şi sfirsi bine cuvintele că, în stradă, răsună 
sirena unei maşini a poliţiei. Tony se aplecă peste 
parapetul balconului, intrebindu-se dacă poliţiştii vor 
opri în faţa casei lui. 

— Cred că vin încoace. Jimmy încearcă să arăţi că 
eşti bărbat; să-i laşi pe indivizii ăştia să vorbească, tu 
să-ţi musti limba şi să spui cît mai putin. Şi vezi ce 
spui; nu te lăsa dus cu preşul! 

— O să-mi pună o grămadă de întrebări, de ce? 
făcu Jimmy speriat. Doar nu ştiu, totuşi, că am fost eu? 

— Sigur ca nu ştiu. Numai să nu le spui chiar tu. 
Vor blufa tot timpul, ăsta le e obiceiul... 

Cîteva minute mai tîrziu, Kelly intră în salon fara 
să fie anunţat. Bărbat solid, cu umeri largi şi bărbie 
pătrată, comisarul avea priviri dure, ochi inscrutabili 
care, de după ochelarii săi cu rame de baga, ştiau să 
vada. El era legea, legea de care toţi indivizii pe care îi 
avea în faţă nu se sinchiseau, nici nu exista, după 
părerea unuia ca Tony. Dar el era acolo, real şi 
incontestabil, purtător teribil şi sumbru al LEGII. 


Capitolul XIII 


Kelly îşi plimbă privirile de la unul la altul. Latura 
amuzantă a situaţiei îi aduse în ochi o lucire ironică şi 
un zimbet rău pe buze. 

— Bună ziua, şefule! îl intimpina Perelli jovial. 

— Ce, sinteti în şedinţă? întrebă el, în loc de 
răspuns la salut. 

— E un pic cam devreme şi am fi şi prea puţini 
pentru o şedinţă, replică Perelli. 

— Ei, ca să vezi, şi eu care am fost deja lao 
şedinţă! urmă comisarul, cu voce aspră, punctată de 
inflexiuni metalice. Mai erau acolo procurorul şi Shaun 


O'Donnel... Procurorul si cu mine am fost, ca sa spun 
aşa, animatorii discuţiilor. 

— Sărmanul Shaun! exclamă Tony cu cea mai vie 
tristeţe în glas. Ce nenorocire! Lectura ziarelor de 
dimineaţă m-a întors pe dos; n-am fost bun de nimic 
astăzi. 

— Asta-i tînărul McGrath? Si lui i-au stricat 
gazetele ziua? întrebă Kelly, făcînd un gest către 
Jimmy. 

— Domnul James McGrath, de la Harvard, il 
prezenta Tony. 

— Adevărat! Dacă aş putea ride, aş face-o! Si ce 
face aici? Poate pictează floricele pe sticlele cu 
„meilleur”? Oricum nu tot asta ai făcut şi ieri-seară, 
domnule... McGrath! 

— Nu înţeleg ce vreţi să spuneţi, murmură Jimmy 
nesigur. 

— Aşa? la spune, te ocupi demult cu 
»problematica” alcoolului? 

— Cum?... se bilbii Jimmy. 

— Bine, bine, Jimmy, îl întrerupse Tony, 
conciliant. Domnul comisar ştie cu ce fac comerţ 
oamenii de meserie ca noi. Sint trei luni de cînd e cu 
mine, domnule şef, se întoarse el spre Kelly. 

— II cunoşti pe Shaun O'Donnel? 

— Da, l-am cunoscut, afirmă Jimmy, luat din 
scurt. 

— Mi s-a spus că erati buni prieteni, că mergeati 
împreună la „Bellini”, e adevărat? 

— Da... făcu Jimmy tremurind. 

— Am să-ţi spun că omul e mort... ucis de unul 
din trăgătorii ăştia de doi bani şi jumate... nemernici 
care şi-ar fi împuşcat şi tatăl pentru cîţiva cenți... 
secături... 

Incoltit, Jimmy rămase tăcut. 

— Unde ai fost aseară? îl întrebă brusc comisarul. 

— La teatru. 


— Care teatru? 

— Teatrul „Blackstone”... 

— A, da!... Ce loc ai avut? 

— Eu... nu... nu-mi amintesc. 

Vazindu-| încurcat, Kelly nu-l slăbi deloc, 
continuind interogatoriul în jurul alibiului tînărului. 
Nimic nu stătea în picioare; teatrul de care vorbea el, 
era de fapt un cinematograf şi, se pare, fusese chiar 
închis în noaptea crimei... 

Conn O'Hara, neputind să-şi ţină gura, crezu că-i 
cazul să intervină: 

— Sefu', băiatul e străin; nu cunoaşte încă 
Chicago... 

Reuşi doar să abată atenţia lui Kelly asupra lui. 

— Tu?... Tu eşti localnic, nu-i aşa? îl luă el în 
primire. 

— Nu, făcu O'Hara strimbindu-se. Nici vorbă, sînt 
din New-York. 

— Şi totuşi, înţeleg că te descurci bine în 
Chicago... 

— Natural, merg întotdeauna cu taxiul! 

— Aşa ai făcut şi cînd ai fost în Atlantic Avenue, 
colţ cu Strada 95? 

— Eu? In noaptea aia m-am culcat la ora zece. 

— Totuşi ai făcut-o şi l-ai mai luat şi pe ăsta cu 
tine, îl indică Kelly pe Jimmy cu un gest al bărbiei. 

— Aiureli! mirii O'Hara. 

Kelly scoase din buzunar un carnetel, îl deschise, 
apoi continuă: 

— Ascultati. Harrigan l-a văzut pe Shaun înainte 
de a muri. El i-a spus, de fata cu martori, ca a fost 
împuşcat de Jimmy McGrath şi Conn O'Hara. 

Tony Perelli interveni, zimbind ironic. 

— Nu te mai consuma, şefule; lasă asta! Avem 
informaţii sigure că a murit înainte de a spune ceva... 

Conn O'Hara avu din nou mîncărime la limbă: 


— Să nu-i mai răspunzi la nici o întrebare, Jimmy, 
zise el părinteşte. 

— Aşadar, îl reluă în colimator Kelly, îţi cam 
neglijezi nevasta, o cam laşi singură... 

— Ce vrei să spui? se crispa O'Hara. 

— Nimic... 

Comisarul îşi privi ceasul. 

— Ştiu eu... nu prea cred că are timp să se 
plictisească; ba din contră... 

Vorbele lui Kelly îl aduseră pe Conn într-o stare de 
furie înspăimiîntătoare. Perelli, simțind că un incident 
sîngeros se putea produce în orice clipă, îşi strecurase 
pe nesimţite mina în buzunarul irlandezului şi-i 
subtilizase revolverul, chiar în momentul cînd polițistul 
îşi consultase provocator ceasul. 

Proferind cele mai scirboase înjurături culese de 
prin bordelurile New-York-ului, O'Hara se lansa 
împotriva lui Kelly, dar pumnul acestuia îl lovi ca un 
piston în bărbie, dezechilibrindu-l. innebunit, Conn 
duse fulgerător mîna în buzunar; găsindu-l gol 
încremeni uluit. Aproape la fel de rapid, polițistul îşi 
scosese pistolul şi i-l proptise deja în burtă. 

— Hai, fii cuminte şi dă arma încoace, zise el, apoi 
îl perchezitiona, fără nici un rezultat. 

— Cum adică, n-ai?! Aşa, înţeleg... credeai că ai... 
Hm, Perelli eşti un scamator şmecher; nu cred că e 
asta ziua lăsată de Dumnezeu să te arestez. Nu încă! 

Se îndreptă spre uşă. Din prag, îi aruncă lui 
Perelli: 

— Vezi ca intirzii la întîlnire; nu-i Mike Feeney 
omul să te-aştepte! 

Abia plecat polițistul, Tony trecu la treabă: îl 
chemă pe Angelo şi-i ordonă lui Jimmy să-l caute cu 
telefonul pe Mike. Cînd Mike răspunse, receptorul trecu 
mai întîi prin mîinile lui Angelo şi, abia după aceea, 
ajunse la Perelli. 


— Alo, tu esti Mike? incepu el. Poti pleca, drumul 
e sigur... Kelly a plecat, acum citeva clipe de aici; din 
cauza lui am intarziat... Da, foarte bine... Sigur, venim 
dupa aceea aici... Bine, Mike. 

Cum puse receptorul în furcă, Angelo îi tinu mai 
întîi pardesiul, apoi îi întinse pălăria. 

— Gata? făcu Tony. Ati dat toate ordinele 
necesare? Băieţii sînt toţi la locurile lor?... Perfect. 
Jimmy, tu ramii aici. Conn, vii cu mine. Angelo, tu să nu 
uiţi să treci pe la Schoberg. Plecăm... 

Angelo trecuse deja pe la Schoberg; aşa se 
obişnuia de cite ori era ucis vreun gangster mai de 
seamă. Lăsase negustorului de la pompele funebre 
cîteva foi de hirtie cu chenar negru, pe care erau 
dactilografiate textele rimate, ce urmau a fi imprimate 
cu litere aurii pe panglicile coroanelor. Se simţea 
oarecum poet şi era mindru de compoziţiile sale. 

Pe drumul parcurs pînă la locul intilnirii, Perelli 
constată că pronosticurile lui, ca de altfel şi cele ale lui 
Mike, se dovediseră riguros exacte. Străzile erau 
literalmente înţesate cu poliţişti de toate gradele, care 
pe jos, care în maşini; ba chiar, la cîteva intersecţii mai 
importante, observase şi cîteva automobile blindate. 

— Hallo, Mike! îl salută Tony, stringindu-i mîna ca 
unui vechi prieten cînd ajunseră fata în fata. Vrei sa vii 
acasă la mine?... Desigur, băieţii tăi pot să te urmeze; 
ştii doar, eu nu vreau încurcături!... Uite Mike, aia e 
chiar maşina lui Kelly; e ca un adevărat frate pentru 
noi! 

Mike nu prea se simţea în largul lui; se temea de 
reacţiile anarhice ale soră-si, Bella. Cum o ştia turbată 
de ura pe care i-o purta lui Tony, n-ar fi fost de mirare 
dacă ar fi deschis foc de mitralieră din propriul ei 
automobil. Era singură, dar nici nu avea nevoie de 
mitralior, s-ar fi descurcat şi fără... 

— Bineînţeles, zise el amabil. Te urmez! 


Urcara la Tony cu un ascensor privat, foarte 
spaţios, care deservea numai etajele ocupate de el. 
Cînd ajunseră sus, lui Tony i-a fost suficient să arunce 
doar cîteva priviri pentru a-şi da seama că, în lipsa lui, 
acolo se petrecuse o mică idilă... 


Capitolul XIV 


Uşa se închisese în urma lui Perelii şi a celorlalţi... 
Jimmy, rămas singur, se prabusi într-un fotoliu, prostit, 
cu capul în miini. Ştia bine că nu va mai putea pleca 
nicăieri, aşa cum era, cu conştiinţa încărcată de crima 
comisă, crimă pe care n-o putea compara decit cu cea 
biblică, a lui Cain. Se gîndi la sinucidere, apoi îşi zise 
că n-ar face decit să trişeze, că ar fi cu totul altceva 
dacă şi-ar plăti datoria direct celor faţă de care se 
făcuse vinovat. 

— Ce ai, Jimmy? 

Prada zbuciumului său interior, Jimmy n-o auzise 
pe Minn Lee intrînd în salon. Acum se afla chiar lîngă 
el, calmă, liniştită... atît de luminoasă... Prezenţa ei în 
imediata lui apropiere îi tăie respiraţia. 

— Hallo, Minn, îngăimă totuşi cu glas tremurat. 

— Ce ai? Eşti cumva bolnav? 

— Nu, Minn, dar ar fi fost mai bine să fiu mort! 

— Vai, Jimmy; doar te-am avertizat şi eu că e mai 
bine să pleci! 

— Săi plec... unde? întrebă el. Fără tine, Minn... 
Aş fi vrut atît de mult să nu fii amestecată în cloaca 
asta de afaceri murdare... 

Privirile ei îngrijorate deveniră interogative. 

— Da, în afacerile astea cu alcool de 
contrabandă... Oare nu există nici o posibilitate ca să 
te retragi? Tie nu-ţi spun nimic toate crimele astea 
cotidiene? „Epurările” astea permanente 


— Nu... Daca Tony ar fi fost un negustor obisnuit, 
pentru mine era exact acelasi lucru. 

— Dar, am impresia, ai umblat pe la şcoli, Minn 
Lee?! Vorbeşti ca o femeie cultivată! 

— Am fost, într-adevăr, la Universitatea 
Columbia. 

— Pentru Dumnezeu! Cum ai făcut de ai intrat în 
banda asta? 

— Ştiu eu? Poate arta, poate dragostea... lipsa de 
experienţă, sau poate toate astea la un loc. Cine ştie? 

Se simţea plin de tandrete şi duiosie pentru ea; 
dacă n-ar fi avut viaţa deja sacrificată, ar fi fost gata să 
şi-o pună i-a dispoziţia ei. 

— Trebuie să te salvezi, îi zise el. Şi asta cît mai 
repede. 

Jimmy începuse să umble încolo şi încoace prin 
salon. Minn Lee îl urmărea din ce în ce mai îngrijorată. 

— Jimmy, zise ea cu voce gravă, cine l-a ucis pe 
omul despre care au scris ziarele? 

— Eu... nu, nu ştiu, răspunse el jenat. 

— Cine l-a ucis, Jimmy? insistă ea. 

Simti că se rupe ceva în el: căzu în genunchi şi-şi 
ascunse fata în mîinile ei, zguduit de sughiturile unui 
plins nervos. 

— Eu, Minn Lee, eu... Am băut ca să-mi fac 
curaj... şi de ce beam, de aceea mi se părea că sînt 
mai stapin pe mine, că am mai mult sînge rece. Numai 
aşa am ajuns să ucid. Acum trebuie să plătesc pentru 
asta... şi nu doresc decit să se întîmple cît mai 
repede... 

li ridică faţa spre ea şi îl privi în ochi: 

— Într-adevăr, vom plăti curînd... şi tu... şi eu... 

— Şi tu?... făcu el surprins şi revoltat. Dar cine s- 
ar putea gîndi să-ţi facă ţie rău?... 

In acea clipă Jimmy realiză cîtă suferinţă se 
ascunde după aparenta ei seninătate. Toţi păreau să 
concureze în a o face să sufere: Perelli prin ceea ce era 


şi făcea el; lumea închisă si de o duritate sălbatică a 
contrabandiştilor de alcool; el însuşi, devenit criminal 
peste noapte. Dumnezeu îi dăduse numai chip de 
orientală, nu şi firea specifică, impasibilă; jumătate din 
sîngele care îi curgea prin vene era european şi-i 
adusese un plus de sensibilitate, adică ceva mai multă 
suferinţă... 

— Eu te iubesc, Minn Lee. Pentru mine nimic nu e 
mai important ca tine pe lumea asta. Niciodată n-am 
simţit ceva asemănător pentru vreo altă femeie... 

Ea îşi retrase mîna din palmele lui. 

— Nu pot să-ţi dăruiesc nimic, zise, cu tristeţe 
profundă în glas, frizind disperarea. Eu nu mai exist 
pentru nimeni... 

— Nu-i posibil!... exclamă Jimmy şi începu să 
eşafodeze combinaţii magnifice, planuri de evadare, 
călătorii care să rupă urzeala pinzei de păianjen în care 
intraseră singuri... 

Risul glacial al femeiei îl aduse la realitate: 

— O chinezoaică şi un baietandru ca tine! Nu, 
Jimmy, într-adevăr nu mai am nimic de dăruit, nici 
măcar ţie... grupul meu a rămas aici..., aparţine lui 
Tony. Nu-mi doresc alt bărbat. De altfel nici lui nu-i mai 
pot dărui nimic; i-am dăruit tot — îl iubesc! 

— Şi alte femei au locuit în casa asta; unele poate 
l-au iubit! Ştii unde sînt toate acum? zise Jimmy pe 
nerăsuflate. 

Ştia, dar nu-i era teamă. 

— Nu-l pot iubi decît pe Tony! repetă ea aproape 
disperată. 

Tony Perelli, din pragul uşii, asistă la sfîrșitul 
acestei scene, apoi inchizind usa după el — în hol 
rămăseseră Mike şi gărzile sale de corp, — se îndreptă 
spre ei. Jimmy îl auzi, se ridică în picioare şi începu sa 
bolmojească nişte scuze... 


— Nu, Jimmy, nu trebuie sa-ti reprosezi nimic. 
Erati atit de draguti: ca doi copii! Acum trebuie sa va 
retrageti. la-l la tine, micuță floare chinezească!... 

Tony îşi insotise vorbele cu un zimbet încurajator, 
tandru... un pic prea tandru, poate... 

După plecarea lor, rămase un timp privind 
gînditor locurile de pe care se ridicaseră. 


Capitolul XV 


La invitaţia lui Tony, Mike Feeney intră în salon cu 
un sentiment net de repulsie. Nu era pentru prima 
oară cînd venea aici, dar, de atunci, se intimplasera 
multe... de n-ar fi fost decit moartea misterioasă a 
nefericitului Vinsetti. In ciuda buchetelor uriaşe de 
flori, puse de Minn Lee în vaze enorme din epoca Ming, 
a lirismului orgii şi a parfumurilor ce se ridicau din 
arzătoarei speciale, in care se consumau esențe 
orientale, avea senzaţia că simte miros de mort... 

Pentru a-şi face curaj, le strigă oamenilor care îl 
insotisera şi care rămăseseră acum de cealaltă parte a 
pragului: 

— Băieți, puneţi pistoalele în buzunare, cit stam 
aici. Asta ne-a fost convenţia, nu-i aşa Tony? 

— Bineînţeles, confirma Tony, care, intelegind 
despre ce-i vorba, ridea pe sub mustati. Acum e rindul 
nostru; pune-ti armele pe masuta de colo si serveste- 
te tu ceva de baut. 

Feeney scoase si puse pe masuta doua pistoale 
pe care le purta în holsterele de la fiecare subsuoara, 
iar Tony făcu la fel cu cele pe care le purta în nişte 
tocuri atirnate la sold. 

— Dar unde-i Angelo? întrebă Mike. 

— L-am trimis la Schoberg, răspunse Tony, făcînd 
cu ochiul semnificativ. 


— Asta o să le facă plăcere băieţilor mei. Trebuie 
să recunosc: nu te întrece nimeni cînd e vorba de 
treburi protocolare. 

Preocupati de cele ce aveau a-şi spune si, mai 
ales, în a se supraveghea atent reciproc, cei doi 
bărbaţi, aflaţi în apropierea orgii, nu observară intrarea 
discretă în salon a lui Minn Lee. Femeia profită de 
neatentia lor şi se strecura, la fel de discret, pe balcon, 
unde se aşeză pe o bancă din marmură, loc din care 
ştia că poate asculta tot ce se discută înăuntru fără a fi 
văzută. Tony ignora aceste „calităţi” ale locului pentru 
că ieşea pe balcon numai cînd în salon nu mai era 
nimeni. Un oarecare Angelo Beratachi fusese ucis pe la 
spate de un „amic” care trăsese din salon, ori Tony, 
cunoscînd povestea, nu voia să rişte acelaşi lucru. 

— Ascultă, Mike, zise Tony, aprinzindu-si un 
trabuc, tot ce ţi-am spus la telefon rămîne în picioare. 
Putem cîştiga destui bani, şi unul şi altul. Nu văd de ce 
trebuie să ne duşmănim doar pentru cîțiva dolari în 
plus sau în minus. Nu ne foloseşte la nimic! 

— Ai perfectă dreptate, Tony. Toată rica pornea 
de la Shaun. Ştiu, ştiu... nu te iubea deloc şi, dacă ar fi 
după alţii, eu ar trebui să gîndesc la fel. Mi-a fost totuşi 
cumnat şi ştii cum e cînd sînt femei la mijloc? Soră- 
mea, Bella, şi-a pus în gînd, şi o dată cu ea toată 
banda, să-i aranjeze pe cei doi care i-au curăţat 
bărbatul. 

— Sora-ta, făcu Tony politicos, e o femeie 
agreabilă. 

Mike nu-şi făcea iluzii în privinţa asta: 

— Degeaba, Tony, reluă el convins. Bella nu e 
genul tău. N-are şi nici n-a avut vreodată „sex-appeal”. 
Numai Shaun a plăcut-o şi aici e buba. 

— Şi atunci ce-i de făcut? 

— Noi îi ştim pe tipii care l-au ucis pe Shaun... 
Unul e tînărul McGrath, iar celălalt e Conn O'Hara; unul 
din oamenii mei i-au văzut revenind în oraş după 


isprava... McGrath e un nimic..., iar pentru Conn regret 
— l-am cunoscut la New-York — face mult prea mult 
zgomot. l-ai văzut femeia? 

Tony o văzuse şi n-o mai putea uita. 

— Da, o cunosc. Dar în problema noastră, ce-ai 
vrea să fac? 

Mike Feeney cobori vocea. 

— Să-i „lăsaţi pe loc” în noaptea asta, la 
unsprezece, pe Michigan, colţ cu Strada 94... Băieţii 
mei vor fi acolo şi se va termina cu toată povestea 
asta. 

— N-as face treaba asta nici cu un ciine 
rapciugos, se zbirli Perelli. 

— Toata stima mea pentru atitudinea si cuvintele 
astea, dar... 

— E adevărat că cei doi ma cam incomodeaza..., 
murmura el. 

Mike simtea ca e pe cale sa cistige partida. 
Continua impaciuitor: 

— Există indivizi din ăştia, „yellow”, în toate 
organizaţiile... Iti amintesti de Vinsetti? 

— Da, îl cunoşteam..., făcu Tony, evaziv. 

— Şi ăsta trebuie să fi fost la fel... Am înţeles că 
voia s-o şteargă de la tine şi să... 

— Nu-i adevărat, voia doar să se retragă din 
afaceri, îl întrerupse Tony, neglijind politetea. 

— A fost aici... chiar în camera asta, din cîte ştim 
noi, ş-apoi n-a mai auzit nimeni de el... l-au găsit 
cadavrul în Lake Shore... 

— Am citit şi eu asta în ziare, pronunţă scrisnit 
Perelli. Nu-mi plac încurcăturile, înţelegi Mike?... Am 
să-i trimit „pe loc”. 

Cineva bătu în uşă. Săriră amindoi în picioare. 
Intră Angelo împingînd o coroană imensă din flori 
naturale, în formă de harfă. Se opri în faţa celor doi, 
care o admirara un timp în tăcere. Era o creaţie a lui 


Schoberg, cel mai la moda specialist in domeniu, din 
Chicago. 

— Este cu adevarat foarte distinsa! facu Mike 
impresionat. Apreciez gestul la adevarata lui valoare... 
da, il apreciez...! 

Ridica una din panglicile brodate pe margini cu fir 
de matase rosu-aprins si citi cu glas tare: 


„Cînd în dangat de clopote, 
Shaun la îngeri s-a dus, 

Cu toţii în cor, înaripaţii au spus: 
Un brav om printre noi a ajuns!” 


Stergindu-si două lacrimi, Mike zise cu vocea 
ştrangulată de emoție: 
— Oh, dar e nemaipomenit! 


Capitolul XVI 


În mod obişnuit, seratele pe care le dădea Tony 
erau considerate foarte şic. Nu acelaşi lucru se putea 
spune despre petrecerea care era în curs. Unii 
considerau că Shaun fusese un personaj prea 
important în lumea gangului şi că Perelli nu procedase 
tocmai corect, organizind o petrecere exact după 
înmormăntarea lui. Pe deasupra, nici înmormântarea 
nu se desfăşurase cum ar fi dorit ei. Episcopul îi 
refuzase sfinta slujbă creştină, în ciuda protestelor 
iritabilei sale văduve, şi chiar a unei adrese telegrafice 
la Sfîntul Scaun. In aceste condiţii fuseseră nevoiţi să-l 
îngroape într-un colt al cimitirului, rezervat baptistilor, 
şi să considere afrontul încasat mai grav chiar decît 
moartea celui înmormîntat. Cei mai infierbantati dintre 


foştii prieteni ai lui Shaun, nu s-au liniştit decit o luna 
mai tîrziu, cînd l-au deshumat şi l-au reinmormintat în 
imediata apropiere a monumentului sub care se 
odihnea predecesorul episcopului intransigent. 

Pentru Tony genul acesta de petreceri erau 
absolut necesare, mai ales cînd urmau dispariţiei unuia 
dintre foarte scumpii săi inamici... Vinul, servit din 
abundentă, făcea parte din ritual. Cînd poliţia, alertata, 
de împuşcături, descindea în vreunul din localurile 
clandestine ale oraşului, găsea întotdeauna lîngă 
victime sticle şi pahare cu băutură. Dacă vinul se 
amesteca cu sîngele discordiei, Tony socotea că tot cu 
vin se putea netezi calea spre înţelegeri cordiale... 

In timp ce invitaţii dansau într-o aripă mai 
îndepărtată a resedintei sale, Perelli, rămas singur în 
salon, îşi chemă locotenentul: 

— Ascultă, Angelo, îi trimit pe Jimmy şi Conn în 
cartierul de Vest. 

— Aaa! Cum ţi-a venit ideea? 

Pusese întrebarea pe un ton calm; nu cunoştea 
amănuntele înţelegerii dintre Tony şi Mike. 

— O'Hara a devenit prea vorbaret, iar băiatul s-a 
dezumflat cu totul. Dacă Kelly reuşeşte să-l ducă la 
poliţie... 

Perelli se întrerupse, aruncîndu-şi privirile spre 
balcon: Minn Lee revenea în salon. Angelo îşi încruntă 
sprincenele. „Sper că nu din cauza ei îi „lasă pe loc”; 
n-are nici o legătură cu „business”-ul şi ar fi cu totul 
inadmisibil...” gîndi el. 

Tinăra femeie se apropie de ei. Angelo sesizind 
crisparea bruscă a lui Tony, se retrase discret. 

— Nu te-am văzut toată seara, îi zise Tony, surd. 
Unde ai fost? 

— In camera mea. 

— In camera ta, atunci cînd eu dau o serată?! Si 
Jimmy McGrath tot în camera ta fost? 

— Da. 


Raspunsul fusese net, neasteptat. O privi si nu-i 
venea sa creada ca putuse ramine atita timp in 
camera ei mai ales ca-i incercase usa de mai multe ori 
şi o găsise încuiată; doar încuia numai cînd pleca în 
oraş... 

— Vrei să spui că ai stat încuiată cu Jimmy, în 
camera ta, tot timpul ăsta? 

— Da. 

— Ştii să eşti... că ai... un tupeu nebun să-mi spui 
mie asta! se bilbii Perelli, sufocat de indignare. 

— Mi-ai ordonat să-l ţin pe Jimmy departe de 
serata asta şi... l-am tinut...., răspunse ea zimbind 
ciudat. 

— De acord, am zis, dar asta nu înseamnă că 
trebuia să te încui cu el în cameră! 

Tony pronuntase ultimele cuvinte stringindu-i 
braţul ca într-o menghină. Brăţările îi patrunsesera în 
carne, pricinuindu-i o durere vie, dar Minn nici nu clipi; 
ochii ei continuau să privească fix, drept în pupilele 
ochilor lui Tony. 

— Ai îndrăznit să te încui cu alt bărbat în 
cameră... făcu el, cu inflexiuni dureroase în glas, apoi 
încet, încet se calmă. 

— Acum du-te şi adu-mi-l pe Jimmy; zi-i că am 
treabă cu el, ordonă Tony, consultindu-si ceasul. Zi-i 
acelaşi lucru şi lui Conn O'Hara, dacă-l vezi pe 
undeva... Să-i spui, mai întîi, că o cauţi pe nevastă-sa; 
de altfel, iti cer să te ocupi de ea toată noaptea... să-i 
povesteşti despre toate cîte am făcut pentru tine: că 
te-am dus la mare, că ţi-am luat haine pentru care te- 
ar invidia şi starurile de la Hollywood... 

— N-ai decit să-i spui tu însuţi! îl întrerupse ea. 

— Bine du-te să-i cauţi pe cei doi... Totuşi, Minn, 
de ce ai încuiat uşa camerei?. 

— Pentru că tineam să nu intre cineva, răspunse 
ea inocent. 


— Înţelog. Jimmy e un om slab: probabil plingea 
sau era pe-aproape... Dacă pune mina pe el Kelly şi-l 
incolteste serios, vom avea necazuri... 

— Nu, nici gînd să plîngă... îl asigură Minn Lee 
surizind şi plecă. 

Din nou singur, Perelli căzu pe ginduri, stupefiat 
de brusca ei atitudine de independenţă faţă de el; ea 
cea atît de supusă... 

Soneria telefonului îl făcu să tresară. Ridică 
receptorul: era Mike. 

Cu multă nerăbdare şi suspiciune în voce, îl 
întrebă dacă înţelegerea lor rămăsese neschimbată, 
pentru că băieţii lui îl presau. Tony ştia bine cine făcea 
presiuni; în mod sigur Bella îi pusese receptorul în 
mînă. 

— Nu mă hartui, Mike, răspunse el iritat. Ceasul 
arată abia unsprezece fără un sfert, iar indivizii nu pot 
face mai mult de zece minute pina la locul întîlnirii. Eu 
n-am decit un singur cuvint!... 

Jimmy intră în salon. Perelli închise telefonul şi 
veni spre el: 

— Imi pare rău că trebuie să te iau de la serată... 
il cunoşti pe căpitanul Strude? Nu? N-are importanţă... 
Vei merge să te intilnesti cu el; te va recunoaşte el... 
Ei! dar pari mult mai bine dispus acum?! 

— Într-adevăr, mă simt mult mai bine. 

— Jimmy, Minn Lee îţi e simpatică, ia spune? 

— O iubesc, răspunse el simplu. 

— O iubeşti!... Fata arată foarte bine, nimic de 
zis... Eu am descoperit-o şi am făcut din ea ceea ce 
este... Ştii unde am găsit-o? In garsoniera unui artist 
muribund. Şi ce-i un artist, chiar sănătos? Abia de 
poate fi socotit o fiinţă umană... 

Apariţia lui Conn O'Hara îi întrerupse brusc 
peroratia. 


— la spune-mi, Conn, îl luă el din scurt, încă de la 
distanţă, îl cunoşti pe Lefty Strude, căpitanul de 
politie? 

— Nu-l cunosc, dar nu va dura prea mult timp ca 
să fac cunoştinţă cu el. 

— Sigur, sigur... la plicul ăsta, Jimmy. Pune-l în 
buzunar şi fii atent: în el sînt treizeci de mii de dolari! 
Sînt pentru o încărcătură de alcool, dar asta nu te 
priveşte. Trebuie să-i duceti la intersecţia dintre 
Michigan şi Strada 94. Strude va sosi cu maşina în jurul 
orei unsprezece; va spune simplu „Lefty” şi tu trebuie 
să i-l dai. După aceea vă intoarceti aici 

— De ce mă trimiţi aşa acolo? făcu Conn iritat. Nu 
e nevoie să fim doi pentru un plic. 

— Nu prea sînt sigur de intenţiile lui Mike Feeney. 
E la curent cu afacerea şi mi-e teamă că nici doi nu 
sînteţi de-ajuns pentru a o rezolva. In ceea ce o 
priveşte pe doamna O'Hara, va rămîne aici pînă va 
întoarceţi. De altfel veţi dormi la mine; am dat deja 
ordine în sensul ăsta. 

— Pot să merg şi singur, se oferi Jimmy. Sint 
destul de mare să... 

— Sigur, sigur! se grăbi să-l aprobe O'Hara, 
întrerupîndu-l. 

— Ce v-a apucat? izbucni apăsat Perelli. V-am 
cerut eu părerea? Conn ţi-e frică să mergi cu băiatul 
ăsta?... Ştii doar că nu l-aş trimite dacă ar fi serios în 
primejdie; îl iubesc ca pe propriul meu frate!... 

— Bine, merg să-mi iau pardesiul, făcu O'Hara 
potolit. 

— la zi, Jimmy, ce ai în buzunarul ăla de la piept 
de ţi-e haina umflată? îl iscodi Tony, cînd rămaseră 
singuri. 

— O tabacheră. Mi-a dat-o cineva... 

— Cineva simpatic, nu-i aşa? Şi o porţi lîngă 
inimă? Nu e nici frumos şi nici elegant să umbli cu 
haina umflată... 


Jimmy scoase tabachera şi o mută într-unul din 
buzunarele laterale. Prin minte îi trecu o idee care îl 
făcu să ofteze, apoi murmură: 

— Natural! Se află chiar pe traiectorie... 

Zimbetul lui Perelli dispăru ca prin farmec. Să 
aibă Jimmy niscai bănuieli?... Dacă ştia ceva, ce 
anume? Şi cine-i putuse spune?... 

Jimmy era pe punctul de a ieşi, cînd uşa se 
deschise şi în salon intră Minn Lee, urmată imediat de 
Maria. Impinsa de un elan pe care nimeni nu i l-ar fi 
bănuit, tînăra chinezoaică, uitînd de prezenţa Mariei si 
a lui Tony, se aruncă în braţele lui. Jimmy o strînse la 
piept si rămaseră aşa cîteva secunde bune. Tony 
urmărea scena cu gura căscată, iar Maria părea 
şocată, căci femeile din categoria ei trebuiau să se 
supună unor conveniente destul de riguroase, pe care 
chinezoaica le încălca brutal chiar în clipa aceea. 

— De ce pleci fără să-mi spui adio, Jimmy, spuse 
Minn cu răsuflarea tăiată. Eşti fericit, ia zi, eşti 
fericit?... 

— Oh! facu el. N-o sa stii niciodata cit sint de 
fericit! A 

Ea se ridica pe virfuri şi se sărutară lung. In 
secundele următoare, Jimmy plecă fără să mai 
privească înapoi. 

Minn Lee străbătu salonul ca în transă; nu-l privi 
nici pe Tony, nici pe Maria, femeia destinată să-i ia 
locul. Privea drept înainte, de parcă încerca să prindă 
infinitul cu ochii, acel infinit pe care îl ştia deja închis, 
în parte, în inima ei... Avea impresia că trăieşte un 
miracol, obiectul unei revelații... 

— Hei! Pe mine mă aştepţi? se auzi ea spunînd. 

Tony, roşu ca focul, era lîngă ea. | se păru superb, 
puternic şi... şi totuşi... 

— Vrei să dansezi cu mine? îl întrebă cu o veselie 
nefirească. Voi fi cea mai frumoasă femeie din tot 
balul! Jimmy mi-a zis... 


Minn se intoarse pe propiile sale urme, deschise 
uşa şi ieşi, murmurînd ceva de neinteles. 

Tony Perelli rămăsese împietrit în mijlocul 
salonului, deşi se scursese un crimpei bun de timp de 
la ieşirea ei... 

— Auzi! mirii el. „Voi fi cea mai frumoasă femeie 
din tot balul”, Jimmy i-a zis!... 

Se simţea rănit... rănit profund. Şi cu toate astea 
terminase cu ea; terminase definitiv, cum terminase 
cu multe femei înaintea ei; fiinţe fermecătoare, ce-i 
drept, dar de care nici nu-şi mai aducea aminte. Aşa se 
întămplase cu toate femeile acelea, dinaintea 
chinezoaicei, dar ştia foarte bine că nici una nu 
însemnase pentru el mai mult decit obiectele de lux 
ce-l înconjurau. Minn, însă, avea încă puterea de a-i 
răni amorul propriu şi asta îl scotea din fire... 

Vocea Mariei îl scoase din penibilele sale 
meditații: 

— Unde sînt Conn si cu celălalt? Eşti surd, 
domnule Perelli? 

Tony mormăi nişte cuvinte cărora Maria nu le 
prinse sensul. 

— Vii să dansam? i-o tăie fără menajamente 
femeia, sau rămii să mormăi aici toată noaptea? Cit va 
mai intirzia Conn pe-acolo, pe unde l-ai trimis? 

— Depinde; atît cit va fi necesar ca să-şi facă 
treaba, răspunse el, înconjurîndu-i talia cu brațele. 

Maria încercă să se degajeze, dar el o duse 
hotărît pina la divan, o forță să se aşeze şi începu s-o 
sărute lacom. Intampina doar atita rezistenţă cîtă 
credea ea că e necesară pentru a salva aparențele... 

Cînd Tony îşi trase respiraţia, femeia, deja 
încălzită, îi susura: 

— Şi dacă intră soţia dumitale? 

Dintr-o dată, din ochii lui Tony dispăru toată 
ardoarea; luminiţele acelea sălbatice se stinseră. Maria 
se ridică, dezamăgită. 


— Daca ai de gînd, doar, să ma perpelesti aşa, 
atunci am sa-mi caut alt partener. 

Isi trase mina pe care el inca i-o mai tinea si se 
îndreptă hotarita spre uşă. 

Tony ştia unde s-o găsească. Mai rămase citeva 
secunde pe canapea, fara nici o noimă, apoi, 
regăsindu-şi zimbetul obişnuit, se ridică şi porni repede 
spre sala de bal. 

Ajunse la timp pentru a o smulge pe Maria din 
braţele unuia care tocmai o invitase la dans... 


Capitolul XVII 


Jimmy se afla la volan şi conducea cu siguranţă şi 
calm de profesionist. Starea lui nervoasă se ameliorase 
atit de mult încît Conn O'Hara nu ştia ce să creadă; în 
viata lui văzuse mulţi oameni schimbindu-se rapid, fie 
în bine, fie în rău, dar pe Jimmy nu l-ar fi crezut 
niciodată capabil de performanţa asta. 

— De ce s-o fi dus Kelly sus, la Perelli, acum 
cîteva minute? întrebă el retoric. 

— Kelly? făcu Jimmy. 

— Da, a intrat în clădire doar cu un minut, două, 
înainte de a ieşi tu, preciză Conn. Mă gindeam că l-ai 
întîlnit pe hol. 

Jimmy nu răspunse. Rulară un timp în tăcere, 
apoi, pe neaşteptate, începu o discuţie, cel puţin 
ciudată, după părerea lui Conn. 

— Cum găseşti viaţa asta, Conn? 

— Ce să găsesc?! 

— Da, te întrebam cum găseşti lumea asta în care 
trăim, îţi place? Iti convine aşa cum e? Ai vrea să-ţi 
continui viata, aşa cum ai trăit-o pînă acum, cu 
nevasta-ta... si cu tot restul? 

— Bineinteles. Nici n-am de gind s-o schimb! 


— Daca-i aşa am să te las pe undeva, înainte de a 
ajunge la locul de întîlnire... Da... înainte de a ne intilni 
cu... polițistul. O sa mă duc singur... Pregăteşte-te să 
cobori. 

O'Hara se întoarse spre el surprins; nu înţelegea 
nimic. 

— Ce-ţi trece prin cap? Ce idee genială mai e şi 
asta? întrebă tărăgănat, privind curios profilul lui 
Jimmy. 

— Stii ce inseamna cuvintele ,,lasat pe loc”? 

— Sigur. De ce?... 

— E curios, dar eu n-am înţeles bine lucrurile 
astea pînă acum citeva ore. Expresia a fost răspîndită 
de ziare; poate fi citită sub un anumit fel de imagini pe 
care le reproduc ele, nu-i aşa? Crucea indică locul 
unde s-a găsit cadavrul după „afacere”... adică „locul” 
unde a fost trimis, nu?... Ziarele menajează nervii 
sensibili ai cititorilor şi de aia reproduc fotografia 
„locului” fără cadavru, îl înlocuiesc cu o cruce... 

— Si cine e „trimisul pe loc”? mă rog frumos, rînji 
Conn. 

— Mi se pare că e vorba de noi... De mine, cel 
puţin, sînt absolut sigur. De aia ţi-am zis să cobori... şi 
ar fi bine s-o faci mai repede... 

— Stai să ne lamurim! Vasazică noi doi am fost 
trimişi „să ramanem pe loc”?... Nu cumva porcul de 
sicilian... 

— Ştiu sigur, îl întrerupsese Jimmy grav. În ce mă 
priveşte, ştiu de ce vor să scape de mine, dar în 
privinţa ta, habar n-am... 

— Cine te-a pus la curent? 

— Cineva care nu minte niciodată. 

— Minn Lee? 

— Repet: cineva care nu minte niciodată! Cred că 
e mai bine să te las chiar aici. 


— Si cum naiba vrei sa te duci singur acolo? Asta- 
i curată nesimţire! la spune: nu cumva ţi-a venit ideea 
că-i mai bine să faci o mică plimbare cu toţi banii aia? 

Jimmy scoase, cu mina dreaptă, plicul din 
buzunar, îi rupse cu dinţii un colt, apoi, ţinîndu-l cu 
mîna stîngă pe volan, îl desfăcu complet. Fără a se uita 
măcar, îi goli conţinutul pe genunchii lui Conn; un fişic 
gros de tăieturi din ziare se raspindi peste tot. 

— Vezi?... Un morman de bănet; cit să duci o 
viaţă de huzur, nu-i aşa? 

Opri maşina, se aplecă şi-i deschise portiera: 

— lar acum cară-te! îi zise el calm. 

Conn ezită un moment, apoi cobori. Se aflau pe o 
stradă strimta şi destul de slab luminată. 

— O să te urmăresc îndeaproape, zise el cu vocea 
înăbuşită de emotie. Ai un revolver? 

— Nu-mi trebuie! răspunse Jimmy, făcîndu-i un 
semn de adio, apoi demară. 

Pînă la locul de întîlnire nu mai era mult; ajunse în 
două minute. Opri maşina şi scrută împrejurimile; 
nimic nu părea să fie suspect. Un alt automobil trecu, 
luminîndu-l puternic cu farurile, dar îşi continuă cursa. 
Cobori şi făcu cîţiva paşi pe trotuar. Din spate, o 
maşină închisă se apropia cu viteză redusă. Se 
întoarse şi mai apucă să vadă cum perdeaua din piele, 
de la unul din geamuri, se dă la o parte şi apare ţeava 
unui pistol-mitralieră care, în aceeaşi clipă, începu să 
scuipe fulgere scurte. Ciuruit, se prabusi pe asfalt, fără 
să mai simtă ceva. Datoria lui era plătită; plătită cu vîrf 
şi îndesat... 

In mai puţin de o oră, reporterii de la ziarele din 
Chicago se aflau la faţa locului. Aveau material pentru 
a-şi umple fiecare pagină cu articole însoţite de 
imagini marcate cu cruci; Shaun O'Donnel era pe 
jumătate răzbunat, nu mai era nici o îndoială... 


Capitolul XVIII 


Prevenit, Angelo îl întîmpină pe Kelly şi îl 
introduse în salon, cu inima grea. Era perfect conştient 
de pericolul pe care îl prezenta vizita acestui om cu 
trăsături dure, într-un moment atît de nepotrivit. In 
alte împrejurări, venirea poliţistului nu l-ar fi indispus, 
ba chiar dimpotrivă... 

Exista între Kelly şi Angelo Verona un fel de 
simpatie tacită, care provenea din convingerea 
comisarului că nu mai putea dura mult pînă cînd la 
conducerea clanului prezidat acum de Perelli, va veni 
Angelo, ceea ce, presupunea el, trebuia să aducă 
schimbări radicale în multe privinţe. 

— Unde e Perelli? întrebă aspru polițistul. 

— A ieşit să se intilneasca cu un prieten, răspunse 
Angelo. | 

— In ultimul timp n-a iesit deloc fara masina 
blindată, ori eu am văzut-o în garaj... 

— Adevărul, şefule, este că Tony se află în sala de 
bal de lîngă seră. Ştii şi singur cum e el cînd se ţine 
după o fustă... 

— Mike Feeney a fost pe-aici? 

— O! El şi cu noi, sîntem ca fraţii... 

— Ca fraţii de genul Cain şi Abel! exclamă Kelly. 
Jimmy McGrath pe unde e? Si cu el vă aveţi ca fraţii? 

— Trebuie să fie pe undeva pe-aici; e simpatic, 
nu-i aşa? 

— Ce rost are serata asta? întrebă Kelly, oprindu-l 
pe Angelo care se îndrepta spre uşă. 

— A, nu-i decit o petrecere restrîinsă pe care o 
dăm în salonul mic, de lîngă seră. Tony s-a gîndit că n- 
ar fi bine să-i dăm mai multă amploare din cauza 
înmormîntării lui Shaun. Apropo, ai văzut cortegiul 
funerar? Numai sicriul de argint al lui Shaun a costat 


peste sapte mii de dolari, iar florile mai mult de doua 
mii! 

Minn Lee intra in salon, mai frumoasa ca oricind. 
Purta o rochie deosebită, din lame auriu, care-i mula 
perfect trupul, iar reflexele metalice îi puneau şi mai 
mult în valoare tonalităţile pielii de culoarea fildesului. 

— Ţi-ai pus o rochie de zile mari, Minn Lee, făcu 
Kelly. 

— Nu-i aşa că-i minunată? zise, ea, făcînd o 
piruetă. 

— Ascultă, Minn Lee. M-am gîndit mult la 
dumneata în ultimele ore, pentru că te respect şi te 
simpatizez în mod deosebit. Tot ce-i aici, în jurul 
nostru, e fals; imită sau copie ceva. Numai dumneata 
ai rămas neintinata, adevărată... Cînd pleci din casa 
asta? 

— Cine ţi-a spus că voi pleca? 

— Eşti pe punctul de a pleca. Am văzut aici fete 
care valorau un milion de dolari; au dispărut ca fumul 
de ţigară! Crede-ma ăsta-i adevărul. 

— Bietele femei!... le compătimi ea mai mult în 
glumă. 

— Fără îndoială că ai aflat de unde îşi scoate 
individul asta mormanul de bani necesari unui 
asemenea lux? 

— Din alcool, cred... făcu ea. 

— Da, dar nu numai din alcool. Mai are trei case 
în „Cicero” şi două în „Burnham”, cu cîte patruzeci de 
femei în fiecare. Ele îi aduc un profit de două mii de 
dolari pe seară; două mii de dolari de pe urma 
femeilor! 

— Ştiu. Doar nu sînt chiar atît de inocentă... De 
ce-mi spui toate astea? 

— Directoarea de la „Cicero” s-a pus rău cu 
Perelli. Se pare că a deturnat nişte bani... Cineva 
trebuie să-i ia locul. 


— Nu ma intereseaza, mi-e indiferent... in seara 
asta totul mi-e indiferent; nimic nu-mi mai poate face 
rau. Spune-mi, te rog, cit e ceasul? 

— Unsprezece. 

Fata lui Minn Lee capata o expresie indescriptibila 
de extaz. Kelly remarca paloarea ei, accentuata dintr-o 
data, si o lumina stranie in ochi, cum nu mai vazuse 
niciodata la nimeni. 

— Ce se întîmplă, Minn Lee? întrebă el intrigat. 

— Nu mai vorbiti... măcar cîteva clipe! îi imploră 
ea, tnchizind ochii si împreunîndu-şi mîinile a rugă la 
piept. 

— Parcă ai fi împărăteasa Chinei, zise Kelly. 

— Sărută-mi mina! făcu ea, întinzîndu-i o mina 
poliţistului. Într-adevăr, în clipa asta sînt regină... 
Propria mea regină! Cred că se întîmplă pentru prima 
dată în viata mea!... 

Trecu aşa aproape un minut, timp în care Minn 
Lee rămase nemişcată, iar comisarul o urmărea în 
tăcere. Cînd păru să-şi revină, Kelly reluă: 

— Ascultă, fetito! In una din zilele astea, Perelli o 
să-ţi ceară diamantul ăla magnific pe care-l porţi acum 
la mînă, ai să i-l dai şi n-ai să-l mai revezi niciodată. 
Toate femeile care au trecut pe aici l-au purtat. Pe 
urmă te va trimite la „Cicero”, să conduci casele 
acelea de lux în care vin tipi bine... 

— Nu! strigă ea. 

— Pe-acolo au trecut toate fostele amante ale lui 
Perelli, Minn Lee. Nu va trece un an si te va muta in 
altă casă, una din acelea in care se bea bere şi alcool 
ieftin, apoi, puţin cîte puţin, vei sfirşi prin a avea o 
cameră cu lighean şi prosop... 

— Nu, niciodată! 

— Cunosc un mijloc prin care poţi scăpa de 
încurcătură, fată dragă. Există o recompensă de o sută 
de mii de dolari pentru demascarea ucigaşului fostului 
tău prieten Vittorio Vinsetti. Perelli în persoană a comis 


acest asasinat si... tu stii foarte bine cum s-au petrecut 
lucrurile. 

— Credeam ca vrei sa-mi spui ceva interesant, 
dar vad ca nu poti uita ca esti politist. Tin atit de mult 
la dumneata atunci cind te comporti ca un barbat 
obişnuit... 

— Nu-l cunoşti pe Tony Perelli, spuse Kelly 
dezamăgit. 

— Nu mai insista: n-o să mă scoţi dintr-ale mele. 
Nu vreau să fac rău nimănui. Vreau să plec împăcată 
cu toată lumea... 

Silueta lui Tony apăru în uşă; zimbea larg ca în 
zilele lui bune. 

— Stai de vorbă cu Minn, şefule... Trebuie s-o 
scuzi pentru că e timpul ca micuța şi scumpa mea 
chinezoaică să se retragă... Ne vedem mai tîrziu draga 
mea, sfirsi el cu o reverență. 

Kelly îi întinse mîna femeii care i-o strînse, 
înclinîndu-se elegant. 

— Oooo! făcu Tony, bine dispus. E prima oară 
cînd te văd dînd mina cu cineva! 

— Pentru că e prima dată cînd întîlnesc prin 
preajma ta pe cineva căruia să simt nevoia să-i întind 
mîna! replică Kelly. 

Continuă schimbind tonul: 

— Eşti un individ corupt pînă în măduva oaselor, 
Perelli. Mult timp m-am întrebat cine eşti. Acum ştiu. 
Mă întreb numai dacă nu cumva ai în tine sînge 
evreiesc? Cine ştie dacă luda n-a fost pe jumătate 
sicilian? Aşează-te. _ 

— Sa mă aşez?! In casa mea?! Angelo, ai auzit ce 
mi-a spus? 

— Apartamentul meu de la Cartierul General al 
Poliţiei nu-i aşa confortabil. Ultimii opt gangsteri care 
au trecut pe-acolo au murit, i-o tăie Kelly. 

— Domnul comisar, nu numai că ne cunoaşte 
foarte puţin dar şi-a făcut şi o părere exagerat de 


proastă despre noi. De cite ori se întîmplă ceva 
necurat, hai la Perelli... Dispare Vinsetti, hai şi caută în 
casa nefericitului Perelli... 

— Vinsetti retrăsese de la bancă trei sute de mii 
de dolari; a venit în casa asta... apoi nu l-a mai revăzut 
nimeni viu. 

— Da, probabil că l-aţi urmărit îndeaproape. leşea 
de la voi, doar... nu-i aşa?... unde îşi vinduse 
camarazii. 

— Eşti cunoscut destul, şi tu şi faimosul tău pistol, 
atit de remarcabil in a împuşca pe la spate, dincolo de 
uşile închise! 

— E de-a dreptul irezonabil! După dumneata eu 
sînt vinovat pentru toate crimele din Chicago. Dacă n- 
aş fi eu, ziariştii ar muri de foame, iar gazetele ar 
dispărea. Dacă n-aş exista deja, ar trebui să inventati 
unul ca mine! 

— Cînd nu va mai fi nevoie de ziare, nici pentru 
poliţie nu vor mai exista motive să deranjeze pe 
cineva, spuse Kelly pe un ton tărăgănat, filozofic. 

— In cazul acesta: Jos presa! intră în discuţie şi 
Angelo care, la un birou în celălalt colţ al salonului, îşi 
făcuse de treabă tot timpul cît Kelly vorbise cu Minn 
Lee şi apoi cu Perelli. 

Tony îl privi o clipă, apoi îi făcu semn să se 
retragă din salon. Intuia că polițistul juca o partidă 
nouă, deosebită, cu el. Dacă era vorba de surprize, 
atunci ţinea să le afle primul. 

— Ce mai e nou prin „zona” ta? întrebă Kelly, 
aprinzindu-si calm o ţigară. 

— Nimic. Dacă te referi la cartierul de Vest, nimic 
nou... 

— Hm!... foarte bine. 

Perelli ştia el ce ştia: cînd Kelly spunea „Foarte 
bine”, în general trebuia să se aştepte la contrariul. 

— Perelli, reluă el, cam citi bani cîştigi anual, cu 
diversele tale „meserii” şi afaceri? 


— N-am de ce sa mă ascund... între prieteni nu se 
umblă cu ascunzişuri... Cam un milion şi jumătate, pînă 
la două milioane... Am însă cheltuieli mari: numai 
poliţia m-a costat deja aproape un milion... 

— Si eu cit te-am costat, Perelli? 

— Dumneata eşti un om imposibil, şefule. Viaţa 
trebuie să fie frumoasă şi dacă cei care o trăiesc nu se 
înţeleg, atunci nu poate fi aşa. 

— Vorbeşte-mi acum de Jimmy McGrath. Mi-ai 
spus de multe ori ca prin politia ta personala ajuti 
statul, ca îl scutesti de şase milioane cheltuieli anuale, 
consumind tu şaizeci de mii de cartuşe... Ai spus, şi în 
parte sînt de acord cu asta, că vermina trebuie să 
distrugă vermina... Dar baietandrul ăsta, Jimmy, tot 
vermină este? 

— E un băiat simpatic şi îl iubesc ca pe un frate, 
răspunse Tony pe tonul cel mai suav posibil. 

— Conn O'Hara se numără, de asemenea, printre 
fraţii tăi, mult iubiţi? 

— Desigur, O'Hara e un băiat sic, afirmă iar Tony. 

— Şi... unde sînt aceşti domni acum? 

— Nu ştiu exact; probabil se ocupă de niscaiva 
fuste... Dar nu cumva să afle doamna O'Hara. 

— Cu Mike Feeney ai dat la pace; sinteti foarte 
buni prieteni acum? 

— Natural, am avut unele neînţelegeri mărunte, 
dar sînt rezolvate şi ne împăcăm destul de bine. 

— Shaun O'Donnel... a fost şi el una dintre aceste 
neînţelegeri mărunte, dacă nu mă înşel, nu-i aşa? 

— Nu ştiu nimic despre cazul Shaun O'Donnel... 
Poate doar că e de domeniul trecutului... In prezent ne 
înţelegem bine. 

— Şi care e preţul pe care a trebuit să-l platesti 
pentru a aduce lucrurile la o stare atit de 
„satisfăcătoare”? 

Ultimile replici schimbate rapid, îl aduseseră pe 
Tony în pragul unei crize de nervi. 


— Domnule Kelly, îmi cinti una din ariile alea 
nemtesti care nu-mi plac deloc si pe care n-am nici un 
chef să le descifrez, se imbatosa el. 

Comisarul, însă, ştia ce vrea şi continuă să-l 
preseze. 

— Cineva trebuie să fie „lăsat pe loc”, nu? 

— Dumnezeule!... N-aş face asta nici unui cîine 
răpciugos... Ar fi un asasinat, domnule Kelly, crede- 
mal... 

Kelly îşi luă pălăria in mina, cu intenţia vizibilă de 
a pleca. 

— In loc de adio nu pot să-ţi spun decit atît: tu 
însuţi eşti un cîine răpciugos... un putregai, şi încă 
„Yellow” pe deasupra!... 

Chiar în clipa aceea soneria telefonului începu să 
zbirniie. 

— Raspunde; le-am lasat vorba ca ma gasesc aici, 
zise rece politistul. 

Intorcindu-se spre telefon, Perelli dădu cu ochii de 
Minn Lee, care tocmai intrase. 

— Tu, şterge-o, făcu el scrişnit. Hai sterge-o si 
mai ia pe unul cu tine, du-l in camera ta şi incuiati-va 
pe dinauntru! 

Kelly facu un pas spre telefon, cu intentia de a 
raspunde. 

— Nu, se repezi Perelli brutal, la telefonul asta 
raspund numai eu. 

Ridica receptorul, asculta un moment, apoi vorbi 
pe un ton imblinzit: 

— Cum, Comisariatul central?... Seful?... Da, e 
aici. 

În timp ce Kelly preluă receptorul, Perelli se 
întoarse din nou spre Minn Lee; o cîntări din ochi, plin 
de resentimente: îl trădase mai înainte ca propria lui 
trădare sa se fi împlinit! Desi nu simţise niciodată 
nevoia să se autojustifice, căuta în comportamentul 
chinezoaicei, involuntar, motive pentru a se 


autoconvinge, o data in plus, ca trimiterea la moarte a 
celor doi era inevitabila. 

— Te-a sarutat pe buze si tu i-ai raspuns... Cind a 
plecat... am vazut cu ochii mei!... zise el plin de venin. 

Minn Lee nici nu-l auzi; urmărea cu sufletul la 
gură convorbirea telefonică. Nu avea nici o îndoială 
asupra noutatilor care i se transmiteau comisarului... 

— Aşa!... Cînd s-a intimplat?... hîmm... cum?... 
Tînărul McGrath? A murit pe loc? 

Privirile lui Tony rămăseseră atintite asupra 
tinerei femei şi nu-i veni să-şi creadă ochilor: 
confirmarea morţii lui Jimmy o transformase într-un 
mod neaşteptat; ţinuta ei deveni maiestoasă şi degaja 
o stranie exaltare interioară. 

—...unde? Pe Michigan, colt cu Strada 94... da! 
Alţi morţi mai sînt? Numai McGrath? Nici raniti?... 
Sinteti absolut siguri?... O'Hara nu era cu el?... Da, e 
clar. 


Capitolul XIX 


Se auzi un zgomot de sticlă spartă. Un cuţit 
pentru deschis corespondenţa căzuse din miinile lui 
Tony, peste un bol de cristal în care înotau citiva 
peştişori exotici. Aproape că nu luă în seamă 
accidentul; un singur gînd îi sfredelea creierul: „Conn 
O'Hara nu fusese cu Jimmy şi trăia!”. Nu-i venea să-şi 
creadă urechilor. 

— Am o maşină aici; nu va atingeti de cadavru 
pînă nu sosesc eu acolo. 

Puse receptorul în furcă şi se întoarse spre Tony, 
care privea, fără să vadă, cum se scurge apa de pe 
masuta cu incrustatii de fildeş şi zvircolirile disperate 
ale peştişorilor printre cioburile de cristal. 


— Cit despre tine, Perelli, miine ne vedem in 
biroul meu. 

Kelly ieşi repede, trintind usa. p 

— Ai auzit! îi strigă Tony tinerei chinezoaice. Imi 
vorbeşte ca unui cîine! 

— Jimmy... Jimmy... murmură ea, ca pentru sine, 
indiferentă la urletele lui Perelli. 

— A ajuns în iad, ticălosul! zbieră din nou Tony. 

— Astăzi era în cer, spuse ea blind, fără să-l 
privească. 

— Amorezul tău, nu-i aşa? 

— Eu te iubesc pe tine, nu pe el, dar i-am dat tot 
ce şi-a dorit... tot! Şi numai bunul Dumnezeu ştie cit 
sînt de fericită! Am făcut şi eu ceva, în sfîrşit; n-am 
fost cu totul inutilă!... 

— Ai făcut ceva util... şi, mă rog, ce-ai făcut? 

— Jimmy ştia că merge la moarte, dar era fericit... 

Perelli îşi ştergea transpiratia de pe frunte. 

—- Ştia?... De la cine ştia? 

— Eu i-am spus... Era fericit! Apoi m-a iubit... 

Minn Lee vorbea cu blindete şi detaşare, fără nici 
un fel de provocare. 

— El te-a... te-a iubit? Pe tine, femeia mea? 

— Femeia lui. 

leşit din minţi, cu trăsăturile descompuse, Perelli 
se aruncă asupra ei şi o apucă de git. 

— Unde-i O'Hara? reuşi ea să-l întrebe cu răceală. 

Cuvintele acestea căzură peste Tony ca un duş 
rece: în aceeaşi clipă îi dădu drumul şi făcu un pas 
înapoi. Mintea începu să-i lucreze febril: „Dacă O'Hara 
nu era mort şi Jimmy ştia, însemna că ştie şi el; 
trăieşte şi ştie! Individul nu se temea de nimic, era 
rănit în amorul propriu şi, pe deasupra, nebun de 
gelozie... Reprezenta un pericol de moarte; trebuia 
eliminat urgent!” 


— Ma duc in camera mea, zise Minn Lee, 
indiferenta la grimasele care se succedasera rapid pe 
chipul barbatului. 

— Du-te in iad, chinezoaica blestemata! fi striga 
Tony, dar imediat o apucă de brat, oprind-o: 

— Ai vorbit cu Kelly... l-ai spus ceva? 

Minn Lee făcu cîțiva paşi în direcţia orgii, 
încercînd să scape din strinsoarea lui, care îi provoca 
dureri ascuţite. Perelli o apucă cu ambele miini de 
umeri şi o zgiltii sălbatic, apoi palmele sale alunecară 
încet spre git: 

— l-ai spus sau nu ceva? Ce anume?... Se vede pe 
chipul tău cu o mie de feţe că minţi! Curvă ordinară!... 
Mincinoasă imputita! Ce ştii? Ce i-ai spus? Vorbeşte 
sau te omor? 

Miinile lui Tony parcurseră drumul invers, de la git 
pe umeri, in care degetele sale puternice ce infipsera 
fara mila. 

— Ştiu că l-ai ucis pe Vinsetti, reuşi ea sa 
pronunţe. 

— Cum ai aflat asta? 

— Ai vorbit în somn; te-am auzit. 

Brusc o aruncă peste masuta cu cioburile bolului 
spart, apoi se aplecă şi ridică un lampadar greu din 
bronz, hotărît s-o zdrobească, dar cordonul electric îi 
întîrzie mişcarea. Ochii îi luceau demonic, se strinsese 
în ei esenţa sa sufletească... furia dementă îl îneca... 

— Să nu mă omori, spuse Minn calmă. Nu mă tem 
de moarte, dar Kelly a zis că te prinde singur dacă 
ucizi o femeie... Voia să-i spun ce ştiu, contra unei 
recompense... i-am spus doar că te iubesc... 

Sesizind prezenţa unui spectator, Perelli îşi 
recăpătă ceva din luciditatea obişnuită şi lasă jos 
lampadarul. Angelo se afla în spatele său, la cîţiva 
metri distanţă şi îl privea ciudat, cu miinile atirnindu-i 
pe lîngă şolduri... Cînd Perelli ridicase lampadarul ca s- 
o lovească pe Minn Lee, fusese mai aproape de moarte 


ca niciodată: atunci mina dreaptă a lui Angelo se 
găsea în buzunar, încleştată pe revolverul său de mare 
calibru, cu degetul gata să apese pe tragaci... 

— l-ai spus tu asta? întrebă Tony, oarecum 
dezarmat, privind cînd la Minn Lee, cînd la Angelo. 

Reluă ceva mai sigur pe sine: 

— Eşti totuşi o fată şic, Minn Lee. Poţi pleca în 
camera ta. 

— E ceva în neregulă, Tony? 

Vocea lui Angelo avea rezonanţe metalice, o 
duritate necunoscută, în legătură cu care Perelli nu-şi 
făcea iluzii. i 

— Deocamdată totul e O.K.... Inchide petrecerea! 
Dă-i afară pe toţi, cu excepţia femeii lui O'Hara. Să 
coboare cu ascensorul obişnuit. Tomasino si mai cine 
sînt aici? 

— Tony Romano, Jake Frenkh si Al Marlo. 

— Da-le pistoale mitralieră si trimite-i în oraş 
după Conn O'Hara. Dacă vine aici îl curăţ eu. Pune un 
om jos ca să mă prevină. Tu rămii aici cu alţi doi sau 
trei oameni. Spune-le la toţi că am două mii de dolari 
pentru cel care îl doboară pe irlandez. 

Angelo plecă. Perelli începu să se pregătească: 
stinse toate luminile, cu excepţia unei veioze roşii, 
verifică minuţios revolverul şi fiecare cartuş în parte, 
apoi îl puse pe fotoliu din faţa orgii şi-l acoperi cu 
pălăria. Abia terminase cînd apăru Maria. 

— Tocmai mă gîndeam la tine, Maria. 

— Adevarat!... Cit despre serată, e deja ratată, 
zise ea dezamăgită. Toată lumea pleacă! 

— Da, toată lumea pleacă acasă, numai tu vei 
rămîne aici. 

— Fără Conn?... Şi ce mai vrei încă, dacă nu-i cu 
supărare? 

— Vreau să rămii aici şi vei rămîne, spuse Tony 
răstit. 


— Dar ce s-a intimplat? sesiza Maria ca ceva nu-i 
in ordine. 

— Ceva ce nu-i in ordine, ceva teribil: Jimmy a 
fost ucis... Şi cit îl iubeam pe copilul ăsta! 

— Jimmy ucis?! Dar a plecat împreună cu 
bărbatu-meu! Cine l-a ucis? 

— Cineva din banda lui Feeney, probabil. 

— Dar Conn... Conn unde-i? Răspunde; i s-a 
întîmplat ceva? 

Maria dădu să plece, trecînd grăbită pe lîngă el, 
dar mai iute, Tony o prinsese de talie şi o trase 
puternic, lipind-o de trupul său. 

— Lasă-mă să trec, brută italiană! se zbătu ea. 

Perelli o strînse şi mai tare; nici vorbă să-i dea 
drumul, însă încercă s-o domoleasca: 

— Ti-am spus deja: totul e în ordine. Kelly era aici 
cînd l-au anunţat prin telefon. Conn e întreg şi 
nevătămat. 

— Atunci, unde-i? Lasă-mă să plec, se rugă ea de 
Tony. 

Nu obtinu nimic, bineînţeles... Nici cu forţa, nici 
cu ruga nu putea pleca, pentru că, în optica lui Tony, 
Conn era bărbatul pe care Maria nu trebuia să-l mai 
vadă viu niciodată. 

— Ai vrea să se întoarcă numaidecăt? Acum mai 
puţin de o oră parcă nu vorbeai în limba asta! Află că 
nu se va întoarce toată noaptea, pentru că încearcă să 
scape de poliţiştii care cred că el l-a împuşcat pe 
Jimmy. 

— Daca-i aşa, trebuie să mă întorc acasă. 

— Bagajele voastre sînt aici... apartamentul e 
pregătit; ai să te culci aici, aşa cum îţi spun eu! 

— Nu, cu nici un preţ! 

Maria încearcă să se opună lui Tony, însă fără 
sorţi de izbîndă; forţele ei erau mult mai slabe decit 
cele ale bărbatului. In cele din urmă renunţă la 
împotrivire, îşi lăsă capul prins în palmele agresorului 


şi, vazindu-i fata apropiindu-se de a sa, închise ochii. Îi 
simţi mai întîi răsuflarea fierbinte, apoi buzele 
cautindu-le pe ale sale şi, încă lucidă, îi urmări jocul 
miinilor, palma stîngă coborind şi sustinindu-i ceafa, iar 
braţul spatele; dreapta cautindu-i talia şi lipind-o strîns 
de el, apoi urcînd încet în sus şi cuprinzindu-i complet 
sînul stîng în căuşul palmei. Simţind o anumită şi prea 
bine cunoscută căldură năpădindu-i tot mai insistent 
trupul, printr-un efort de voinţă susţinut apoi fizic, 
reuşi să rupă sărutul lacom al sicilianului. 

— Conn o să te ucidă! îi spuse ea, respirind 
precipitat. 

— Nu-ţi face griji, important e să rămii! replică el, 
cuprinzindu-i din nou talia şi lipind-o strîns de sine. 

— Numai pina revine el... mai apucă să spună 
Maria înainte de a se abandona complet în braţele lui. 

Delicat, dar ferm, Tony porni cu ea spre divanul 
de mare lux din apropiere. 


Capitolul XX 


Perelli, foarte politicos şi curtenitor, cum ştia să 
se arate cînd era satisfăcut, o conduse pe Maria în faţa 
unei uşi ce dădea în holul principal. Deschise, intră şi 
aprinse lumina, apoi, cu un gest larg, o invită înăuntru. 

— lată, aceasta e camera ta; eu am ales-o pentru 
tine. Conn nu va veni în noaptea asta, poţi să dormi 
liniştită. 

— Dar nu i se va întîmpla nimic? întreabă ea 
neliniştită, în ciuda celor întîmplate în salon. 

— Absolut nimic; sînt sigur de asta, îi răspunse 
Tony, liniştind-o. 

Era sigur de absolut contrariul celor afirmate, dar 
nu era momentul să-şi facă probleme de conştiinţă; 
timpul presa, O'Hara putea apare în orice clipă. 


— Noapte buna, Maria, mai zise el, apoi ieşi, 
inchinzind usa. 

Facu doi pasi in hol si se opri, ascultind atent. 
Zgomotul cheii răsucite in broască îl făcu să 
zambeasca. „Cîtă prudenţă ilogică la femeile astea!”, 
gîndi el, plecînd grăbit spre salonul venetian. 

Angelo îl aştepta împreună cu doi zdrahoni 
înzestrați de natură cu maxilare puternice şi bărbii 
albăstrii. Peste covorul persan, în zona dintre uşă şi 
orgă întinse o husă de culoare roşie. Vinsetti văzuse şi 
el husa asta şi se mirase, fiindcă, în ciuda nuantelor de 
culori apropiate de cele ale covorului, contrasta 
puternic cu luxul celorlalte piese de mobilier. 

— Aţi cuplat alarma? întreabă Tony. 

— Da, la soneria de aici, dar nu cred c-o să vină... 
Cine l-o fi prevenit? zise unul din gialati. 

— Jimmy McGrath, făcu scurt Perelli. 

— Dar ăilalţi i-au lichidat contul! Dacă ştia că 
urma să fie „lăsat pe loc”, nu s-ar fi dus la întîlnire? 
rationa gorila nedumerit. 

— Şi totuşi ştia..., îl asigură Perelli. 

— Aşa, şi s-a dus?! Era nebun... dar de unde ştia? 

— De la Minn Lee, răspunse Perelli furios. Ea e 
vinovată de toate... Ea l-a dus în camera ei şi i-a spus 
totul! Ba s-a mai şi încuiat cu el înăuntrul... 

Soneria de alarmă începu să zbirniie; era 
semnalată prezenţa lui Conn. 

— lesiti, le zise rece Perelli. Dacă-l ratez eu, îl 
curăţaţi voi. Vreau ca treaba să se facă fără zgomot, 
înţeles? 

Angelo şi acolitii săi ieşiră pe o uşă laterală, 
mascată între două mobile. Aproape imediat se 
deschise uşa principală şi, prudent, în salon intră Conn 
O'Hara cu revolverul în mînă. Era palid, nebun de furie 
rău stăpănită. In ochi îi jucau luciri ucigaşe, patima 
răzbunării oarbe. 


— Ei, Conn, te-ai întors? îl întîmpină Perelli pe un 
ton cordial. Din păcate petrecerea s-a sfîrşit si 
musafirii au plecat acasă... Dar intra omule, ce stai 
protapit acolo?! şi, la naiba, închide uşa aia! Ce s-a 
întîmplat? 

— S-a întîmplat că unul din noi nu mai iese viu din 
camera asta, scrisni Conn înecat de furie. 

Cunoştea adevărul întreg, avea dovada trădării... 
Jimmy îl prevenise, mai mult încă, se dusese la întîlnire 
şi murise numai ca să-i dovedească veridicitatea 
afirmațiilor sale... 

— Da, unul din noi va rămîne lat aici şi ăla vei fi 
tu, italianule! 

— Ai băut ceva, Conn? făcu Perelli, apoi continuă 
imediat: Jimmy i-a dat plicul poliţistului? Să n-o lungim 
prea mult; sînt aşteptat în oraş. 

Tony se întoarse cu spatele la Conn, mascînd 
parţial, cu propriul trup, fotoliul pe care se afla pălăria. 
Rămase în poziţia aceasta ascultind tirada acuzatoare 
a lui O'Hara. 

— Da, desigur... şi e mort! Am văzut totul cu ochii 
mei... Cînd mi-a spus că sîntem vinduti, nu l-am 
crezut... Mi s-a părut lipsit de bun simţ... Dar l-am 
urmărit şi am văzut cu ochii mei... mai întîi maşina şi 
apoi rafala de pistol-mitralieră... 

— Nu înţeleg, zise Perelli calm, chiar crezi că v- 
am trimis să „rămîneţi pe loc”? Pe tine, cel mai bun 
trăgător, şi pe Jimmy, prietenul meu? 

— Unde-i nevastă-mea? întrebă Conn, dur. 

— A plecat acasă, răspunse nonsalant Perelli. 

— Acasă?... Nu cred... Trebuie să fie aici! 

— Fii serios, Conn. Dacă doamna O'Hara era aici, 
mai plecam eu în oraş? zise Perelli, aplecîndu-se după 
pălărie şi luînd-o cu mina dreaptă pe dedesubt. 

Se reîntoarse calm cu faţa spre Conn. 

— Nu, nu pleci nicăieri. Lasă pălăria aia... dă-o 
încoace... făcu el şi întinse mîna stîngă spre Tony. 


Perelli apasa pe tragaci o singură data. Glontul 
trecu prin pălărie si se înfipse în partea stingă a 
pieptului irlandezului. Zgomotul împuşcăturii, mult 
atenuat, nu putea trece de zidurile groase şi 
capitonate ale salonului. Conn scăpă revolverul din 
mînă, schiţă un gest de fugă, reuşi să se întoarcă, dar, 
secătuit de forţe, căzu în genunchi. Perelli îi ochi 
metodic ceafa şi trase din nou. Conn căzu înainte... cu 
fata în jos, intinzindu-se cit era de lung pe husa rosie 
care proteja covorul. 

— Să nu-mi murdăreşti covorul, cîine bastard! 
miîrîi Perelli mulţumit. 


Capitolul XXI 


Maria intră în holul principal şi se îndreptă spre 
salonul venetian. Fata îi era marcată de oboseală si 
îngrijorare. Nu dormise nici două ore noaptea trecută. 
Abia adormise, cînd Tony se strecurase în camera pe 
care i-o rezervase, numai el ştie cum, că doar o 
încuiase, şi pînă dimineaţa se dedaseră la cele mai 
fanteziste scheme amoroase. Acest gînd îi aduse pe 
buze un zîmbet enigmatic, repede şters de revenirea 
în minte a întrebării fără răspuns care o chinuise toată 
ziua. „Unde era Conn şi de ce nu-i dăduse nici un semn 
de viata de cînd se despărţiseră aseară?” Dimineaţa, 
Tony o lăsase să plece acasă unde îl aşteptase 
îngrijorată pe Conn, dar nu primise nici măcar un 
telefon. Revenise la Tony cu speranţa că va lămuri lu- 
crurile. 

Deschise încet uşa salonului şi privi înăuntru: 
Angelo, singur, scria ceva la un birou. Intră tăcută, 
privind stînjenită în jur. Totul arăta ca seara trecută, cu 
o excepţie: bolul de cristal, de pe măsuţa de lîngă 
canapea, fusese înlocuit cu o mică vază din ceramică 


veche. Mai tîrziu, cînd poliţia o interoga în legătură cu 
o husă roşie, jură că n-o văzuse în viaţa ei. Nu putu 
spune mai mult nici în legătură cu o sofa foarte 
luxoasă, în a cărei ladă se putea ascunde uşor 
cadavrul unui bărbat. S-au brodat multe poveşti pe 
marginea întîmplărilor din noaptea aceea, un fapt, 
însă, nu putea fi negat: Maria făcuse dragoste cu 
Perelli, mai multe ore în şir, la nici zece metri distanţă 
de cadavrul soţului său. 

Maria înaintă prin salon şi tuşi uşor, pentru a-i 
atrage atenţia lui Antonio asupra prezenţei sale. Avea 
încredere în el şi îl respecta mult, ca toată lumea de 
altfel, pentru poziţia lui puternică în contrabanda cu 
alcool din Chicago. 

Angelo îşi ridică privirea de pe hirtiile la care lucra 
şi o văzu, dar n-apucă să-i adreseze nici un cuvînt 
pentru că, chiar în clipa aceea, sună telefonul. Ridică 
receptorul, ascultă un moment, apoi zise: 

-— Nu, domnul Perelli lipseşte. Cine sunteţi? 
Chicago Daily Nem... Duceti-va la plimbare! N-avem 
nimic de spus ziarelor... s-a înţeles? 

Inchise şi privi întrebător spre Maria. 

— Unde e Conn? întreabă ea fără altă 
introducere. 

— Cred că a luat ieri seară rapidul; spunea că s-ar 
duce la Detroit. 

— A dat aici vreun telefon? Acasă am aşteptat 
degeaba... 

— Nu trebuie să-ţi faci griji, doamnă O'Hara! În 
afaceri din astea ca ale noastre, eşti uneori incoltit din 
toate părţile şi e posibil să lipseşti de-acasă săptămîni 
întregi. 

— Spune-mi, Angelo, ziarele fac mare caz de 
moartea lui Jimmy. Sărmanul băiat! Conn ieşise cu el, 
cred ca-ti amintesti? Şi-apoi n-avea bani la el... 

— l-am dat eu două mii de dolari; Tony mi-a făcut 
tambalau pentru asta. 


— Dar domnul Perelli unde-i? 

— Aici, noi îi zicem scurt: Tony. Acum e la 
Comisariatul central, cu avocatul sau... la te uită!... 
Bună ziua, Minn Lee, făcu el, privind peste umărul 
Mariei. 

— Bună! zise Minn, apoi luă un scaun, se instală 
într-un capăt al biroului şi începu să taie marginile 
foilor unei cărţi frantuzesti, servindu-se de un cuţit din 
oţel cu lamă lungă şi îngustă. 

Numai tinereţe şi prospeţime, micuța chinezoaică 
arăta splendid în rochia de culoarea smaraldelor, pe 
care o purta. 

— Mă întreb ce puteţi gîndi despre mine, doamnă 
Perelli, fiindcă am rămas să dorm aici fără soţul meu? 
zise Maria încurcată. 

— Ştiam că trebuie sa rămii, răspunse simplu 
Minn Lee. 

— E îngrozitor! Soţul meu n-a revenit la timp astă 
noapte, ba chiar nici acum nu ştiu pe unde umblă! 

— Săraca fată! o compătimi ironic chinezoaica. 

— Ce? Ce-ai spus? se sesiză Maria. 

— Am zis: sărmana fată! Adică exact ceea ce 
gîndesc... Spune-mi, Angelo, Tony n-a mai telefonat? 

Angelo nu-i răspunse, dar îi luă cuțitul din mînă. 

— Minn Lee, nu-i bine să te foloseşti de cuțitul 
ăsta; taie ca briciul! 

— Tony l-a spart aseară pe cel de fildeş, se 
justifică ea, luînd înapoi cuțitul. Doar nu crezi că 
intentionez să asasinez pe careva cu el. 

Maria, obsedată de dispariţia soţului său, se 
lamentă iar: 

— Sînt tot mai îngrijorată de lipsa veştilor de la 
Conn; ce-o fi cu el? 

— Tony ştie perfect unde este, strecura cu 
perfidie Minn Lee. De ce nu-l întrebi? 

A — Nu l-am văzut de ieri seară, spuse ea natural. 
Incui întotdeauna uşa cînd dorm într-o casă străină. 


Min Lee chicoti amuzata. 

— Ma intreb ce gasesti de ris, doamna Perelli? se 
imbufna Maria. 

— Nu rid, doamna O'Hara; numai ca, astazi, ma 
simt, in mod deosebit, fericită. Doar atit. 

— Fericită! se mira Angelo. Cu sarmanul Jimmy la 
morga? Trebuie ca sa fii chinez pentru a fi atit de 
insensibil. 

— Da, poate... facu ea surizind straniu, probabil 
se întîmplă asa din cauza singelui meu oriental. 

Minn îşi luă cartea şi ieşi în balcon. 

— Ştii, femeia asta mititică e foarte simpatică! 
găsi Maria de cuviinţă să spună, cînd fu sigură că 
chinezoaica n-o mai poate auzi. 

— Tony nu va găsi niciodată una mai bună. 

— Eu nu sînt chiar atît de sigură, zise Maria 
ofensată. 

— AŞ fi fost surprins dacă m-ai fi aprobat, se 
mulţumi Angelo să spună. 

Se auzi trintindu-se uşa de la intrarea în holul 
principal. Angelo ştia că numai Perelli îndrăzneşte să 
închidă uşile în felul ăsta şi nu se înşelă. Tony intra ca 
o furtună în salon, urmărit îndeaproape de unul din 
servitori, căruia îi aruncă, în cele din urmă, pălăria. 

— Uite-l pe domnul Perelli!... Ce mai faci, 
domnule? Nu te-am mai văzut de-aseară! strigă 
prosteşte Maria. 

Tony nu scoase nici o vorbă, se duse direct pe 
balcon, aruncă o privire în stradă, apoi, fără a o lua în 
seamă pe chinezoaică, reveni în salon şi se lăsă să 
cadă într-un fotoliu. 

— Eşti foarte obosit, nu-i aşa? îl întreabă Minn Lee 
din uşa balconului. 

— Am avut o zi neagră astăzi, bodogani el, apoi 
continuă mai clar: M-au purtat pe drumuri de la ora 
nouă pînă acum. Mă rog, m-au dus de la Comisariatul 
central, la Palatul de Justiţie, la morgă unde se află 


sarmanul McGrath si iar la Comisariatul central... 
Angelo, caută-l pe judecătorul Raminski, de la Curtea 
Supremă. 

Magistratul în chestiune era unul din personajele 
cele mai considerabile şi mai puternice din Chicago. 

Angelo reuşi să obţină aproape imediat legătura 
şi-i pasă receptorul lui Perelli. 

— Alo! Sinteti judecătorul Raminski de la Curtea 
Suprema? Aici e Perelli, Antonio Perelli. Spune-mi te 
rog, de ce îl lăsaţi pe Kelly să-şi bată joc de mine? Oare 
n-am făcut totul pentru dumneata la alegeri? N-am 
donat eu cincizeci de mii de dolari pentru propaganda 
dumitale electorală? Ce?... Ştiu... Cum?... o să vorbiti 
cu Kelly... Nu, nu-i chiar aşa... Totul e posibil, şi mîine 
puteţi deveni senator... dacă... dacă. Ei bine, vreau să 
mi-l zbori pe Kelly din Comisariatul central! Asta-i tot 
ce vreau de la dumneata! încheie Tony furios discuţia, 
trintind receptorul în furcă. 

— ÎI aranjez eu pe individ, şcrişni el. 

În timp ce Maria schimba impresii cu Angelo în 
legătură cu puterea şi influenţa patronului asupra 
mediilor politice din oraş, Minn Lee se apropie de 
Perelli şi-l întreabă abia soptit: 

— L-ai văzut pe Jimmy? 

— Da, răspunse el, la fel de încet. Avea un aer 
magnific. Suridea ca şi cum ar fi fost pe cale să facă o 
glumă bună. 

Se simţea din tonul lui că vederea corpului şi a 
surisului stil „glumă bună” a lui Jimmy, produsese o 
impresie vie asupra sa. 

— Sînt convinsă că chiar face una, îi şopti din nou 
blînd Minn Lee. N-ai mai primit şi alte informaţii privind 
moartea lui? 

— Nu. A mai trăit doar citeva secunde după 
sosirea patrulei de poliţie. 


— Sărmanul băiat! îl căină Maria, care, rămasă 
singură prin plecarea din salon a lui Angelo, auzise 
ultimele cuvinte spuse de Tony. 

— De ce sărmanul, săracul sau bietul băiat? 
întrebă Minn Lee. 

Maria o privea  intrigată, neintelegind nici 
zimbetul ei straniu, nici seninătatea perfectă pe care o 
degaja. 

— Fata asta ciudată mă nelinşteşte! zise ea, după 
ce Minn Lee se retrăsese, parcă plutind, pe balcon. 

— Ascultă, Maria, schimbă Tony discuţia. Kelly are 
intenţia să vină aici şi e posibil să vrea să-ţi vorbească. 
O să te întrebe, probabil, de Jimmy şi poate de Conn... 
Va trebui să fii foarte atentă; găliganul ăsta e foarte 
viclean şi s-a specializat în a înnebuni oamenii 
cumsecade cu întrebările... 

— Pina să mă facă el să-mi pierd minţile, îl fac eu 
pe el să-şi piardă capul! îl linişti ea, rizînd. 

Angelo reapăru în salon şi-i făcu un semn discret 
lui Tony care, abandonind-o pe Maria, se apropie 
repede de el. 

— A venit Mike Feeney şi doreşte să-ţi vorbească 
între patru ochi. 

— E aici?... Şi-a adus şi banda cu el? 

— El e aici, dar pe băieţi i-a lăsat jos. 

„Shaun nu l-ar fi lăsat niciodată să facă una ca 
asta!” îşi spuse mental Perelli, apoi întreabă cu glas 
tare: 

— De ce-o fi venit? 

Intrebarea era retorică, pentru ca Perelli se 
gîndea deja la altceva: sosirea lui Mike îi dădea ocazia 
să scape, pentru moment de Maria şi să poarte o 
discuţie, care în opinia lui nu mai suporta aminare, dar 
presupunea multă diplomaţie, cu Angelo. 

O rugă deci curtenitor pe Maria să treacă în 
cabinetul de lucru alăturat, apoi i se adresă 
prieteneşte lui Angelo. 


-— Stii, tot discutind cu oamenii legii pe care i-am 
vazut astazi, am aflat ca ai expediat un milion de 
dolari in Europa? 

Angelo recepţionă întrebarea cu placiditatea 
jucătorului de pocher, deşi demascarea afacerii era 
foarte gravă: şase luni durase operaţia de transferare 
a banilor la cele mai sigure bănci din Europa şi 
încercase să-i asigure secretul absolut, dar faptele 
erau fapte — spionii „gangului” îşi dovediseră eficaci- 
tatea şi în cazul său. Incă un înalt funcţionar de bancă, 
poate chiar din Europa, îşi trădase secretul profesional. 

— Informaţia este exactă, confirmă el. Am în Italia 
o mamă batrina şi o soră; trebuia să le pun la adăpost 
de nevoi. 

— Mai ai şi o rezervare permanentă pentru o 
cabină pe un vapor canadian, nu-i aşa? 

Cunoscîndu-şi perfect şeful, după mimica feţei, 
Angelo înţelese că acesta nu avea nici o informaţie 
sigură privind rezervarea cabinei. Ori blufa, ori bijbiia 
la întîmplare pe baza vreunui zvon vag. Ce-i drept, 
avea o cabină rezervată, dar toată treaba fusese 
făcută prin intermediul unor agenţii şi bănci englezeşti, 
cele mai sigure; din cîte existau, iar afacerea era prea 
măruntă pentru a trezi bănuieli în Anglia. 

— Inexact, spuse el scurt şi sigur pe sine. 

— Bine. In orice caz, dacă îţi închiriezi vreo cabină 
de vapor, fă-ţi şi nişte asigurări contra accidentelor... 
Acum adu-l pe Mike. 

Invitat să intre în salon, Mike îi trecu pragul cu 
foarte multă prudenţă, după ce iscodise mai întîi cu 
privirea fiecare coltisor al încăperii. 

— Aduceti Sfînta Carte, ceru solemn Perelli. 

Angelo se grăbi să aducă o Biblie de format mare, 
bogat ornamentată, şi o puse deschisă pe masă. Tony 
îşi scoase cele două pistoale din holstere şi le puse pe 
carte. 


— Ce faci cu Biblia asta? întrebă dispretuitor 
Mike. Mi s-a mai facut trucul asta, deja... 

Tipul scoase din Carte foile pe care erau tiparite 
cele zece porunci. 

In cele din urmă, Perelli reuşi să-l convingă să-şi 
depună armele, dar numai după ce Angelo părăsi 
salonul. Fusese sfătuit să se păzească de el chiar mai 
mult decît de Tony. 

— Tony, începu Feeney grav, mi s-a spus că l-ai 
concediat pe O'Hara şi că l-ai expediat, viu şi 
nevătămat, undeva, în ţară. 

— Prostii! Unii mă acuză că l-am „lăsat pe loc”, 
alţii că l-aş fi lăsat să plece. Cum aş putea face si una 
şi alta în acelaşi timp?... Vezi, Mike, toate acuzaţiile 
astea n-au sens! 

Feeney se aşeză pe canapea foarte aproape de 
rivalul său. 

— Bun, făcu el, ceva mai destins, să vorbim 
deschis: ce-i cu O'Hara? 

— Ei bine, începu împăciuitor Perelli, dacă tii 
neapărat, află că nu mai este nevoie să vă ginditi la el. 
Am avut eu însumi grijă de tot. 

Privirea grea a lui Feeney se lumină dintr-o dată. 

— Aşa! adevărat!... L-ai trimis la o plimbare pe 
cheltuiala ta? 

— Ascultă, Mike! Eu nu m-am amestecat 
niciodată în treburile tale! Nu te-am întrebat niciodată 
cum şi în ce fel ai făcut un lucru sau altul. E cazul să te 
abtii si tu de la întrebări din astea! 

— Bine, Tony, ştiu că eşti un om de cuvînt... 

Mike fu întrerupt de zbirniitul unei sonerii, care nu 
semăna cu cel emis de soneriile telefoanelor obişnuite. 
Dintr-un salt se afla în picioare cu cîte un revolver în 
fiecare mînă. 

— Ce mai e şi asta? Miinile sus! urlă el. 

— Stai, omule, nu te speria! încercă să-l 
liniştească Perelli calm, raminind aşezat. Kelly trebuie 


să vină aici, iar semnalul pe care l-ai auzit provine de 
la portar; înseamnă că polițistul a urcat în ascensor. 
Auzi!... şi eu care credeam că ţi-ai lăsat toate armele 
pe Biblie!... 

— Ce treabă are Kelly aici? întrebă încă bănuitor 
Feeney. 

— O caută pe Maria O'Hara. De ce-o caută pe 
Maria? Pentru că Maria e femeia mea de-acum încolo! 
De ce e Maria femeia mea? Asta nu te priveşte şi nu-i 
treaba ta să te-amesteei în lucruri care nu te privesc! 

— Tony, regret sincer, te rog să mă crezi! se 
exprimă Feeney, punindu-si pistoalele în holstere si 
buzunare; ascultase tirada sicilianului cu gura cascata. 

— Mie de un singur lucru imi pare rau Mike: ca nu 
ai încredere într-un om de meserie care n-are decit un 
singur cuvînt! lar acum, daca nu tii neapărat să-l vezi 
pe Kelly — evident el stie ca esti aici — treci, te rog, in 
cabinetul de alături. E şi doamna O'Hara acolo, 
aşteptaţi împreună, dar... să nu te prind că-i faci curte! 

Cu totul aiurit, Mike Feeney se lăsă condus de 
Perelli pînă la uşa cabinetului său de lucru şi trecu 
dincolo fără codelile lui prudente obişnuite. Femeia 
celui căruia îi ceruse moartea se afla într-adevăr acolo. 


Capitolul XXII 


Comisarul Kelly nu-şi pierdea sîngele rece 
niciodată. Avea de-a face cu cea mai formidabilă 
organizaţie de bandiți, cum nu mai cunoscuse lumea 
de vreo trei sute de ani încoace. Zecile de milioane de 
dolari, cîştigate rapid din afaceri criminale, de care 
dispuneau, le asigurau o imunitate aproape completă 
în faţa tribunalelor şi le deschideau uşile celor mai 
închise cercuri administrative şi politice. Ei finantau 
campaniile electorale ale oamenilor politici şi le 


asigurau sprijinul tacit al cetăţenilor cumpărători şi 
consumatori clandestini de băuturi alcoolice şi vinuri, 
iar aceştia erau, slavă Domnului, destui. 

Kelly era conştient că răul îşi avea originile în 
multe locuri, începînd chiar cu unele legi puritane, 
care, sub masca stirpirii unor vicii, nu făceau decit să 
le dea o amploare şi mai mare prin trecerea lor în 
clandestinitate, favorizind acumularea unor averi 
imense in miini criminale. Legile erau legi şi nu era 
treaba lui să le schimbe; trebuiau, însă, loviți cei care 
se foloseau de ele în scopuri crimniale. Nici nu dorea 
altceva, dar cum s-o facă cu miinile aproape goale şi 
numai cu cei cîţiva oameni în care avea încredere. 
Marea majoritate a poliţiştilor şi magistraţilor erau 
corupți, la dispoziţia lui Perelli şi compania. Kelly era, 
nu numai descurajat, dar ferm hotărît să demisioneze 
din poliţie înainte de a fi dat afară sub un motiv sau 
altul, doar pentru că, în realitate, îşi făcuse prea bine şi 
prea conştiincios meseria. 

— Ah, dacă l-aş prinde pe Tony Perelli în flagrant 
delict! exclamă el, mai mult ca răspuns la propriile 
gînduri, decît pentru Harrigan, aflat la volanul maşinii. 

— „Gangsterul şef” e, ca să spun aşa, la adăpost 
de acţiunile noastre, răspunse Harrigan, tărăgănat. Are 
informatori de invidiat, trăgători de elită, ascunzători, 
magistrați cumpăraţi şi pe deasupra... multe milioane 
de dolari... 

Kelly îşi privi mirat subalternul: sintetizase într-o 
singură frază toate gindurile care îi dădeau insomnii 
de-o bucată de timp încoace. „Numai nişte informaţii 
din partea lui Angelo, ne-ar putea da oarecare şanse”, 
fusese el de părere, la o analiză a situaţiei făcută cu o 
oră în urmă.” S-ar dovedi mai şmecher ca toţi dacă ar 
reuşi să le tragă clapa, altfel nu-i departe ziua cînd 
prima pagină din „Tribune” va mai reproduce o poză 
cu cruce. Ce nu se ştie încă, e doar numele cui va face 
titlul articolului: Angelo Verona sau Tony Perelli?” 


— Mike Feeney e aici, il readuse la realitate 
Harrigan. 

Ajunsera în fata casei lui Perelli. 

— Uite-i cum s-au grupat: baietii lui Feeney pe un 
trotuar, ai lui Perelli, pe celalalt. Frumos, n-am ce 
spune! dar nu cred să iasă cu foc... 

Kelly îi ordonă lui Harrigan să rămînă în maşină si 
urcă singur, cu ascensorul principal. Era aşteptat de 
Angelo care-i zimbi prieteneste şi-l salută cu deferenta; 
se ştia simpatizat de poliţist şi-i răspundea în acelaşi 
fel. 

Ajuns în salon, Kelly remarcă dintr-o privire Biblia 
deschisă de pe masă, se duse întins la Ea şi întoarse 
cîteva pagini. 

— Sper că nu v-am întrerupt o rugăciune în 
familie? zise el ironic. 

— Nu, şefule, tocmai terminasem, răspunse 
Perelli rînjind, fără să pară că pusese la inimă faptul că 
Kelly nici nu-l salutase. 

— Ti-am văzut jos îngeraşii şi l-am rugat pe 
Harrigan să vegheze ca nu cumva să fiu obligat să-i 
încriminez pentru port ilegal de armă. 

În picioare, Angelo îi privea din colţul cel mai 
îndepărtat al salonului. Era de o eleganţă desavirsita, 
în costumul său ultraşic. 

— Arati superb, Angelo, îl complimentă comisarul. 

— Nu prea-mi place cind te vad pus pe glume si 
pari multumit, sefule. Exista intotdeauna cineva pentru 
care ăsta nu-i un semn bun!... 

Kelly rise vesel. 

— Chiar crezi asta, Angelo?... Dar unde-i 
frumoasa doamnă? 

Nu precizase numele doamnei, dar cei doi 
intelesera perfect despre cine întreba. 

— E în cabinetul de-alături, răspunse Perelli. 

Era jenat; mult mai jenat decit ar fi dorit să pară. 


— Doamna O'Hara e in compania unui prieten de- 
al meu, preciza el. 

— Care se numeste Mike Feeney... stiu... Voi fi 
încîntat să-l întîlnesc. 

— Nu-mi place cînd glumesti; prefer să te văd 
supărat, reiteră Angelo, în timp ce deschidea uşa 
cabinetului şi-i invita, cu un gest, pe cei doi în salon. 

— Nu-ţi fie teamă, nu pierzi nimic aşteptind! 
glumi iar Kelly. 

Maria intră în salon sigură pe sine, insolentă 
chiar, urmată de un Mike Feeney nesigur. 

— la te uită pe cine văd?! exclamă polițistul 
ironic. Hallo, Mike! 

— Bună ziua, şefule... Ai nevoie de mine? spuse 
Feeney. 

— Si-nca urgent... dar nu prea pot să te „am”... 
Uite, cel de colo o să te „aibe”... adăugă el indicîndu-l 
pe Tony, şi-atunci, nu-i aşa n-o să mai am nevoie de 
tine. Se pare că ai şi învăţat drumul la morgă; l-aţi 
pierdut de curînd pe Shaun, dacă nu mă înşel?... 

Obrajii lui Feeney căpătaseră o culoare 
imposibilă. 

— E într-adevăr trist, continuă Kelly. Aşadar i-ati 
împărţit pe cei doi, care au dat lovitura, între voi: tu I- 
ai doborăt pe unul, iar Tony, băiat bun, pe-al doilea... 

— Ce tot spui acolo? sări Maria. 

Atrasa de strigătul Mariei, Minn Lee puse cuțitul, 
de care se servise petru a tăia foile, ca semn de carte 
şi intră în salon cu romanul franțuzesc în mînă. 

— Doar că oamenii lui Mike, aici de faţă, l-au 
lichidat pe Jimmy McGrath, iar Tony, personal, a făcut 
acelaşi lucru cu Conn O'Hara... explică rar Kelly. 

— E o minciună! ţipă Maria. Tony n-a ieşit toată 
noaptea. Sint sigură, a dormit cu mine!... 

Scoasă din minţi, Maria făcuse gafa; nu mai putea 
fi îndreptată. 


— Eşti în măsură să dovedesti asta? o întrebă 
polițistul. 

— Sigur, răspunse ea decisă. Şi dacă vreţi 
neapărat să ştiţi unde-i soţul meu, n-aveţi decit să-i 
întrebaţi pe poliţiştii veniţi de la New-York, care l-au 
alungat din Chicago. 

— Nici un poliţist n-a venit la Chicago, nici din 
New-York, nici de aiurea... o asigură Kelly grav. Ti s-au 
înşirat o serie de minciuni şi cel care a făcut-o e chiar 
ucigaşul lui Conn O'Hara... 

— Nu, e plecat la Detroit! făcu Maria disperată. 

— In momentul ăsta, soţul tău se află la morga 
din Lake Side, preciză comisarul, apropiindu-se de ea. 
Ucigaşii l-au aruncat pe malul lacului şi a fost găsit 
exact cu zece minute înainte de a pleca eu încoace. 

— Minti! urlă Maria, repezindu-se la Kelly. 

Angelo şi Minn Lee, aflaţi în imediata ei apropiere, 
reuşiră s-o imobilizeze şi s-o ducă în cabinetul lui Tony. 
Femeia se prăbuşise într-o groaznică criză de nervi. 

— Mai ai nevoie de mine, şefule? întrebă 
Feeney... Nu!... Mulţumesc. Aş vrea să mă retrag... 

— Inutil să-mi multumesti, Mike. Vreau să te „am” 
după lege; n-am nici un interes să te văd doborit de 
vreunul dintre ,amicii” tăi. lar în ce priveşte 
sărbătorirea aniversării tale, dacă vrei să mai apuci 
vreuna, renunţă la „Bellini”; alege-ti alt restaurant... 

Continuă, întorcîndu-se spre Perelli: 

— Ai o grămadă de... interese în localul ăla, nu-i 
aşa, Tony? 

— Se prea poate să fiu mai puţin înzestrat cu 
rafinamente de înaltă societate, dar sînt întotdeauna 
bucuros să mai aflu cîte ceva... Mulţumesc mult, 
şefule! încheie Feeney, îndreptîndu-se spre uşă. 

Perelli, schimbat la faţă şi foarte agitat, plecă 
brusc spre cabinetul în care fusese dusă Maria. 
Deschise violent uşa şi a lipsit foarte puţin ca s-o 
răstoarne pe Minn Lee, care revenea în salon. 


— Nu se poate înţelege nimeni cu ea, zise 
apropiindu-se de Kelly. 

Rămase cîteva secunde tăcută, privindu-l intens 
pe comisar. 

— Prezenţa lui Tony nu-i poate face bine, dar o 
merită... Oricum, în ce mă priveşte, nu-mi mai poate 
pricinui nici un rău. 

— Ultimul lucru pe care îl merită Perelli, îi spuse 
el, e prezenţa ta în casa asta. 

Sub privirile femeii, Kelly îşi pierduse mult din 
duritate; reluă blind. 

— Cînd patrula noastră a ajuns la el, Jimmy îşi 
dădea sufletul; a mai apucat să spună două cuvinte: 
Minn Lee. 

Faţa chinezoaicei radia o bucurie stranie, venită 
de undeva din interior. 

— Mă gindeam că e bine să ştii, continuă el, 
întorcîndu-şi un pic capul, vizibil emoţionat. 

Minn Lee profită, îi luă mîna şi îşi lipi buzele de 
ea. 

— Nu face asta, zise Kelly jenat. 

— Ereditate chinezească, murmura ea. Ai aflat 
încă ceva despre orientale, domnule comisar. 

Zgomotos, Perelli reveni îm salon sustinind-o pe 
Maria, insirindu-i pe un ton optimist, tot felul de 


încurajări. 
Minn Lee scoase dintr-un bufet o sticlă cu whisky 
şi umplu un pahar, pe care i-l aduse rivalei sale. 


Aceasta îl bău pe jumătate. 

— Sampania era mai bună, zise Maria, 
strimbindu-se. 

— Angelo! strigă, Perelli. Ocupa-te de 
inmormintarea bietului Conn. Nu te uita la cheltuieli; 
să-l acoperi cu flori: trandafiri, crini, orhidee, de 
toate... 

— Am face economii serioase cultivindu-ne 
singuri florile, mirii Angelo. 


— Şi comandă un sicriu de argint, continua Tony, 
mai fain decît cel al lui Shaun; mult mai fain, auzi? 

— Sicriul lui Shaun era ornamentat cu îngeri... 

— Găseşte ceva şi mai şi... 

— Ce poate fi şi mai şi decît un ornament cu 
îngeri?... 

— Unul cu arhangheli! spuse Tony apăsat. Şi cum 
am zis: urgentează totul. 


Capitolul XXIII 


Discuţia privind inmormintarea lui O'Hara îi 
provocă Mariei o nouă şi violentă criză de nervi. La un 
moment dat leşină în braţele lui Perelli, iar cînd îşi 
reveni, între cei doi se petrecu o scenă indescriptibilă, 
sfirşită în camera „noii soţii”. Angelo îi urmărise cu 
mare atenţie pînă se încinseseră în camera Mariei: 
Tony îşi schimbase aproape imperceptibil atitudinea, 
dar nu avea nici o îndoială, această schimbare prefi- 
gura şi altele, desigur, tot violente, însă... în alt fel... 

La biroul monumental din salon, Angelo rămase 
mult timp scufundat într-un noian de gînduri şi oricum 
o întorcea, ajungea cam la aceaşi concluzie: dacă 
raminea in Chicago nu mai era loc şi pentru Perelli... 

Mai avea o solutie, pregatita minutios cu mult 
timp înainte: un al treilea ascensor privat, necunoscut 
de poliţie, o maşină foarte rapidă şi de mare putere, 
bine ascunsă în imediata apropiere, o şalupă ultimul 
răcnet legată la un ponton pe lacul Michigan... Toate 
acestea constituiau ultimul său atu şi nu regreta deloc, 
nici banii cheltuiţi, nici risipa de energie şi 
ingeniozitate impuse de punerea lui în practică... 

Nu-şi făcea iluzii; dacă nu se hotăra cit mai 
repede, era sigur că chiar în noaptea aceea putea 
ajunge, ca şi Conn, aruncat într-un şanţ, ambalat într-o 


husa de pinza... Si ce mai putea ramine de pe urma lui 
Angelo Vérona?... Probabil, citeva fotografii de proasta 
calitate ratacite prin fisierul Comisariatului central de 
politie... 

Fara ca s-o deranjeze pe Minn Lee, care, asezata 
pe somptuoasa canapea din fata orgii, citea, iesi in hol 
si cercetă culoarele, ascultind cu atenţie, apoi reveni în 
salon, închizînd uşa, cu grijă. 

— N-o înţeleg deloc pe Maria asta! Şi-a petrecut 
noaptea cu Tony, acum s-au închis din nou în camera 
ei... Totuşi, se pare că-i lipseşte îngrozitor Conn 
O'Hara... făcu el nedumerit, oprindu-se în faţa 
chinezoaicei. 

Minn puse cartea alături şi-l privi mirată: 

— Cine ştie, poate că-l iubea cu adevărat, zise ea. 

— lubirea e o chestiune de sentimente, iar femeia 
asta nu-i deloc sentimentală, te rog să mă crezi, Minn. 

— Ce va mai urma oare, Angelo? întrebă ea pe 
neaşteptate. 

— Asta mă întreb şi eu, răspunse el îngrijorat. 
Pînă acum aveam toate şansele să preiau conducerea 
clanului, dacă Tony ar fi fost înlăturat — şi, evident, 
dacă eu însumi n-aş fi ajuns între patru scînduri — dar 
aşa cum se derulează evenimentele... nu mai ştiu... 

După o scurtă pauză reluă: 

— Apropo, Tony spunea că va face schimbări la 
„Cicero”; sper că nu va numi, în locul directoarei 
destituite, pe cineva care n-ar merita să ajungă acolo... 

— In nici un caz nu voi fi eu aceea... oricum nu voi 
ajunge acolo niciodată! se exprimă senină Minn Lee. 

— Şi eu sper... spre binele tuturor!... tărăgănă 
Angelo cuvintele. 

— Angelo, te rog din suflet, să nu faci nici un 
rău... chiar dacă... 

— N-am să fac nimic ce m-ar putea face să regret 
mai tîrziu. E tot ce pot să-ţi promit... 

— Bine, dar ştiu că îl iubeşti totuşi pa Tony? 


— Da, aşa-i, iar pe deasupra mai e si un şef bun, 
dar s-a pus rau de tot cu Kelly si, de data asta, relatiile 
pe care le are cu politicienii şi magistraţii nu-l vor 
salva... 

— Trebuie să ai mare încredere în mine, de-mi 
spui toate astea... Dacă Tony ţi-ar cunoaşte gîndurile... 

— Ar fi mort înainte de-a apuca să scoată un 
revolver! 

— Incerc să te înţeleg, dar nu sînt în stare... 
Renunt s-o mai fac... 

— Problema e simplă, Minn Lee. În afaceri, marii 
comercianţi nu-i admit pe concurenţii periculoşi şi-i 
demolează prin lovituri financiare... Noi ăştia, folosim, 
în acelaşi scop revolverele... 

Deschizind brutal uşa, Tony intră în salon, 
tamponindu-si cu o batistă, fruntea transpirată. 

— Cum stăm? S-au împăcat porumbeii?... întrebă 
ironic Angelo. 

— Merge, zise Tony, dur. Tu esti un tip sic, 
Angelo; nu trebuie să-ţi faci griji... E loc pentru toată 
lumea în casa asta. 

Perelli luă paharul cu whisky din care băuse Maria 
şi-l goli dintr-o inghititura, apoi îşi linse buzele, privind- 
o distrat pe Minn Lee. 

— Ce-ai să faci cu ea? îl întrebă Minn. 

— Va rămîne aici. 

— N-are prieteni pe nicăieri? 

— Ba da... pe mine! Şi va rămîne aici. 

Se întoarse spre Angelo şi îi zise, pe un ton 
aproape normal. 

— Trebuie să vorbesc cu Minn Lee, între patru 
ochi... Ai grijă, te rog, ca la ora şase automobilul ei să 
fie tras jos. 

Angelo plecă, condus de Tony pînă la uşă. 

— Băiatul ăsta începe să devină prea familiar, 
mormăi el în surdină. Auzi ce-i trece prin minte: „să ne 
creştem singuri florile...!” Zilele astea... văd eu. 


Tony clatina din cap si se intoarse catre Minn Lee: 
îşi propuse să rezolve o treabă foarte delicată; „da, 
foarte, foarte delicată!” repetă pentru el însuşi. 

— Ascultă, Minn Lee, îi zise, asezindu-se pe 
canapea, lîngă ea. Am tot vrut să-ţi vorbesc, dar ori am 
uitat, ori n-a fost timp... 

li luă delicat mina şi-şi plimbă degetele peste 
bijuteriile splendide care o ornau. Minn înţelese 
imediat despre ce era vorba, dar rămase tăcută. 

— Bijuteriile astea sînt foarte frumoase, Minn, dar 
nu mai sînt deloc la modă. Va trebui să mi le dai chiar 
acum, pentru ca să le schimb montura la bijutier... Ai 
să vezi: vor fi de zece ori mai frumoase! Şi aşa, cele 
cîteva zile, cît vei lipsi, n-o să ai nevoie de ele... 

— Să lipsesc?... 

— Da, numai cîteva zile... O săptămînă, poate... 

— Şi unde trebuie să merg? 

— Vezi, scump-o, am nevoie urgentă de ajutorul 
tău... Nu-i aşa c-ai să mă ajuţi? Am avut mari neplăceri 
cu directoarea de la „Cicero”, la cel mai şic local pe 
care îl am acolo. Te rog foarte mult să-mi faci serviciul 
acesta; s-o înlocuieşti cîteva zile pînă găsesc pe 
altcineva. Oh! Nu te speria! Vei trăi pe picior mare: 
servitori, maşină la scară, mulţi prieteni... Vrei să faci 
asta pentru Tony?.. Am fost întotdeauna bun cu tine... 

Vorbind, Tony îi scosese pe rînd toate bijuteriile 
de la miini şi le pusese grijuliu în buzunar. 

— Acum am să cînt la orgă ceva pentru tine. 

O luă de talie şi o trase uşor către el, dar Minn se 
degajă încetişor. 

— Dacă nu te superi, în timpul ăsta, am să-i scriu 
cîteva rînduri croitoresei, îi zise ea blind. 

Minn Lee se aşeză la birou şi începu să scrie 
grăbită pe o foaie albă, luată la întîmplare. 

Perelli cînta o „arie”, continuind să vorbească, 
urmărit permanent de gîndurile care îl nelinişteau. 


— Angelo a devenit, într-adevăr, excesiv de 
familiar... insolent, chiar. Ştii ce mi-a zis mai zilele 
trecute?  „Reuşeşti sa faci foarte bine lucrurile, 
folosindu-te de alţii, mă întreb, însă, dacă le-ai putea 
face tu însuţi!” E cam mult nu crezi? 

O mina i se aşeză pe umăr, întrerupîndu-i 
monologul. Minn Lee se afla lîngă el, palidă cum n-o 
mai văzuse niciodată. 

— Ce ai, Minn? Ti s-a facut rău? întrebă el, 
aproape indiferent. 

— Nu... mă cam doare capul..., spuse ea blind. 

— Intinde-te putin pe canapea, îi recomandă, 
destul de rece. 

O urmări cu privirea pînă cînd o văzu întinsă pe 
divanul cel mare, apoi, atacind o piesă muzicală 
deosebit de dificilă, îşi concentra întreaga atenţie 
asupra orgii. 

Multumit de reuşita interpretării, îşi relua 
monologul: 

— Da, Angelo se crede un foarte mare 
„trăgător”... de aici vine tot răul... Ce părere ai, Minn? 
Cu tine vorbesc, nu răspunzi?... Ce faci, dormi? Ştii 
doar că la şase te-aşteaptă maşina jos... 

Se ridică de pe fotoliul orgii şi văzînd scrisoarea 
pusă de Minn Lee pe masă, o luă şi o parcurse în 
grabă, apoi alergă spre canapea, urlînd: 

— Minn Lee! Minn Lee!... Ce, eşti nebună? Ah!... 

Rămase o clipă incremenit. Din hol îi parveni 
vocea lui Kelly şi-l strigă fără să ezite. Politistul intra şi 
dintr-o privire înregistră totul: divanul somptuos cu 
micuța Minn moartă — senină în moarte — şi, alături, 
gangsterul îngrozit. 

— Dumnezeule! strigă Kelly. 

Văzu în mina lui Tony cuțitul pe care acesta îl 
ridicase de jos. 


— Arunca-l, îi ordonă el lui Perelli, care se supuse. 
Asa, acum mîinile sus si, mai ales, nu face mişcări 
bruste!... 

Kelly îl tinea pe Tony Perelli sub ameninţarea 
revolverului. 

— N-am facut eu treaba asta! bolborosi el. Este o 
sinucidere... Poftim scrisoarea ei... Vezi, e scrisă şi 
semnată de ea! 

Kelly luă scrisoarea şi o citi încet. 

„La revedere, Tony. E mai bine aşa decit la, 
„Cicero”. Dumnezeu să te aibă în pază!” 

Era într-adevăr scrisă şi semnată de Minn Lee. 

Kelly privi, mai întîi, cadavrul fetei, apoi îl fixă 
crunt pe Tony. Într-o tăcere grea, scoase o cutie de 
chibrituri din buzunar, o vărsă pe masă, culese un bat, 
îl aprinse şi dădu foc scrisorii. Puse hirtia aprinsă într-o 
scrumieră şi o urmări pînă arse complet. 

— Perelli, ai ucis mai mult de douăzeci de oameni 
şi niciodată n-ai dat socoteală pentru asta, zise el cu 
voce tremurind de minie stapinita. De data asta ti s-a 
înfundat: vei plăti pentru o faptă pe care n-ai comis-o. 
E caraghios nu-i aşa?... 

Sicilianul îi făcu semn poliţistului să nu tragă, apoi 
se apropie de perete şi dădu la o parte un tablou; în 
spatele lui se afla instalat un microfon foarte sensibil. 

— Priveşte, Kelly! Il vezi, e în legătură cu unul din 
birourile lui R... În momentul cînd e pus în funcţiune, în 
biroul acela sînt alarmaţi cîțiva funcţionari de 
încredere care stenografiază tot ce se discută în 
salonul ăsta. Acum e în funcţiune... Ti-e clar!... 

Perelli pronuntase numele unuia dintre cei mai 
buni şi mai influenţi avocaţi din Chicago, patronul unei 
mari agenţii de avocatură. Nu avea motive să-i pună la 
îndoială spusele; ştia că nu blufează. Cu o stenogramă 
şi doi indivizi gata să depună mărturie în favoarea sa, 
Tony Perelli nu putea fi încriminat pentru uciderea 
chinezoaicei. Ar fi fost în zadar... Putea să-l aresteze, 


să asigure instruirea procesului, dar, pînă la urmă, era 
sigur, totul se termina cu achitarea gangsterului, din 
lipsă de probe... 

Descurajat, Kelly ştia că fusese învins din nou. 
Mai privi încă o dată trupul neînsufleţit al fetei, scrumul 
scrisorii, apoi, fără un cuvînt, porni spre uşă; la ce bun 
să mai insiste? Lumea „gangului” îşi avea legile şi 
impunitatile ei... 

Nici Kelly, nici Perelli, prinşi de evenimente si de 
lupta dintre ei, nu-l observasera pe Angelo, care 
intrase, cu cea mai mare discreţie, în salon. Constatind 
dintr-o privire moartea lui Minn Lee, Angelo se 
schimbase brusc la faţă, apoi tot atit de tăcut si 
neobservat, cum intrase, dispăru în spatele uşii ca- 
binetului particular de lucru al lui Perelli, de unde 
continuă să supravegheze salonul. 

In spatele uşii întredeschise, Angelo se sufoca de 
ură şi disperare; privirile sale zăboveau cînd asupra 
cadavrului femeii pe care o iubise nebuneşte în taină, 
cînd asupra celui vinovat de moartea ei... 

Kelly pusese deja mina pe minerul uşii, cînd, din 
spate, îl ajunseră ca o batjocură cuvintele lui Perelli: 

— Ce zici de „lucrătura” asta, şefule? E timpul să 
pricepi şi tu: aici noi sîntem LEGEA! Pe Antonio Perelli 
nu vei pune mina niciodată, auzi! 

Precaut, Angelo verifică dacă cheia funcţionează 
în broască, apoi scoase un revolver de mare calibru, îl 
armă încet... 

— La revedere, Kelly! mai zise Perelli, izbucnind 
într-un hohot de ris. 

Angelo trase de doua ori, trinti usa si rasuci cheia 
în broască, apoi, inhatind grăbit o geantă de piele cu 
burduf, plecă spre cel de-al treilea ascensor privat... 
Avea drumul spre libertate asigurat... 

Detunăturile revolverului îl surprinseră pe Kelly în 
hol, făcîndu-i semn lui Harrigan, care îl aştepta acolo, 


că puteau pleca. Ambii poliţişti năvăliră în salon cu 
pistoalele în mînă. 

Pe covorul portocaliu, la picioarele canapelei pe 
care zăcea Minn Lee, Tony Perelli, covrig, îşi dădea 
sufletul. Harrigan sări peste el şi se repezi la uşa care 
dădea spre cabinetul de lucru şi încercă s-o deschidă. 
Kelly îi făcu semn să se potolească. apoi se lăsă într-un 
genunchi lîngă muribund şi îi zise privindu-l în ochii 
încă lucizi: 

— Legea te-a „avut”, Perelli! Nu legea pe care o 
reprezint, ci propria voastră LEGE! Cit despre justiţie, 
vei ajunge curînd în fata „Celui-fără-de-greşeală”. 

Kelly făcu cîţiva paşi prin cameră; bănuia cine 
trăsese, dar nu făcu eforturi imediate pentru urmărirea 
lui. Reveni deasupra muribundului: Tony Perelli era 
deja un cadavru... 

Comisarul se duse la fereastră şi o deschise; 
dinspre Michigan Lake, nori negri se buluceau 
deasupra oraşului. 


— Sfirsit — 


